
Knjigu posvećujem 

milim i dobrim dušama moga doma; 
supruzi Karolini i kćerci našoj Blanki. 



C’est le dix-huUieme siecle avec ses mille Corruptions, ses 
elegances, son esprit et son insouciance des lendemains, dans le 
cadre le plus luxueux, sur le fond le plus feerique qui se soit 
jamais presente a l’imagination d'un poete, qui ait defie la palette 
d'un Coloriste. 

THEOPHILE GAUTIER 


Dans le nombre des deputes (a l’occasion du mariage de 
Marie Louise) se trouvait un nomme Zannovich, que nous avions 
tire des cachots de Venise, et trouve sous les plombs a notre entree 
dans cette ville. Lui et toute sa famille ont eu la plus singuliere 
destinee. Exemple marquant de l'inflaence de l’organisation sur 
les facultes. 

Marmont, Duc de Raguse. Memoires. Tome IH-me 
Pariš 1857. 273. 


Dijelim se evo od omiljelog mi višegodišnjeg potraži¬ 
vanja i proučavanja, šiljući ovu svoju knjigu u bijeli svijet. 
U tom se času harno sjećam tolikih nadasve sklonih mi 
odličnih i dragih lica, koja mi savjetom i prilozima bijahu 
od pomoći kod moga rada. Ne mogu da ih napose spo¬ 
menem sve, kako bih to od srca želio, a u prvom redu 
sve one dobrohotne predstavnike mnogih knjižnica i 
arhiva u domovini i u inozemstvu. Od pojedinaca ističem 
s usrdnom, i velikom hvalom u Zagrebu: velevrijedne i 
sklone mi prijatelje, zagrebačke sveučilišne profesore 
Dra Artura Schneidera i Dra Milana Rese- 
tara kao i isveučilišnog profesora u Ljubljani Dra N i- 
kolu Radojčića; u Beču: odličnog kulturnog histo¬ 
rika Gustava Gugitza; u Trstu: marnog i prijaz¬ 
nog K a r 1 a L. C u r i e 1 - a ; u Haagu: uslužnog i sim¬ 
patičnog bivšeg ravnatelja nizozemskog državnog arhiva 
Eduarda Van Biema; u Varšavi: ljubeznu go¬ 
spođu Dr. Stanislavu Zubowiczowu, od ta¬ 
mošnje sveučilišne knjižnice, Nemanje sam zahvalan za 
učinjene mi usluge gosp. Luki Medinu, članu po¬ 
znate stare bokeljske plemićke porodice, velikom pre- 
poštu kotorskom i književniku Mru Antunu Milo- 
ševiću, nadžupniku budljanskom Don Anti Mu- 
suri; knjižaru u Herceg Novom Jovanu Sekulo- 
v i ć u i knjižaru u Budvi I. Vu čk o vi ću. Najposlije 
zahvaljujem: »Matici Hrvatskoj«, koja nije žalila truda 
i troška, da ovo moje djelo iznese u što ljepšem obliku. 

SLIKE I PRILIKE IZ BUDVE I NJEZINE OKOLINE. 

U krajnjem kutu naše Dalmacije, gradu Kotoru na 
jugu, u prostranoj draži Jadranskoga mora, leži na polu¬ 
otoku maleni grad Budva sa svojom lukom, brojeći danas 
oko osam stotina stanovnika. 

Čarnom svojom ljepotom, 'kao iz mora samog pro- 
izašlo mjestance, spominje se već u davno grčko i rimsko 
doba. Pod imenom Stari Grad pripadaše kneževini Duklji, 
a poislije srpskoj državi. U početku petnaestoga vijeka 
bila je u vlasti bosanskoga vojvode Sandalja Hranića. 
Izatoga, godine 1442. dođe pod vlast nekada silne Vene¬ 
cije, kad ova proširi svoju moć i nad udaljenom ovom 
točkom našega Jadrana. Budva je u dugom nizu godina 
bila važno mjesto tako zvane Mletačke Albanije i sjedište 
katoličke biskupije. Pod očima mletačke gospode, tekao 
je malogradsko-pomorski život vlastele i puka, a Budljani 
i njihovi susjedi plovili su nekada po dalekim morima i 
bili na glasu kao spretni i uspješni trgovci i valjani bro¬ 
dari. Pored njih nalazimo one gorštake i primorce također 
u tegotnoj raboti u Mlecima, Carigradu i Misiru, kao i po 
drugim lukama širom ostalog Levanta. Poislije pada mle¬ 
tačke aristokratske republike dijelila je Budva sudbinu 
ostale Dalmacije, Tada se priključila (1797.) neuspjelom 
pokretu oko sjedinjenja s Hrvatskom, a iza odlaska Fran¬ 
cuza bila je žarištem crnogorsko-primorske akcije protiv 
Austrijanaca, Danas, nakon skoro pet stotina godina, 
može ona da opet živi vlastitim svojim narodnim životom. 

Morem uz Budvu prostire se, graničeći s krševitim 
planinama susjedne Crne Gore, plemenita nekada slo¬ 
bodna općina paštrovska, Vrh Budve prema sjeveru nižu 
se po brdima sela općina Malne, Pobori i Brajići. Po¬ 
dručje ovo čini u neku ruku etničku jednu cjelinu s Crnom 
Gorom. Budva je bila vazda, a donekle je i danas središte 
onih krajeva, koji su po samoj prirodi, podrijetlu^ zajed¬ 
ničkom narodnom životu i srodnim plemenskim običajima 
među sobom povezani. Međutim, kao što je to bivalo i 
u ostalim dijelovima bivšeg mletačkog posjeda, bijaše 
Budva sama kao sjedište zastupnika državne vlasti u 
većoj mjeri izvržena tuđinskom utjecaju. Po svom polo¬ 
žaju nije mogla da sačuva svoje čisto narodno obilježje, 
poput krajeva svoga zaleđa, odakle joj je ipak pritjecao 
veliki dio njegova građanstva. U svako pak doba bila jc 
Budva gorštaku svoje okoline izilazište u široki svijet. 

One krajeve, koji se poput vijenca viju uokolo Budve, 
nastavaju od davnine pučani-seljaci, kojih su pređi pod 
tuđim gospodstvom patili i ginuli u vjekovnoj borbi protiv 
silovite osmanlijske najezde. Kao da je strašan usua 
neumitnih borba i neizrecivog stradanja pretvorio one 
žrtve tuđe pohote i opakosti u živac kamen nalik na onaj, 
koji ih je okruživao i često u najočajnijim trenucima sa¬ 
krivao i zaštićivao! Pradavni običaji sačuvaše se tamo 
malone sve do sadašnjice, prelazeći od jednog pokoljenja 
na drugo, a ujedno se sačuvaše i brojni poroci, koji ni- 
koše kao plod jadnog, u pravom smislu riječi krvlju na- 
kvašenog tla. Strastvena i nesmiljena krvna osveta i mi¬ 
renje krvi, kobna baština iz tamne daleke, prošlosti, ha¬ 
rala je tamo stoljećima i tražila bezbrojnih žrtava. 

Ali ako zavirimo pod tvrdu koru onog u krutoj zbilji 
života i u predrasudama otvrdnulog svijeta, zadivit će 
nas nada sve krepko razvijeni, istinski mu osjećaj po¬ 
štenja i četitosti. Pojam o poštenju, o ličnoj časti, o ljud¬ 
skom dostojanstvu i o čistom obrazu svima je zajednički, 
svi mu se pokoravaju kao moćnom, duboko usađenom i ako 
nepisanom zakonu. Čistoća žene, — inače mukotrpne i po¬ 
tištene, — rijetko se gdje ukazuje u tolikoj cijeni kao tamo. 


Tamo, među morskom pučinom i strmim gorskim 
vrletima, što se dižu nebu pod oblake, nikoše kod bijed¬ 
nih ognjišta skromnog ali snažnog i hrabrog onog puka, 
plodovi poletne mu mašte: bajoslovne priče i neumrle 
narodne pjesme. 

Pri svijetlu buktinja i luči za tajanstvenih noći oživješe 
pred njima čudesne slike i prikaze. Iz nemile zbilje 
teškoga svog živovanja prenosili bi se oni na časove u 
umišljeni neki, bolji i lagodniji svijet, U svijet narodnih 
junaka i uglednika, ali i u carstvo priča i bajki. Tad bi 
njihova povjerljiva djetinja ćud nebrojeno puta uživala u 
prikazama čeda onih gora: Kanjošu Macedonoviću »čo¬ 
vjeku niska struka, ali živa i čeperna, da bi se na igli 
vrtio«, kako svladava orijaškog dušmanina »Furlana«, i 
kako kao duždev zatočnik spašava moćnu Veneciju od 
propasti, a odbija tovare zlata i ponuđenu mu duždevu 
kćer, jer: »u našoj je općini običaj neprekidni, da se svak 
ženi u svom jatu i tako čuvamo poštenje našijem se¬ 
strama«. Ili, zanoseći se legendarnim simbolom ženske 
vjernosti do smrti, utjelovljenom u klisuri »Skočidjevojka«, 
što se tamo diže nad morem, otkada je pametara«. 1 ) 

* . * * 

* 

Iz ovog brojnijeg skromnog življa proizašao je i odvo¬ 
jio se od njega silom prilika i spoljašnjilh utjecaja posve 
različit sloj gradske »gospode« i dugog čisla povlaštenika, 
pripadajući od velike česti plemstvu zvučnih naslova, i 
ako ne uvijek posve jasnog i nedvoumnog podrijetla. 

Odgojeni pod tuđim utjecajem mnogi u školama i uči¬ 
lištima u Veneciji i Padovi, bijaše taj sloj, bilo kao vla¬ 
stela, trgovci, brodovlasnici, kao vojnički časnici i drugi 
činovnici, vazda u tijesnoj vezi s gospodarom onkraj Ja¬ 
drana. Atavistički zdravi korijen njihova bića stvorio je 
i pored svega toga iz njihovih redova lijepi niz vele vri- 

b Ljubiša: Pripovijesti crnogorske i primorske. 

jednih i zaslužnih muževa, kojima se domovina s pravom 
ponosi, i koji sebi u stranom svijetu stekoše slavno ime 
i časno priznanje. 

Maleni pak broj slabijih pojedinaca među njima, u 
kojega nije bilo dovoljne otporne snage, nije mogao odo¬ 
ljeti lošim utjecajima, što su ga okružavali izvan njegova 
zavičaja. To se zbiva osobito u osamnaestom vijeku, «tom 
vanrednom, divnom ali ujedno i toli odvratnom stoljeću«, 
koje nam je, uglavnom, ovdje pred očima. Nadareni ne¬ 
osporivim sposobnostima uma i duha podlegoše oni vara¬ 
vim slikama umišljena sjaja, bogatstva i ugleda, što im 
je dočaravala bujna njihova mašta napose u vrtlogu i 
truhleži mletačke moralne dekadanse. 

To vrijedi u znatnoj mjeri i za Antuna conte 
Zanovića i njegove sinove, o kojima je govora 
u ovoj knjizi. Nacrtao sam i iznio sve, što sam tečajem 
mnogih godina iz starih zapisa, knjiga i arhivalnih spisa 
mogao razabrati, o gotovo čudesnim doživljajima i sud¬ 
bini članova ove paštrovske porodice, naseljene kroz 
vjekove u Budvi. Pored šarenih slika, što ih iznosim iz 
različnih strana Evrope, niže se tu i po gdjekoji ulomak 
života na kršnom našem južnom Primorju, iz kojega se 
razabira, kako se događaji, ideje i utjecaji velikoga svi¬ 
jeta odrazivali u zabitnom zatišju onoga kraja. 

Neobična je ova porodična kronika, koja potvrđuje 
rečenicu, da je zbiljski život u raznolikim svojim obli¬ 
cima često puta romantičniji od svakog romana, uistinu 
neko ogledalo slika i prilika iz jedne već davne i nama 
daleke epohe. Bit će spomena o avantirama, grijesima i 
zabludama nestalnih mladenačkih tipova, koji su stajali 
pod utjecajem opće i dalekosežne pokvarenosti, ali i o 
prirođenoj im umnoj nadarenosti i o valjanim njihovim 
djelima. Ovo se posljednje izražava napose u razvitku i 
preporođaju života oca Antuna i najmlađega mu sina 
Miroslava. 

Šćepan Mitrov Ljubiša uvrstio je Zanoviće u red onih 
Bokelja, koji, kako on veli, »starinom naše vjere« i ne¬ 
kada »pridvorice i povlasnici Dušanovi, po predaji se 


Bana zeckoga svi redom upisaše u mletačku zlatnu knjigu, 
postavši svomu narodu najhuđi dušmani;,,, zaborave na 
soj i poreklo, od svog se jata liče i stide, mrze mu jezik, 
starinu i običaje ...« Tko su i što su bili Zanovići, kojima 
je tako strogo sudio vele vrijedni onaj radnik na polju 
kulturne naše povijesti, na to neka odgovori ovdje sa¬ 
kupljena životopisna i kulturno-historijska građa. 


II, 

SAMRTNA ZVONA - KAO PROLOG JEDNOME 

ŽIVOTU, 

Dana trinaestog studenoga 1801. godine umre u svojoj 
kući u Budvi, u osamdesetprvoj godini života »plemeniti 
gospodin Antun conte Zanović, cesarsko-kraljevski pred¬ 
sjednik gradske općine budljanske.« 

Sutradan oko podne, uz muklu i turobnu zvonjavu 
po crkvama obadvaju zakona u Budvi i po svim opći¬ 
nama u dalekom okrugu od morske obale do planina 
crnogorskih, položiše mrtvo tijelo njegovo u obiteljsku 
grobnicu u budljamskoj prvostolnoj katoličkoj crkvi Sve¬ 
toga Ivana Krstitelja, 

Sa svim sjajem, koji je dolikovao odličnome njegovu 
javnom položaju kao i velikom ugledu, što ga je uživao 
među onim narodom, bješe sprovod njegov obavljen. 
Sestra njegova, plemenita gospođa Katarina Colla Bellafu- 
sa, kako nam to kazuje suvremeni izvještaj, »htjede, da 
time oda posljednji iskaz ljubavi i dužnog poštovanja 
vrlom pokojniku«. Gospodski je podvorila mnogobrojne 
učesnike žalobnog obreda, a mnoštvo sakupljenoga na¬ 
roda bogato nadarila, 

U sredini, u crno zavijene crkve, dizala se uz odar 
visoka piramida, na kojoj bijaše namješten porodični ple¬ 
mićki grb Zanovića, Ispod ovoga sjajio se uz inicijale 
pokojnikova imena ponosan natpis: 

Tko bijedno živi, (taj) bijedno i umire! 

Tvoj je život bio uzvišen, uzvišena i smrt. 

Poštenjem, umom, duhom i učenošću 
prebogato obdaren! 

Položen si u grob sa suzama i žalošću sviju !') 

U nepreglednoj povorci iza članova obitelji s am e, 
našlo se kod sprovoda svećenstvo jedne i druge vjere. 
. predstavnike gradskih i državnih oblasti budljanskih 
i općinskih poglavara Paštrovića i ostalih okolišnih komu- 
“kja, učestvovala je sva Budva kao i mnoštvo naroda iz 
bližih, ali i iz najudaljenijih krajeva budljanskoga zaleđa. 

Četiri plemića paštrovska nošahu lijes, a četiri plemića 
oudljanska držahu okrajke crnoga plašta. Kanonik i mje- 
sni župnik Don Antun Pavao Lazzari služio je svečane 
zadušnice i izrekao dirljivo posmrtno slov.o u čast i slavu 
pokojnikovu. 

»Žalost bijaše duboka i općenita!« 2 ) 


III. 

ZANOVIĆI I ZENOVIĆI. — NEKE USPOMENE IZ 
NOVIJIH I DAVNIJIH DANA, 

A ntu n c o n t e Z a n o v i ć, koji je tada na do- 
maku visokih svojih godina bio otišao pred pravdu Božju, 
bješe značajan predstavnik krepkog i žilavog puka što 
ga je rodio i odnjihao tvrdi krš i pitoma obala onoga 
našega kitnog Primorja. 

h Vivere cui miserumest, miserum est occumbere 

Hoc Tibi grande fuit vivere, grande mori. 

Integritatis, Prudentiae, Ingenii, Doctrinae, Rerum Omnibus 
oitissimo 

Cum omnium lacrimis et merore elatus. 

-) Po suvremenom izvještaju kanonika Dra, A. Kojovića. 


Faštrovsko pileme Zanovića viuklo je lozu kao i ple¬ 
mena Čuda i Srzeintić od Bogdana Builgarovića. 1 ) Ono se 
s vremenom razgranilo prešavši djelomice u Budvu, a i 
u Istru, gdje mu imade traga još u XIX, vijeku, napose u 
Poreču. Možda bijahu baš to potomci jedne od onih po¬ 
rodica, što se potkraj XVII. vijeka preseliše iz Boke Ko¬ 
torske i Crne Gore u Istru. 

Jedan ogranak istoga roda »Z e n o v i ć i« preseli se 
možda još sredinom petnaestoga vijeka u Poljsku »s veli¬ 
kim blagom i s nemanje od 600 muških glava, od kojih 
jedan potomak, nekadašnji adžutant Napoleona I,, ge¬ 
neral Đorđe Ženo vi ć, umre godine 1821.« Isti ovaj 
»G eorges de Despots de Zenowicz« izdao je 
štampom u Parizu godine 1812. pod lozinkom »A tous les 
coeurs bien nes, que la patrie est chere! (Voltaire, Tan- 
crede.)« prekrasnu i u istinu simpatičnu obranu slavne i 
mučeničke Poljske od svih onih, koji jeu njezinoj nesreći 
obasuše porugom i klevetom . U toplo i osjećajno napisa¬ 
nom pregledu nanizane su u toj knjizi slike iz starije i 
novije povijesti Poljske, istaknuta korist, što bi je do¬ 
nijela svijetu preporođena i nanovo uskrsla prastara ova 
kraljevina i izneseni, uz imenik najistaknutijih umnika 
poljskih, glasovi mnogih evropskih duhovnih velikana u 
njenu čast i slavu. Na kraju, pod utjecajem Napoleonove 
sugestivne moći, podaje se autor poput velike većine 
svojih zemljaka nadi, da će Francuska svakako postati 
jamcem buduće poljske sreće. (»Defense de la Pologne, 
ou Histoire morale, politique et litteraire, de cet ancien 
etat«. Pariš, Impr, Dondey-Dupre, 1812). 

Još nedavno živio je na Cetinju ugledan član ove po¬ 
rodice Đuro Zenović »bogat i obrazovan čovjek, koji se 
oženio iz doma Petroivić-Njegoša«. 2 ) Na Vidovdan pak 
godine 1924., kad su uz veliki pijetet prenesene u časnu 
zajedničku grobnicu porazbacane kosti narodnih muče¬ 
nika, što su ih Austrijanci bili strijeljali u Boci Kotorskoj 

J Vukova Prepiska, VI,, na str. 513. (U pismu Vuka Vrčevića). 

2 ) S, Matavulj u »Otačbini« (XXX., na str, 51.). 

u vrijeme svjetskoga rata, budu položeni u taj hram na¬ 
rodne tuge i ponosa i ostaci Đure Zenovića, crnogorskog 
guvernera Budve. 

Nije bilo povoda, da se u pisanim spomenicima prošlih 
vjekova sustavno traže davni tragovi plemena Zanovića. 
Pored. već spomenutih navest ću tek: udovu Ilije 
Zanovića, koja godine 1730. dolazi pred generalnog pro- 
vidura Sebastijana Vendramina, koji je boravio tada na 
Jmoskom Polju (»campo di Imoschi«), da se potuži radi 
neke nanesene joj nepravde; i Nikolu Zanovića, koji 
prema jednoj ispravi iz godine 1736, odstupa pred pro- 
vidurom mletačkim u Kotoru crkvi sv. Ivana Krstitelja 
u Budvi neko prijeporno zemljište. 

Antun Zanović rodio se vjerojatno u samoj Budvi go¬ 
dine 1720, od oca Stjepana. Ne ćemo valjada pogriješiti, 
ako' Uzmemo, da se porodica bavila po običaju veće česti 
svojih sumještana ratarstvom i trgovinom, izvozeći s po¬ 
moću vrta razgranjenog trgovačkog brodarstva budljan- 
skog vlastite i druge proizvode onih krajeva na mletačko 
tržište. 

Bit će, da su im postavi donosili obilna ploda, ijer se 
sve vijesti u tome slažu, da su Zanovići bili od davnine 
ljudi ugledni, imućni i na glasu. Pače i u staroj narodnoj 
pjesmi paštrovskoj odrazuje se vidan položaj i bogatstvo 
njihovo u stihu: »— pol je polja Mora Zanovića 
— drugo pola sviju P a š t r o v i ć a«. Te se ri¬ 
jeci odnose ma »Nadluško Polje«, što leži na obali Ja¬ 
drana, između Kastelastve i Spiča. 

Spominje, se nadalje jedan Zanović, koji se pred go- 
i°r-° ?7 a J . vi ^ eka k?gato oženio djevojkom iz ugledne obi- 
telji Medin, jedinicom i nasljednicom velikoga imanja. 
Još se danas čuvaju u nekim budljanskim i paštrovskim 
kućama uspomene njihove iz onih već dalekih nam dana. 
Tako žensko jedno odijelo rijetke ljepote od zelenog bro¬ 
kva. protkano srebrnim i zlatnim nitima, a iz ostavine 
Zanovića, muško odijelo od ružičaste svile, kako ga no- 
šahu kavaliri u osamnaestom vijeku. 

IV. 


ANTUN CONTE ZANOVIĆ U VENECIJI. — NJEGOV 
IZGON. - SLIKA VENECIJE ONIH DANA. 

U odmaklim godinama osamnaestoga vijeka nalazimo 
Antuna conte Zanovića u Veneciji. Njemu i ženi njegovoj 
Franjici, rođenoj Marković, rodila se tamo godine 1753. 
kćerka Marija Jelisaveta, a za daljega njihova boravka 
izvan domovine još i druga kćerka Terezija Giustiniana 
(1758.) i sin Miroslav (1761.). Stariji sinovi Marko, Pri- 
mislav, Stjepan i Hanibal, o kojima će biti govora, rodise 
se u Budvi u godinama 1745, do 1751. 

Prema tomu boravila je obitelj Antuna Zanovića dulji 
niz godina stalno u Veneciji. Njihova su djeca tamo po¬ 
lazila škole, dok su Primislav i Stjepan bili smješteni u 
odličnijem jednom školskom kolegiju. Primislava htje¬ 
doše, kako se misli, posvetiti vojnoj karijeri, ali se ta 
namjera nije provela. Ima bilješka, da je Antun Zanović 
tada bio ili vlasnik ili zakupnik neke mletačke kavane 
i d’a ije tamo i u (javnoj igračnici tjerao zabranjene ha- 
zardne igre. 

Godine 1766. morao je Antun naglo i prisilno ostaviti 
Veneciju, na temelju osude mletačkih državnih inkvizitora 
ovoga sadržaja: 

»Antun Zanović, dobro poznat pod nadimkom 
»Buduan«, koji je već prije, ali žbog drugog uzroka 
odgovarao suidu, živio je uvijek, a živi još i danas 
od igranja ističući se množinom igračkih banaka, 
naročito igre »Faraone«, koje su se u prošlim po- 
kladima vodile u lokalu »Ridotto« za njegov, račun 
uz opće negodovanje, a osobito, pošto su bile. za¬ 
branjene igračnice, zločinačkim nastojanjem koristiti 
se igrom na tuđu štetu. Sasvim mu je sličan i is njim 
je u društvu Ilija Davidović, prozvan »Buduin«, jer 
obojica priznaju Budvu svojom otadžbinom, pa se 

i on ističe s istih razloga. Stoga je sud odredio sve 
potrebno, da se odstrane osobe opasne i zbog svoje 
stalne dobre sreće i zbog neprestanih zasjeda, ko¬ 
jima zavode i love kogagod mogu, izigravajući na 
jasan i nepodnošljiv način najstrože pa i skorašnje 
zakone. Stoga su Preuzvišena gospoda po svojemu 
glasniku (»col mezzo del loro Fante«) dostavili 
obojici »Buduanu« i »Buduinu«, zapovijed, da se 
pod prijetnjom smrtne kazne za osam dana vrate | 

u svoju otadžbinu Budvu i da do druge naredbe ne * 

stupe više nogom ni u Veneciju ni u ma koje drugo 
mjesto naše države na kopnu, a za obavijest na¬ 
sljednika i za nepromjenljivo izvršenje bilježi se u 
knjizi, da su ta dvojica prognani iz ovoga glavnoga 
grada i iz svih mjesta na kopnu za petnaest nepre¬ 
kinutih godina«. 1 ) 

Prije nego nastavim, treba da bacimo pogled na javne 
i opće prilike, koje su tada vladale u Veneciji, 

Silna i ponosita nekada »kraljica mora« bolovala je i 
izdisala. Usporedo s političkim propadanjem išlo je i mo¬ 
ralno. Teret očite staračke obnemoglosti bivao je svaki 
dan teži. Još se živjelo u velikim uspomenama prošlosti. 

Ulicama i lagunama odzvanjao je bučan i bezbrižan život 
kao nikada prije, ali pod grimiznim plaštem krila se neu¬ 
moljiva sudbina propadanja i skore smrti. 

Bučan i bezbrižan život kao nikada ... Ne bijahu još 
iščeznuti tragovi nekadašnje slave, moći i veličine. Patri¬ 
cijske kuće Moceniga, Morozina, Contarina, Pisani-a, 
Foscarina i tolikih drugih razvijahu još takav sjaj, da 
stranci gotovo i ne opaziše, što se iza toga krilo. Pred 
visoko rođenim gostima umiruće aristokratske republike, i, 

pred carevima i kraljevima oživješe na kratak još čas 
bajoslovne mletačke noći i usplamtješe jače opet žarke 
radosti karnevalske. Nad golemim onim čudom čarobnoga 

x ) Venezia. Archivio di Stato. Inquisitori di Stato. Annotazioni. 

B. 537. c. 95. 


i žamamljivog grada, nad morem i njegovim lagunama bi¬ 
jaše razapeta varava iluzija blještava svoja krila. 

Besprimjerna lakoumnost i raskoš obuhvatila je bila 
sve slojeve pučanstva i širila se od dana u dan u istoj 
mjeri, u kojoj je rasla i napredovala bijeda. 

Ispod lažnoga onoga sjaja krila se najodvratnija korup¬ 
cija. Prostitucija zahvatila je široke slojeve. Na javnim 
trgovima nuđahu ljubavni posrednici bogatim strancima 
erotične senzacije kod ženske čeljadi iz otmjenih i odličnih 
nekada porodica mletačke aristokracije. 

Skandalozna je kronika Venecije onih vremena pre¬ 
puna gotovo nevjerojatnih zgoda. Sve to vrijedi podjed¬ 
nako za urođenike kao i u jednakoj mjeri i za bezbroj 
onih zabave žednih stranaca, koji su tada poplavili Vene¬ 
ciju. Činilo se — veli Pihilippe Monnier, 1 ) — kao da se nije 
mogao udisati zrak, što je lebdio nad lagunama, a da se 
duša ujedno ne zarazi i okuži. 

Prirođena i neizlječiva strast kartanja i kockanja bijaše 
se razmahala do najviše mjere. Nada sve bučan, raska- 
lašan i razvratan život razvijao se u javnoj igračnici »Ri- 
dotto« i u bezbrojnim tajnim igraćim spiljama i zakucima 
širom čitavog grada. Sve mjere protiv gadne ove zaraze 
ostadoše bezuspješne, sve prijetnje i teške kazne protiv 
prestupnika jalove. 

A da sablazan bude potpuna, bijaše došlo do toga, da 
su različni mletački patriciji i državni zvaničnici sami 
držali banke u javnoj igračnici. Bilo ih je pače, koji su 
postali i zakupnicima zloglasnih kuća. Tamo se pod nji¬ 
hovim vodstvom — uvijek pod parukom i krinkom — 
razvijahu najžešće hazardne igre. Tamo se stavljahu na 
kocku ostaci imutka sve do posljednjih krpa odjeće, što 
ih očajni nesretnici imahu na sebi, a katkada su se izigra¬ 
vala i prodavala tamo i tijela vlastitih žena i zaručnica. 

Bijaše to uistinu »'mrtvački ples čitavog jednog naroda, 
koji je ostavivši staru krepost na očinskom pragu trčao u 
igračnicu, gdje se ludo opijao igrom. Vrtlog strasti kao da 

*) Venise au XVIIIe Siecle. 

je gutao vjekovne institucije, bogatstvo građana i obitelji 
odličnih po svom imanju i svojoj slavi, koje su bijedno 
propadale.« 1 ) 

U truhlom onom svijetu živio je i uživao Antun Zanović 
s porodicom svojom. Znademo za silnu privlačivost »Se- 
renissime«, napose i na više slojeve dalmatinskih njenih 
podanika. Boravak u onoj njihovoj metropoli, ujedno sre¬ 
dištu otmjenosti i bogatstva, bio je vazda vrhunac njiho¬ 
vih želja i nada; za vrijeme mletačkog propadanja još u 
daleko većoj mjeri nego ikada prije. 

Osuda nam mletačkih inkvizitora pokazuje, da se i 
Antun Zanović nije mogao oteti ubitačnom utjecaju tadanje 
svoje okoline. Smjer života pak i sudbina njegovih sinova, 
odgojenih i odraslih u Veneciji onoga doba, a opterećenih 
već i otprije sklonošću za lakim i nevezanim životom, dat 
će nam vrlo značajnu i zanimljivu sliku učinaka i poslje¬ 
dica, prvih dojmova iz djetinjstva i mladosti za dalji raz¬ 
vitak u životu, 

V. 

PRVI POTHVATI PRIMISLAVA I STJEPANA, 
NJIHOV IZGON IZ VENECIJE, 

_ Antun Zanović vratio se silom neprijatnih za njega 
prilika u Budvu, U dugom nizu godina stječući sveudilj 
sve veći imutak, uspjelo mu je da svojom zaslugom dođe 
i do sve većeg ugleda. Vidjet ćemo u kasnijim danima, da 
se razvio do uistinu ispravna i valjana čovjeka. Nemila 
mletačka epizoda pade jamačno doskora u zaborav, a 
uspomena na nju sačuvala se tek u sakrivenim sudbenim 
spisima državnog arhiva mletačkog. 

U Veneciji ostadoše iza očeva odlaska još neko vri¬ 
jeme sinovi Primislav i Stjepan. Bijahu svršili ili prekinuli 
nauke i dali se na tjeranje različnih trgovačkih poslova 
provodeći usto lak i bezbrižan život, 

Dolcetti: Le bische e ii giuoco d'azzardo a Venezia, 

Godine 1769. imala su braća Zanovići neki spor trgo- 
vačko-poslovne naravi s nekim Skadraninom-muhamedan- 
cem, po imenu »Zinel Craina«. 

Radilo se o nekoj količini šećera (200 libara), što ih 
bijaše dao Primislav u ime kapare Skadraninu na račun 
kupljenih od njega dvaju omota svile i sedam »miera« 
vune. Konačno se posao izjalovio, i stvar bude povratkom 
kapare kako tako uređena na očito nezadovoljstvo braće 
i Zanovića. 

Posljedica toga bijaše u studenome iste godine napadaj 
Stjepana Zanovića na rečenog Skadranina, kojemu on 
usred noći zada nožem dosta tešku ranu, a da je pri tom 
gotovo i sam skoro nastradao. 

Stjepanu je bilo tada osamnaest godina. Iz sudbenih 
spisa o spomenutoj aferi proizlazi značajna slika njegova. 

»Grofić budljanski« (»II Contin Buduan«), kojega sam 
unatoč zakrabuljenog mu lica mogao dobro raspoznati, 
napao me i ranio nožem«, — »Mogao sam ga ubiti, ali mu 
na njegovu prošnju poklonih život«. Tako napadnuti Ska- 
dranin. Poslije njega različni svjedoci redom opisaše Stje¬ 
pana, kako slijedi: 

»Bio je otmjeno odjeven u haljinu iz modrog baršuna, 
zlatom izvezenu. Preko toga nosio je crvenu kabanicu sa 
zlatnim pucetima. Oko pasa imađaše plemićku spadu, na 
glavi malen šeširčić. Kovrčasta mu kosa posuta puderom. 
Obijestan i veseo kao uvijek pjevuckao je galantne pjes- 
v miče i recitirao stihove,« 1 ) 

Onaj incidenat imao je sudbonosne posljedice za mla¬ 
de naše Budljane. Teretilo ih je više toga i otprije. Paž- 
m ljivo oko zakona bijaše u njima prozrelo štetne elemente 
za javni moral, i tako ona krupna i krvava upadica urodi 
njihovom osudom i trajnim izgonom iz Venecije. 

Sud državnih inkvizitora mletačkih izrekao je 14, pro¬ 
sinca 1769. ovu osudu: 

1 ) Venezia. Archivio di Stato. Avogaria del Comun. Mise. 286 
P. f. 15, 

»Vincislav ili Primislav i Stjepan Zanović, sinovi 
Antuna Zanovića prozvanog »Buduan«, koji je bio 
već 23, kolovoza 1766, prognan iz ovoga glavnoga 
grada i našeg posjeda na kopnu, i bilo mu naloženo, 
da pođe u svom otadžbinu Budvu zbog krivica, što 
proizlaze po bilješkama, u knjizi, boravili su u Mle¬ 
cima baveći ise istim zanatom, kojim i njihov otac, 
to jest zanatom igrača, i to igrača možda varalica, 
živeći sad u jednoj, sad u drugoj gostionici ovoga 
grada. Pošto je pak sud saznao, da su se osim svoga 
raskalašenog života usuđivali bezobrazno iskazivati 
i pred više osoba, svoje nepoštovanje slika Blažene 
'Djevice i Svetaca, pače i rugati im se, da su bez 
obzira zanemarivali zapovijed o sv, misi u svetačne 
dane, da su uvijek jeli mesa i u dane zabranjene, 
a najviše da su bez ustezanja iskazivali ili odobra¬ 
vali bezbožne i zatome misli o najhitnijim dogma¬ 
ma naše svete vjere, — htio je ovaj sud to usta¬ 
noviti potankom istragom, i jer je našao, da je sve 
to istina, njegova je pobožnost našla potrebnim, da 
se grad očisti od ljudi tako pokvarenih, koji izgle¬ 
dom i svojim lažljivim riječima mogu pokvariti dru¬ 
ge, pa im je dojavljena zapovijed, da za 24 sata 
ostave zauvijek ovaj glavni grad i cijelu našu državu 
na kopnu i da se vrate u svoju otadžbinu Budvu 
pod prijetnjom gnjeva ovoga isuda.« 1 ) 

_ Već 16, prosinca nalazimo ih u Trevisu, Dva dana po- 
slije. P° naročitoj zapovijedi iz Venecije, bijahu i odavle 
protjerani. Tada pođoše različnim smjerom, unatoč odre¬ 
đenom im povratku u domovinu, put drugih talijanskih 
gradova, Primislav je nalazio vazda novih žrtava i znao je 
da sebi namakne sredstava s pomoću obilne sreće u igri. 
Oplijenio ^ je tada, među ostalima, Mlečanina Morosinija 
za šest hiljada cekina, nekog trgovca Simonetija za pet¬ 
naest hiljada forinti, a nekom svom zemljaku Dalmatinu 

*) Venezia, Archivio di Stato. Inquisitori di Stato. Annotazioni 
B. 538, c. 4, 


izmami dvije hiljade forinti. Za neko vrijeme ustali se u 
Napulju, dok mu brat Stjepan ode preko Rima u Torino, 
a onda — pod pratnjom oružnika — na dulji boravak u 
Firencu i Milano, 

VI. 

PRIMISLAV DOLAZI U FIRENCU. — CASANOVA, — 
KARTAŠKA AFERA LORDA LINCOLNA. 

.~f 

Potkraj godine 1770, dade se Primislav na put u Firen¬ 
cu, Putovao je u elegantnoj kočiji sa svojom ljubovcom, 
lijepom balerinom Ippol'itom, koja je bila na glasu u mle¬ 
tačkom galantnom društvu. Mladi par imao je uza se dva 
kršna lakaja i mladog kamerijera, koji im je ujedno bio 
kurirom. 

Našao je Primislav u redovima firentinske »jeunesse 
doree« i u Firenci nazočnih brojnih stranaca, mnoštvo ne¬ 
kadašnjih svojih znanaca, a upoznavao se i s novima. Bi¬ 
jaše to šaren skup lakoumnih bonvivana, kartaša i žen- 
skara; mnogi od njih odlična roda, ali često vrlo niskih 
poriva; vazda spremni, da lukavošću i prijevarom isko¬ 
riste slaboće neiskusnih u svoju korist. 

Bijahu to pravi tipovi gospodskih mladića osamnae¬ 
stog vijeka, čuvenog doba »filozofa« i pustolova, koji se 
ne bavljahu ničim, a doživljavahu ipak mnogo toga. Bilo 
je u njihovim redovima duhovitih i vrlo obrazovanih mu¬ 
ževa, pače i književnika i pjesnika. 

Na čelu ovima isticao se tada u Firenci boraveći Pri- 
mislavov znanac, genijalni i glasoviti kralj avanturista i 
varalica Mlečanin Giacomo Casanova, na glasu i kao uče¬ 
njak i literat, po vlastitoj milosti »Chevalier de Sein- 
galt«, U neprestanoj i neutaživoj težnji za užitkom 
i lakom srećom, pola vijeka lunjao je po Evropi. 
Veliki taj umjetnik svoje vrste bio je svagdje u vezi 
s najčuvenijim ličnostima svoga vremena. Općio je 
s vladarima, državnicima, učenjacima, a i sa svim 


22 


23 


zloglasnim pustolovima i varalicama. U tijesnom je 
bio dodiru s tada toliko razuzdanim i deklasira nim 
komedijaškim i glumačkim svijetom; napose pak bio 
je priznatim, vladarom . u budoarima i ložnicama 
lakih, galantnih i sumnjivih dama svake vrste, balerina, 
pjevačica i kurtizana, jednom riječi: po svim visovima i 
nizinama vedroga svijeta sjaja, ljubavi i radosti. 

Njemu uz bok i s njime u prijateljskom drugarstvu bili 
su grof Medini, nadalje neki vrlo sumnjiv, nekada u 
Kotoru živeći Zen i talijanski trgovac Melo. 

0 Mediniju, pretku odlične bokeljske porodice, znamo 
da se rodio godine 1725. u Kastelastvi kod Budve i da je 
učio pravo i filozofiju u Italiji, Bio je vrlo uman pisac i 
pjesnik, te je među ostalim izdao izvrstan talijanski pre- 
vod Voltairove »Henriade«, a bio je i u prijateljskim ve¬ 
nama s Metastasiom i drugim istaknutim ličnostima svoga 
doba.. Za neko vrijeme nalazimo ga u državnoj službi kao 
»Capitano di giustizia« u Mantovi. S Casanovom vodio 
je marljivu prepisku, iz koje su u novije vrijeme objelo¬ 
danjena različna zanimljiva pisma Medinova, u kojima se 
on ponajčešće potpisivao. »M. Conte di Lastua«. Mnogo je 
putovao, a bi.o je naprašite ćudi, zbog koje je uporedo sa 
svojom strasti za hazarđnim igrama upadao u česte i ve¬ 
like neprilike. Borio se mnogo s teškim novčanim nevo¬ 
ljama, a umro je godine 1788. (kako se misli zbog dubova 
u tamnici u Londonu. 1 ) ” 

Napose pak čuveni tada Giovanni Aintonio Pancalier 
(Turinetti) Markiz de Prie, duhoviti i vrlo otmjeni, ali 
naskroz pokvareni član ugledne i silno bogate savojske 
porodice, koja je usto posjedovala i veliko imanje kraj 
Gorice. 

U pismima, što ih je ovaj posljednji pisao Casanovi, 
imade često spomena o Primislavu. Napominju se u njima 
i. ostali članovi onoga društva, a usto se nižu i slike to¬ 
likih i tolikih lakomislenih dama, kojih se skrovite draži 

i 1 i 0 ^*?nooT rU ^ le ^ a Casanova-Medini-Bošković, (»Novosti« 

Dr,. lio, 1928,). 

i pikantna svojstva ističu, dok su one same bile predme¬ 
tom vrlo liberalne međusobne izmjene. Onaj »junak igra¬ 
ćih karata i galantnih dama«, kako prozvale De Prie-a, 
prošao je čitavom Italijom i preko njenih granica i pro¬ 
sipao golemi ^ imutak svoga oca, bivšeg austrijskog feld- 
cajgmajstora i carskog poslanika u Švajcarskoj i Veneciji, 
koji ga je sam dao izagnati iz Venecije i staviti pod skrb¬ 
ništvo, Upleten u svakojake prljave novčane i druge 
afere, nepopravljiv kartaš, bude radi prijevame igre i 
drugih opačina protjeran iz Beča i svrši konačno — go¬ 
dine 1781. — burni svoj život, 1 ) . 

Casanova je u čuvenim svojim Memoarima, u tome 
nedostižnom klasičnom ogledalu osamnaestog vijeka, po¬ 
svetio osobi i nastupu Primislava Zanovića čitavo jedno 
poglavlje. 2 ) 

Crta nam on Primislava kao lijepa i vrlo duhovita 
mladića od dvadeset i pet godina, kojemu zacijelo —• 
kako on kaže — nije moglo nedostati sreće u svijetu, 
kojim je on znao tako vješto i nadmoćno vladati. »Kretnje 
njegove bijahu otmjene i odmjerene, u konverzaciji poka¬ 
zivao je mnogo duha, biće mu bijaše umiljato, narav ve¬ 
dra i povjerljiva, a držanje njegovo prema ljudima milo i 
prijatno. Nije nikada govorio o sebi samom i znao je 
zgodnim načinom pozabaviti se drugima. Pričao je o svo¬ 
joj domovini, napola podloženoj Turčinu, kao o jednom 
kraju svijeta, u kojemu nema vedrine života i kulturne 
uglađenosti, gdje bi i najokorjeliji mizantrop mogao pogi¬ 
nuti od tuge. Iznajmio je sebi elegantan stan, ložu u operi, 
uzeo vrsna kuhara, a lijepoj svojoj metresi žensku prati¬ 
licu (»dame de compagnie«). 

Doskora svanu u plemićkom kasinu, stjecištu odlič¬ 
noga firentinskog društva, bogato odjeven i posut dragu¬ 
ljima. Nastup njegov bijaše vanredno simpatičan. Svima 
je udvarao i izjavio se sretnim, što mu bijaše dana zgoda 
da se pokloni odličnim Firenčanima, koje je susretao la¬ 
skavim komplimentima. Kod igre vladao se vrlo pri- 

) Gugitz G. Giacomo Casanova und sein Lebensroman, 

2 ) Sv, VIII. na str, 289 i dalje. 

stojno i diskretno, a kod gubitaka nije pokazivao nika- 
kova uzbuđenja. Tako je u tili čas stekao opće simpatije. 

»Uočio sam u mladom tom čovjeku — veli dalje Casa- 
nova — budućega velikog pustolova, koji se svojim na¬ 
stupom mogao nadati, zamašnim uspjesima, ali me ra¬ 
sipnost njegova sili, da prosudim o-vakovo pretjerano na¬ 
stupanje najslabijom njegovom stranom. Predočivao sam 
ga sebi onakova, kako sam i sam bio petnaest godina 
prije, ali ne nađoh kod njega podobnosti, koje sam ja 
tada imao. Stoga i nijesam mogao drugo, nego da ga 
uistinu žalim«. 

Ali čar njegove ličnosti i prebrzo rasplinu, kad se 
malo zatim prikazao u pravom svom svijetlu. 

Našao se tada, na svoju nesreću, u Firenci lakouman 
kartaš i rasipnik, mladi devetnaestgodišnji engleski lord 
Henry Pelham-Clinton, Earl of Lincoln. Opčinjen dražima 
jedne Primi,slavove znanice i ortakinje postade taj lakom 
žrtvom one rafinirane kartaške družbe, koju sam prije 
spomenuo i koja je bila u službi i u dogovoru s Primisla- 
vom. Kad se lord Lincoln probudio iza svoje ljubavne i 
kartaške opojnosti, bio je oplijenjen za krupnu svotu od 
dvanaest hiljada zlatnih gvineja. Četvrtinu te svote isplati 
odmah, a za ostatak izdade Primislavu nekoliko mjenica. 
Sam Lincoln umr’o je nedugo zatim kao žrtva razvratnog 
svog života. 

Radi velike bruke prouzročene sablažnjivim ovim 
događajem, budu po naređenju samog vojvode toskan- 
skog Primislav, Casanova i ostali učesnici izagnani iz 
Firence i čitave zemlje. 

Casanova se smatrao nevinim u onoj stvari. Svu je 
krivnju svalio na Primislava, kojemu nije mogao da opro¬ 
sti tu svoju nezgodu. Još mnogo godina kasnije, u stara¬ 
čkim i nemoćnim svojim danima, boraveći u zatišju kod 
grofa Waldsteina u Duchcovu, nastojao je, da mu se 
osveti. 

God. 1784. Casanova ovako opisuje Primislava: »ismion, 
lakouman, rječit, razvratan, rasipan, ulizica, laskavac, 


laža, neobična pamćenja i imajući konačno sva svojstva 
lupeža velikog stila«, 1 ) 

Riješivši se Primisilav njemu sada nepoćudnih drugova 
i ortaka (koje označuje u tadanjem jednom svom pismu 
»ladri conosciuti da tutto ii mondo«), dade se' na put u 
Englesku da unovči one mjenice, što ih je od lorda primio. 

Put onamo vodio ga preko Milana, gdje je — nalazeći 
se vazda u najšarenijem društvu —■ sproveo dio poklada 
godine 1772. Ali doskora bude on, a s njime i u Milanu 
boraveći brat mu Stjepan od policije protjeran. 

Tada krenuše obojica u Lyon, gdje se rodiše prvi za¬ 
čeci poznate, u konačnim svojim posljedicama dosta za¬ 
mašne i famozne »Afere Zanović«. 

VII. 

PRIMISLAV I STJEPAN U HOLANDIJI. — 
AFERA ZANOVIĆ. 

Hoteći da iza Engleske pohode i druge krajeve, a 
napose i Holandiju, znala su braća Zanovići pri svom 
boravku u Lyonu sebi steći u velikoj mjeri povjerenje 
tamošnje ugledne trgovačke kuće Grenier, Arles i Komp. 
Predstavnici te kuće dadoše im preporuku za različna 
mjesta, a među ostalim preporučiše »Leurs Excelences, 
les comtes de Chiud-Zanovich« trgovcima Chomel i Jor¬ 
dan u Amsterdamu. 

Nije poznato, kojim je pekunijarnim plodom urodio taj 
izlet u Englesku, ali ima podataka, da je Primislav tada 
ili kasnije došao do novaca na osnovu Lincolnovih mje¬ 
nica. Stjepan, koji je tek pasivno učestvovao u prljavim 
poslovima bratovim i zapravo bio tek njegova žrtva, 
ostavio nam je pjesnički nadahnute reminiscencije s obala 
Temze. Ljetnih dana godine 1772, pojaviše se braća u 
Amsterdamu. 

*) Lettre d’ Eupoleme au prince B. 

Mladi 'još amsterdamski trgovci, obradovani njihovim 
pohodom, primiše objeručke visokorođene goste iz dale¬ 
koga, njima posve nepoznatog kraja. Bili su očarani ugod¬ 
nim i uglađenim nastupom odličnih stranaca, pa se do¬ 
skora među njima razvio gotovo prijateljski saobraćaj. 
U svojoj dokolici uživahu oni zajednički u zabavama i 
slastima, kojima je obilovala holandijska metropola. Bilo 
je, razumije se, razgovora i o poslovima. Tada progovori 
okretni Primislav o bogatim proizvodima svoje domovine, 
uplećući u to različne dalekosežne privredne svoje ideje, 
koje se vanredno sviđahu Holandezima. Oni odmah u na¬ 
čelu pristanu, da prime proizvode južne Dalmacije, po¬ 
imence i one s vlastitih zemljišta Zanovića i to: loj, vosak, 
maslinovo ulje, vino, sušeno voće i mramor u zamjenu 
za holandijske proizvode zgodne za prodaju u Italiji, a u 
prvom redu dijamante 1 ). 

Doskora uspije Primislavu, da od neiskusnih i povjer¬ 
ljivih trgovaca na temelju nekih mjenica za Genovu i 
jedne za London (s potpisom u Firenci operušanog lorda) 
dobije znatniju svotu u novcu i draguljima. Naknadno, 
dok uniđe iznos mjenica, imao je preuzeti veću količinu 
dijamanata. Ali mjenice ostadoše neplaćene i bijahu kao 
nevrijedne vraćene, a ona za London označena falsifi¬ 
katom. 

Sada je bio sav interes Primislavov usredotočen u to, 
kako da unatoč svemu tomu na neki način dođe do tako 
žuđenih dijamanata, Objašnjivao je, da mjenica nije pla¬ 
ćena samo zbog nekog nesporazuma i da su ga zbog falsi¬ 
fikata zlobno i lažno potvorili. 

Predaleko bi nas dovelo, da iznesemo sve ono, što je 
Primislav tada — na povratku u Francusku i Italiju — 
u tom pogledu poduzeo. On najposlije izmisli osobu Ni¬ 
kole Pejovića kao tobožnjega opunomoćenika očeva, koji 
je imao na prodaju tri hiljade bačava dalmatinskog vina, 

x ) Za ovo i sve što slijedi u ovom poglavlju: »Memoria presen- 
tata ali' I. R, Corte di Vienna dali' Ambasciatore della S. Repu- 
blica di Venezia.« (Venezia, Archivio di Stato, Inquisitori di Stato. 
Ba 446, Fasc. II. o.) 

a nalaze ise u podrumima u Splitu, na Braču i drugdje. To 
dakle vino ponudi on — kako reče — u sporazumu s Pe- 
jovićem, Chomelu ,i Jordanu u zamjenu za dijamante. Ali 
se taj posao izjalovi, čini se, utjecajem Primislavova oca. 
Ujedno nestaje za neko vrijeme i osobe Pejovićeve, koju 
je, kako to neki tvrde, glumio brat Stjepan. U ono se 
vrijeme javlja vjerovnicima u Amsterdam, da se Primislav 
preselio u Istru (dok je uistinu boravio naizmjence u 
Budvi i u Dubrovniku) i da će nastojati da svoju dugovinu 
po vremenu namiri. 

Potkraj 1773. godine javlja se tobožnji Pejović na¬ 
novo i nuđa sada iz Napulja novi tovar južno-talijanskog 
vina u zamjenu za dijamante. Ta je pošiljka bila uistinu 
odaslata, a dragulji izručeni. Amsterdamci prodadoše 
vino za dvanaest hiljada forinti i bijahu vrlo zadovoljni 
tim poslom, koji ih je imao učvrstiti u uvjerenju trgovačke 
solidnosti Pejovićeve (zapravo Zanovićeve!) i bodriti ih 
na dalji koristonosan posao. Ali utržak postignut kod toga 
posla bio je i ostao jedini realni efekat, što su ga Chomel 
i Jordan uopće postigli. Posljedica je bila ta, da je »Pejo- 
viću« izručena i dalja roba i podijeljen veći kredit u nadi 
za novim pošiljkama dalmatinskih proizvoda, a napose 
jednoga obećanog većeg tovara maslinova ulja. 

U to_ se vrijeme javlja, u dalji razvitak stvari upleteni, 
mletački poslanik u Napulju Cavalli. 

Primislav nastupa kod Ćavallija s preporukama i svje¬ 
dodžbama dubrovačkih konzula u Napulju, Anconi i Li- 
vornu. Prirođenom svojom velikom i uvjerljivom rječi- 
tošću razloži mu silne probitke, koji će proizaći iz toga 
trgovačkog prometa među južnom Dalmacijom i Holan- 
dijom što ga je ion započeo, dakako i u prilog materi 
zemlji, — Veneciji, Primislav je naišao na potpuno razu¬ 
mijevanje i povlađivanje toga Mlečanina, koji je već po 
svojoj prirodi bio veoma sklon trgovačkim spekulacijama. 
Tvrdilo se, da se on mogao i sam nadati ličnim probicima, 
ali je kasnije to odlučno poricao. 

Lzatoga povede Primislav Ćavallija do broda krcatog 
prije spomenutim vinom, koje bješe i odaslano u Am- 

sterdam, Neko vrijeme zatim budu mu predočeni dija¬ 
manti, što ih je Primislav bio primio u zamjenu iz Ho- 
landije. Tada izda Cavalli, u potpunoj — kako on veli 
— dobroj vjeri, preporučno pismo, potpisano od njega 
kao diplomatskoga zastupnika mletačke republike. Sa¬ 
držaj pisma bio je tako uvjerljiv i laskav za pre¬ 
poručenoga, da nije čudo, što se kod Chomela i Jordana 
nanovo uvelike učvrstilo povjerenje u Zanovića, odnosno 
i u njegova zastupnika »Pejovića«. 

Godine 1775., —. Primislav bio je u ono vrijeme u Na¬ 
pulju prolazno u zatvoru radi nekog duga učinjenog u 
Lyonu — javlja »Pejović«, da se vratio u Dalmaciju i tamo 
stvorio u zajednici s nekim Deljićem novu firmu »Nikola 
Pejović i drugovi«. 

Napokon najavila je ista tvrtka u Amsterdam pošiljku 
ulja, ciparskog vina i likera, a tu da je tovario brod »Mi- 
nerva«, kojemu bijaše kapetanom Aleksandar Petriko 
Levantinac, a pilotom vrlo iskušah Nizozemac Brends. 
Ujedno je bilo priloženo ošigurateljno naređenje s faktu¬ 
rom pošiljke, izvozna svjedodžba budljanskog načelnika i 
zatraženo osiguranje u Amsterdamu i Londonu broda i 
tovara na ukupni iznos od 23.500.— zlatnih cekina. To. 
je osiguranje uistinu i provedeno. 

Na osnovu svega toga isplatiše Chomel i Jordan uime 
predujma na dvije mjenice iznos od 4500 forinti. Radi 
nadalje zatraženih dijamanata, koji su tobože bili odre¬ 
đeni za pašu skadarskoga, stvar se zategnula, jer niti je 
»Minerva« stizavala, a niti nije bilo vijesti iz ma koje 
luke, da je tamo bila pristala. Redale se vijesti o 
teškom nevremenu na moru i o drugim upadicama, što 
da je sprečavalo pravodoban dolazak. Kad je i posljednji 
rok prispjeća bio miinuo, zametnuo se sa strane Zanovića 
i njegovih ortaka postupak u svrhu, da se unovči krupna 
svota, na koju je fantastična »Minerva« bila osigurana. 

Sada se pojavi čitav niz krivotvorenih dokumenata i 
spisa iz različnih luka i pristaništa, sve kao dokaz, da je 
brod doista tovaren u Budvi i Svetom Ivanu Medivanskom 
i da je dulje vremena bio usidren pod Livadijom, prije 


nego je zaplovio širokim morem. Pače, upućene su i dvije 
osobe iz onoga kraja u Amsterdam, da i osobno sve to 
potkrijepe i pospješe isplatu osigurnine, S druge pak 
strane Chomel i Jordan, kojima bijaše mnogo stalo do 
avizirane im robe, poduzeše međutim sve i sva, da ipak 
pronađu »Minervu«, dok im se nije nesumnjivo i od¬ 
lučno s različnih strana reklo, da ona ne postoji. 

Treba dodati, da prijevarna nakana Zanovićeva radi 
osigurnine nije uspjela. Kako su Chomel i Jordan iza pri¬ 
jašnje prevelike povjerljivosti napokon — i ako dosta 
kasno — postali oprezniji, a da nijesu nanovo zatražene 
dragulje odaslali bili, to svota njihove tražbine nije prvo¬ 
bitno nadmašila iznos od nešto preko trideset hiljada 
forinti. 

SS 

Primislavu se za dulje vrijeme gubi svaki trag, ali 
»slavna« njegova karijera ne bijaše doigrana, Imat ćemo 
prilike, da ga vidimo i na drugim poprištima, a holandijski 
njegov »intermezzo« iznova će oživjeti i uroditi daleko¬ 
sežnijim posljedicama. 

VIII. 

PJESNIK I FILOZOF 

CONTE STEFANO DE ZANNOVICH U PARIZU. 

Prije toga u proljeću godine 1772. nalazio se Stjepan 
Zanović u Firenci, kamo ga —- po vlastitom kazivanju — 
bijahu roditelji uputili na dalju izobrazbu, a u društvu 
mentora — svećenika. Čeznuo je već tada za pjesničkom 
slavom. Firenač'ke novine »Gazzetta Toscana« donose u 
brojevima od 14, i 18. ožujka one godine, da je Stjepan 
u akademiji »degli Apatisti« pred odabranim brojnim 
društvom plemića i patricija recitirao uz druge vrlo lijepe 
pjesme i jedan svoj uspjeli pjesmotvor u čast .carice 
ruske. Ujedno, da je jednim svojim sonetom zahvalio na 
podijeljenoj mu časti akademika. 1 ) 

*1 U registrima članova ove akademije, Zanovićeva imena nema. 

P ?. tk . ra i one godine iza svog izleta u Englesku i Holan- 
aiju živio je u Milanu na visokom koturnu poezije. Spre¬ 
mao je tada za tisak čitav niz svojih talijanskih pjesničkih 
proizvoda, koji malo zatim počeše nicati na različnim 
mjestima Italije i u Parizu. 

U jednom pismu švajcarskog literata Bonstettena, što 
ga je ovaj upravio u prosincu 1772. iz Milana čuvenom 
povjesniku Joh. Mulleru, sačuvala se vrlo zgodna slika 
otjepanove ličnosti iz onih dana: 

»Do moje sobe stanuje mlad književnik iz Dalma¬ 
cije, koji se zove Zanović, a proputovao je cijelu 
Evropu; on piše knjige, govori © svačem, te se 
svuda vlada tako nepametno, da ga vlade tjeraju 
iz zemlje, Ali^ to je njemu baš pravo, jer mu se 
cim, da to nešto znači, što je prognanik (persequ- 
utus], kako on sam sebe zove, budući da ga je 
jedan jedini pijemonteški vojnik ispratio od Turina 
do milanske granice, 

...Nedavno ga nađoh, gdje sjedi kod kamina, 
u kojemu nije gorjela vatra, sa strašno velikom 
bocom vode na stolu, među knjigama i papirima 
razbacanim u velikom neredu, blijeda lica, 
ukočenih očiju, a kosa mu je visjela preko 
čela. On mi reče, da sada, kad je V o 11 a i r e 
© s ta rio a J e a n-J a c q u e s više ne piše, 
ostaje samo on, da ljudima kaže Istinu; on malo što 
čita, jer kad čita, niču mu u glavi svakojake misli, 
zbog kojih ostavi knjigu te stane sanjariti; često 
puta tako prođu i po četiri dana, da ništa ne jede 
i ni ne pije; umom da prodire u prirodu ,,, i t. d. 
Bi li tko vjerovao? D'A llembert i Voltaire 
pišu tomu ludi«. 1 ) 

Raskrstivši se s bratom, krenu put Pariza, da tamo 
pohodi svoje »drugove« i velike uzore. Iz središta tadaš¬ 
njega intelektualnog svijeta, u sjeni glasovitih »filozofa 

*) Morgenblatt fur gebildete Stamde. XXVII. (1833) na str. 451. 

Stjepan Zanović u Parizu. (1773.) 






enciklopedista« želi on »da progovori svijetu i da ljudima 
kaže istinu«. 

Godine 1773. iskrsne u besmrtnom Parizu na čarob¬ 
nom onom otoku Cythere, u naponu mladosti, u slavo¬ 
dobitnoj dvadesetidrugoj godini neobuzdanoga svog _ ži¬ 
vota Slikar Marenkelle naslikao ga je, čuveni bakropisac 
umjetnik St. Aubin gravirao je njegov portret, da uresi 
zbirku njegovih pjesmotvora štampanih tada kod Did-ota. 

»Opere Diverse del Conte Stefano de 
Zannovich, Dalmatino, Academico« izašle 
su tada u vrlo ukusnoj opremi posvećene njegovu ocu. 
Na prvom mjestu iza natpisa, nalazi se talijanski sonet, 
tobože ispjevan u slavu našega pisca. Tu se bujnim (i ako 
ne prečednim) stihovima ističe, kako i na pustom (dal¬ 
matinskom) žalu uspijevaju »i Danti i Bemjbi, i Časa e i 
Torquati« (!). 

Predgovor piščev imao je da posvjedoči vanrednu na¬ 
čitanost i visoki polet mladog autora. »Nema ništa ko¬ 
risnije nego sve promozgati, a ništa pravednije nego po¬ 
bijati sve, što ne može da opstoji pred svijetlom razuma«, 
veli u neograničenoj svojoj samosvijesti vjerni taj sljed¬ 
benik onodobnih mudroslovaca, koji bi htio na pragu 
života proniknuti s pomoću filozofije u vječne tajne pri¬ 
rode i ljudske naravi, da nađe lijeka svemu zlu na svijetu. 
Ipak dolazi do zaključka, da će i kraj, -svega mudrovanja 
čovjek ostati vječita zagonetka, a zla, što ga tište, ne¬ 
izlječiva. Želi, da njegova djela budu utjehom čitatelja, a 
živjet će onda zadovoljan sam sa sobom kao prijatelj 
svojih bližnjih i kao koristan član ljudske zajednice, 

»Bez sumnje, gdjekoja će poštena i idealna duša dijeliti 
sa mnom -divan osjećaj, koji me je nagnao da smatram 
čovječanstvo podobnim najuzvišenijih kreposti. U naj¬ 
manju ruku želim sebi stvoriti ideju prijateljstva među 
ljudima i vidjeti ih kao braću u tijesnoj zajednici. Želim 
sebi predočiti ljude povezane takovom uzajamnom slogom 
i pnoniknute namjerama toliko pravednim, da bi iz toga 
imala proizaći njihova prava dobrobit. U predodžbi za- 
mamljive ove slike mogao bih naći i vlastitu svoju sreću«. 

U istim superlativima izlaže on nadalje svoje misli 
o odgoji mladeži u članku »L'educazione«, stav¬ 
ljajući na čelo značajne stihove: 

»Non ii ne faut, et mon coeur le confesse, 
»Desesperer jamais de Ja jeunesse. 

Na (kraju tih svojih razmatranja veli on ocu svome: 
»Sve, što sam ovdje iznio, imadem da zahvalim Vama i 
majci svojoj. Osjećam se u skladu sa samim sobom, prija¬ 
teljem mojih bližnjih, smiren s Bogom i pun zahvalnosti 
za odgoju, kojoj ste Vi — oče — sretnim uzrokom. Po¬ 
navljam sve to, a da Vam posvjedočim vjernu i neizbrisivu 
uspomenu svega onoga, što ste mi usadili u isrce kod 
mog odlaska iz domovine. Primite ova moja djela u dokaz 
harnosti moje i ikao plod mladenačkih mojih putovanja 
po dalekim sjevernim krajevima«. — Zaključuje izričući 
nadu, da će se opet vratiti mirnom i ugodnom životu u 
očevu ljetnikovcu Babindol. 

Pjesmu »II Solitario al Real Parco di 
Versaglies« posvetio je slavnom Rousseau-u kao 
odjek mladenačkog mu pjesmotvora »L’Allee de Silvie«. 
Sjeća se kod toga i »čuvene i neumrle ljubavi one dvojice 
ljubavnika na podnožju Alpa«, »Ljubav je dar nebeski 
čovječanstvu, kao naknada za tolika zla što ga tište. 
»Rousseau-u, koji je genijalnim načinom prozborio o naj¬ 
većem tom blagu, njemu, kojega je samo ime najponosniji 
elogij, nuđa on svoje djelo, otkako ga je zapala visoka 
sreća, da se s njime lično upoznao«, »Nadahnut po ovom 
pjesničkom Geniju« daje on na svijetlo svog »Solitaria« 
»sliku samoga sebe«! 

Zanović se upoznao s Rousseau-om, kad je ovaj već 
poodmakao u godinama i nakon burne prošlosti sprovodio 
stare svoje dane u Parizu kao nepovjerljiv i ojađen 
samotnik. 

Čini se doista, da je naš Stjepan sebi znao steći na¬ 
klonost velikana-filozofa. Potkrepljuju nas u tome različne 
izjave Zanovića, o preugodnom njihovu saobraćaju, gdje 


ga naziva svojim učiteljem. (»A Parigi finalmente J. J. 
Rosseau(l) divenne ii mio precettore«.) 

Ima u toj knjizi i lijep Zanovićev talijanski prijevod 
Rousseau-ova »Pygmaliona«. Ne ću doduše da uzmem 
preozbiljno dodani epigram, gdje kao da sam Rousseau 
u tolikoj mjeri hvali lakoću i skladnost sloga prevodio¬ 
čeva, da ga stavlja čak nad Ovidija i Horacija (!), ali već 
sama činjenica toga prijevoda mogla je biti Zanoviću od 
koristi u očima pjesnika, kojega je toliko slavio. 

Ovidijeva priča o ciparskom kiparu Pygmalionu, koji 
stvara od bjelokosti kip djevičanske Galateje, tako lijep, 
da se u silnoj zanesenosti i sam u njega zaljubio, dok se 
umotvor konačno ne pretvori u živo biće, a (božica Afro 
dita blagoslivlja njihovu ljubav — bila je podlogom 
Rousseau-ovu pjesmotvoru. Kasnije je Rousseau skladao 
i melodramatičku glazbenu pratnju ovome svom djelu, 
koje je i sam vrlo cijenio, a bilo mu je srcu priraslo kao 
spomen na idealnu Juliju u »Novoj Heloisi«, o čemu u 
jednom svom pismu veli: »ma Julie... cette irnage si 
tendre, dont je suis le Pygmalion«. 

Na kraju se knjige nalaze još: »Razmatranja filozo- 
fioko-moralna« krcata citatima i opažanjima iz neke knjige 
anonimna pisca, o religiji, libertinskim nazorima i spolnoj 
ljubavi; nadalje pjesma »L’Anima«, prikazana junačkom 
Korzikancu Pasq*uale de Paoliju. U pjesničkoj pak posla¬ 
nici slavnomu učenjaku i enciklopedisti D’Alembertu 
nada se naš »slavohlepni mladić s rijeke Drine, iz rato¬ 
borne Dalmacije«, da će mu biti suđeno »na obali Seine, 
u svijetlom Parizu, učiteljici svijeta, središtu veličine, 
lijepih umjetnosti i znanosti« ovjekovječiti se kao pjesnik. 

❖ * 

* 

Druga sveska pjesničkih njegovih djela izdana je iste 
godine. Sastoji se iz tridesetičetiri talijanskih soneta i 
nekih drugih pjesama. 1 ) 

1 ) Poesie del Conte Stefano de Zannovich, Dalmatino, Academico 

ec, . Die mihi Musa virum?... Dulces aute omnia Musae.) 
lomo Secondo. Ginevra (Parigi), 1773 . 

Ima tu jedan sonet posvećen D’A 1 e m b e r t u, na¬ 
dalje po jedan gradu Splitu (»0 Spalato gentil, prisoo 
soggiorno — Dei Sovrani di Roma.,,«), Republici 
Dubrovačkoj (»0 Tu, che siedi in riva al mar, su- 
perba — alta Citta che di Ra guša ii nome — porti,..«) i 
rođenoj Budvi (»Ecco Budua! o alla fin Patria đi- 
letta .,.«). 

Dalje možemo da ga slijedimo na njegovu putovanju 
u Pariz, Marseille i Aix, iza toga u London, gdje se osobno 
upoznaje s Paskvalom de Paoli, pišući oduševljeno o dje¬ 
lima glasovitog Engleza Aleksandra Pope-a i nepropu- 
štajući zgodu, da pored mnogočega drugoga priča i o de- 
licioznom jednom glazbenom koncertu, kod ikojega je bio 
na obali Temze, a bila je nazočna i kraljevska obitelj. 
Konačno, na povratku, veliča Italiju (Eirencu, Rim i 
Turin) i slavi, različne u ono vrijeme čuvene talijanske 
glazbenike i pjevačice. 

Sam spominje i druga neka djela iz najranijega onog 
vremena svoga književnikovanja, napose neke »Lettere 
Dalmatine«, kojima međutim nijesam ušao u trag. Bijaše 
ono doba još pretežno pjesničko-literarnih njegovih 
ambicija, kad se svijetu prikazivao pod pravim svojim 
imenom — dakako vazda s pridjevkom »Conte« i s do¬ 
datkom neodređenog naslova akademika.. To bijahu 
ujedno najsvjetliji momenti u bespokojnom i zlosrećnom 
njegovu životu, kad je, krećući se u odabranom društvu na 
glasu pisaca i pjesnika, mogao da izda niz pjesničkih svojih 
improvizacija, ikoje su svakako lijep dokaz neospornih 
mu umnih sposobnosti, a nađoše doista i priznanja kod 
njegovih suvremenika nesamo u domovini, već i u vani' 
skom svijetu. 

* * 

♦ 

Na kraju iste godine 1773. ostavio je Pariz i krenuo 
preko Italije u domovinu. »L a C h r o n i qu e Scan- 
d al e u s e« pozabavi se u svojim »prilozima povijesti 
sadašnjega pokoljenja«, koja izlažaše u Parizu »u jednom 
kutu, otkuda se sve vidi« (»dans un coin d’ou l'on voit 


tout«), i osobom mladoga našega »filozofa« i zabilježi, da 
■ radi znatnih dugova i drugih neprilika morao odgova¬ 
rati sudu i naglo otputovati ostavši u nemiloj uspomeni 

kod svojih vjerovnika. .. . 

Saznajemo tamo, da on nije isključivo uživao u ideal¬ 
nim plodovima pjesništva i filozofije. Bio je na svoju štetu 
okusio i slasti života u vrzinu kolu umjetnika i umjetnica 
života, koji zaboraviše krutu zbilju života u pariškim 
radostima i užicima onih dana, za koje je veliki Talley- 
rand tako značajno rekao, da »tko tada u Parizu živio 
nije, pravoga života uopće ne poznaje«. 

Za. njegova boravka u Parizu, u zagušljivoj sparini po¬ 
sljednjih trzaja jednoga pokoljenja, koje je umiralo, kretao 
se i on po bulvarima i zakucima modernog Babilona, sa 
suvremenikom svojim Retif de la Bretonne i s legijom 
različitih čudaka, što ih je sudbina dovela u metropolu 
profinjenog ukusa i skrajne razuzdanosti. Kad se otisnuo 
iz obećane zemlje sjaja i taštine, s bučnog onog hrama 
božice Venere, šarene ga i nezaboravne uspomene 
otpratiše k čednom i pitomom pristaništu ■ rodnoga 
mu žala. 

Prolazeći Rimom bio je malo zatim — po vlastitom 
kazivanju — upleten u neku skandaloznu aferu s jezui¬ 
tima, koja je, kako se čini, urodila velikom brukom. Po¬ 
slije toga potražio je utočište u mirnom zaklonu roditelj¬ 
skog doma. 

Tamo je živio u besposlici i plandovanju više od godine 
dana. Pred njim vječni i nijemi gorski vrhovi gubeći se 
u oblacima, a zrcaleći se u tamnomodrom ogledalu morske 
pučine; dalje, — neprohodne planine i gudure Crne Gore. 
Ondje je vladao i pravdu krojio Šćepan Mali »najmanji 
od svih, koji su na svijetu, dobar s dobrima«. Oko njega 
bijahu se urotili svi neprijatelji malenog onog herojskog 
naroda, koji je stisnutim zubima, u krvi i plamenu, odbi¬ 
jao od sebe vjekovne okrutne dušmane svoje. Prama 
istoku pak svijet davnih legenda — Skadar, is blistavim 
svojim jezerom — i napokon čitava Albanija, kolijevka 
na glasu junaka Kastriote Skenderbega. 


36 


37 


Nevidljive su se niti isprepletale nad onim planinama i 
jezerima. Prošlost i sadašnjost povezale se u razgrijanoj 
mladenačkoj mašti u bajni sklad misli i osjećaja, Nesvi- 
jesno, kao pod utjecajem više neke sile, kao žrtva zalu¬ 
tale prebujne mašte i tolikih poroka njegova vremena i 
njegove okoline, odmaknu se Stjepan Zanović od real¬ 
noga svijeta, vinuvši se nebu pod oblake, — u maglovito 
carstvo pustolovina i avantira. 


IX. 

U ULOZI ŠĆEPANA MALOGA. 

Kad se godine 1766. Antun Zanović vratio iz Venecije 
u Budvu, a crnogorskim vladikom bio slabi i neodlučni 
Sava Petrović-Njegoš, pojavi se nedaleko Budve u Mai- 
n a h,_ tajanstveno ono lice, koje je kasnije izišlo na glas 
kao Šćepan Mali, samozvani car ruski Petar III. Bio je 
to neki Rajičević iz hrvatske krajine ili pak Jovan Ćuk 
iz Like, dok ga drugi držahu rodom iz Dalmacije, — Bosne, 
— a i Slovenije. Isprva baveći se ljekarstvom, činio je 
dosta dobra ispaćenom onom puku, rasijanom po visokim 
planinama, što vežu Crnu Goru s Primorjem. 

Pojava stranog, mučaljivog i ozbiljnog tog čovjeka po 
visovima crnogorskim i primorskim nije mogla ostati bez 
utjecaja na puk, kojemu uvelike uđe u volju. Čudesne 
glasine o bivšem ruskom caru Petru III., što prođoše Ru¬ 
sijom i rodiše Pugačevim i njemu sličnima, odjekoše 
nekako i u onoj zabiti. Vjesnici i širitelji tih glasina bijahu 
Crnogorci i Bokelji, što su nekada pratili vladiku Vasilja 
na njegovu putu u Moskvu. Neka tobožnja sličnost ne¬ 
znanca s umorenim ruskim carem, djetinja povjerljivost, 
žeđa za bajnim čudesima u vezi s prirođenom privrženošću 
jednovjerskoj Rusiji, stvoriše legendarno biće Šćepana 
Maloga. 

Glavni je privrženik i pomagač Šćepana bio od prvoga 
početka neki kapetan Marko Tanović-Podostrožanin iz 


Mainah, 1 ) jedan od pratilaca vladike Vasilja u Rusiju. To 
je bio onaj isti, što je godine 1767. na narodnom zboru na 
Cetinju dao izjavu, da je neznanac doista car Petar III., 
koji da nije umro, kako se to bilo krivo razglasilo _ i 
kojega da on točno znade po viđenju iz vremena, kada je 

boravio u Rusiji. . _ 

Marko Tanović često se još spominje uz Scepana Ma¬ 
loga kao prevratnik i bundžija protiv mletačke vlasti. Poto¬ 
njem su se pripisivale dalekosežne namjere za oslobođenje 
Srba podloženih Turcima i Veneciji. Svakako stoji, da je 
njegova pojava vrlo zabrinula Mlečane i Turke. Ovo je 
urodilo novim povodom za Tursku, da se zarati s Crnom 
Gorom, Mlečani su je u tom podupirali, bojeći se štetna 
utjecaja sa strane neznanca na svome teritoriju, gdje se 
on isprva zadržavao. 

Povijest sačuvala nam je tadanja gotovo čudesna ju¬ 
naštva crnogorskih sokolova. Narodna pjesma pronijela ih 
je širom vaskolikog slavenstva i ostalog svijeta. Pošto 
Turci bijahu popalili Bijeloplaviće, Pješivce i Bijelice, 
utaboriše se kod Čeva. Srećom za Crnogorce udari grom 
posred arnautske vojske, a Crnogorci, okoristivši se nena¬ 
danom ovom pomoći, udariše na premoćnog neprijatelja, 
izvojštivši sjajnu pobjedu, kojoj pade žrtvom oko 20.000 
Turaka, uz silni plijen u konjima, šatorima i drugom blagu, 

Šćepan Mali, krotak i blag po svojoj naravi, nije se 
kod toga vidno istakao. Inače je razvio blagotvornu dje¬ 
latnost u Crnoj Gori, te su za njegove uprave bila zlo¬ 
činstva gotovo posve prestala. Sami protivnici njegovi 
kazaše, da je vazda bio za mir i slogu, u govoru mudar, 
bistre glave i da mu nije nedostajalo vještine u upravljanju 
državom. Milaković veli: »Ovakvima svojstvima mogao je 
i bez ruskog imena zadobiti sebi prvenstvo u onom narodu 
i u ono doba«. 2 ) 

U rujnu i listopadu iste 1768. godine slijedio je osvet- 

b Ovo je — čini se — bilo pravo njegovo ime. Pogrešno spo¬ 
minje se tu i tamo ime Zanović ili Janović. — Najstarijemu sinu 
Antuna Zanovića — Marku, vrlo se rano gubi svaki trag. 

■*) Istorija Crne Gore, Zadar, 1856. 

nički mletački napadaj na Maj ine, Pobore i Brajiće, radi 
njihova pristajanja uz Šćepana. Mnogi se spasiše bijegom 
u Crnu Goru, drugi se predadoše, a od većeg broja bače¬ 
nih u kotorsku tamnicu bude nekolicina smaknuta, ostali 
osuđeni na galije na više godina. Bjeguncima zaplijeniše 
imutak, a mnoge kuće spališe barbarskim načinom. 

Za vrijeme rata, što je buknuo potkraj godine među 
Rusijom i Turskom, stavi se Crna Gora na poziv Rusije 
na njezinu stranu ispunjavajući požrtvovno svoju dužnost. 
Šćepan Mali dalje je upravljao zemljom i prebolio kasnije 
teške rane zadobivene 1771. godine prigodom eksplozije 
baruta pri građenju ceste kraj Crmnice. U rujnu 1773. go¬ 
dine pak bude ubijen od nekoga Grka, koji je bio u nje¬ 
govoj službi, a podmićen od Mehmed-paše Bušatlije, ve¬ 
zira skadarskoga, 

* 

* 

Ovako nalazimo zabilježene spomenute događaje, u 
tradiciji i u suvremenim i kasnijim vrelima u povijesti 
Crne Gore, 

Ali i poslije smrti Šćepana Maloga pojaviše se neka 
tajanstvena lica, želeći produžiti varavim i pustolovnim 
načinom vladu umorenoga neznanca. 

Tako javlja — među drugima — mjeseca lipnja godine 
1774. mletački izvanredni providur u Kotoru, Dona, vladi 
u Dalmaciji, da se pojavio u Crnoj Gori neki čovjek, koji 
se izdavao za Šimuna, vojvodu Hercegovačkoga, a za 
kojega tamošnji i susjedni narod primorski drži, da kani 
zauzeti položaj pokojnoga Šćepana. Dodao je, da je to 
bio čovjek više izobrazbe i da je došao — čini se — kao 
ruski emisar. Konačno ističe u brzojavu da on ne će 
uspjeti, jer su se Crnogorci osvijestili, a vladika Sava da 
ga drži lašcem. 1 ) 

Kažu neki, da je to bio Stjepan Zanović. Za njega 
znamo da je u vanjskom svijetu doista širio bajku, da je. 

*) Ljubić Sime: Spomenici o Šćepanu Malom. Beograd 1870. 

Stjepan Zanović 
kao lažni Šćepan Mali. 





on sam Šćepan Mali, a potkrijepio je ovo svoje tvrđenje 
skroz fantastičkim pričama. 

Za svoga boravka godine 1776. u Berlinu — o čemu 
će na svome mjestu biti govora, a u svom pismu upravlje¬ 
nom (kralju Fridriku II, 1 ) Ikaže on među ostalim evo i ovo: 

Sire! Okoristio sam se, za neko vrijeme, igno¬ 
rancijom i lakovjernošću jednog barbarskog naroda. 
Nametnuo sam se glavarom čitave jedne zemlje, u 
kojoj doonda nijesu poznavali ni gospodara ni 
zakona«. 

Pričajući dalje o besprimjernim svojim junaštvima i 
pobjedama nad Turcima, Mlečanima i Rusima (!?) izlaže, 
kako je morao podleći premoći neprijatelja, koji ga, do 
krajnosti uznemireni i uzrujani poradi njegovih ratnih 
pothvata i sjajnih uspjeha, konačno ipak pobijediše, te 
nastavlja: 

»Evo me kod posljednje epohe moje doista 
neobične historije. Ukratko, Sire, ja sam Šćepan 
Mali Crnogorski (»Etienne Petit de Montenegro«). 
S pomoću sretnoga slučaja i snagom čudotvorstva 
u jednom kraju, gdje gotovo nitko ne zna ni čitati 
ni pisati, našao sam sredstava da se neshvatljivom 
srećom izbavim iz labirinta, u koji sam bio ušao 
s tvrdom nakanom: ili pobijediti ili umrijeti! 

Protivnici moji i cijela Evropa držahu me mrtvim, 
U Carigrad bješe poslata odrubljena jedna glava u 
dokaz moje smrti. Stanko Casamugna, Grk iz Mo- 
reje, koji me je izdajstvom imao žrtvovati turskoj 
osveti, postao je sam žrtvom moje pažljivosti, a 
njegova glava pala je umjesto moje«. 

Otkrivši ovako tajnu svoga života »pred najvećim i 
najmoćnijim vladarom čitavoga svijeta«, moli on, da i kralj 
»prekrije velom zaborava fatalnu uspomenu na Šćepana 
Maloga, nesretnoga osvojitelja Crne Gore«, 

1 ) Berlin. U pruskom tajnom državnom arkivu. Rep, 96. 
br, 96 N, 

Mnogo kasnije pak, godine 1784., izdao je knjigu: »L e 
f a u x Pierre III. Empereur de Russie ou 
S t e p an Mali, c'est a dire Stephano piccolo, qui parut 
dans le Duche de Montenegro, situe entre le mer Egee, 
L' Albanie Turque, et le golf adriatique, en 1767.—1769. 
Imprime a Mangalor, sur la cote de Malabar (!) 1784.« 

Tu, kao i u pismu kralju pruskom, stavlja on sebe u 
središte krvavih bojeva crnogorskih. Ali za razliku priča 
ovdje, kako je u svojstvu višega časnika sve do smrti 
Šćepana Maloga slavno uz njega vojevao. Ima u prerijet- 
koj toj knjižici i slika s natpisom: »Stiepan, combattant les 
Turcs 1' Annee 1769.« Neki su pisci (tako Rus Mordovcev 
i Francuz Coquelle) preozbiljno shvatili sadržaj ove mi- 
stifikacije i zabilježili je kao historično vrelo. 

Ne držim toliko važnim, da se pobliže pozabavim ovim 
plodovima raspojasane mašte i proračunane prijevare. 
Nikoše i poslije Žanovića od vremena do vremena različni 
tipovi slične vrste na mutnoj pozadini tadanje povijesti 
Crne Gore. Morala su nastupiti nova vremena, dok se 
posve ne rasplinuše različni oni »grofovi i kneževi od pu- 
stijeh sela«, što bijahu odabrali planine crnogorske kao 
poprište za umišljena svoja Don-Kijotska junaštva, ili 
svojih političko-avanturističkih pretenzija i pothvata. 

X. 

STJEPAN KAO JEDANAESTI PRAUNUK KASTRIOTE 
SKENDERBEGA. — NJEGOV BORAVAK U BEČU 
I POLJSKOJ. 

Dugim je opet nizom godina tumarao odonda Stjepan 
Zanović širom velikoga dijela Evrope, U osami malene 
njegove Budve bijaše u njega dozrela misao, da se pri¬ 
kaže svijetu pod zvučnim kneževskim naslovom, kao po¬ 
tomak i jedanaesti praunuk slavnoga Jurja Kastriote 
Skenderbega. _ , 

Isprva se kolebao, ali se napokon u tu ulogu uživio. 
Izmišljenom genealogijskom građom izveo je nekako do- 

Početak pisma Stjepana Žanovića Fridriku Velikom. 



kaže, da po majci doista potječe od arbanaske knežev- 
ske kuće. Uvukao je u svoja razlaganja i privilegija slo¬ 
bodnih Paštrovića i štošta drugo. Konačno odbacivši vla¬ 
stito svoje ime kao i tolika druga imena, što ih je u 
različnim prilikama poprimio, osvanu jednog dana kao: 
Stjepan Hanibal, knez od Albanije, (»Stiepan Annibale 
prince d’Albanie«) ili pak naprosto »Castriotto dAlba- 
nie«. 

Fridriku II. veli u prije spomenutom pismu o svom 
podrijetlu ovo: 

»Sire! Ja sam Stjepan Kastriota od Albanije, 
Gospodar Babindola, potomak dinastije Crnojevića, 
Beg Gornjih planina Crne Gore. 

Otac mi je Ivan Antun, knez paštrovski, Kastriota- 
Crnojević od Crne Gore, — Po očevu krsnom 
imenu Ivan, koje se u ilirskom jeziku. izgovara 
Zanno (!), ja se također zovem Zannowich, Tako 
je ovo ime postalo općenitim, na isti način, kako 
se u Rusiji Veliki iknez zove Pavao Petrović, bivši 
sinom Petra, Moja je majka Franjica Laura Bat on, 
od dinastije despota srpskih. Varvarstvo. naroda i 
prevrati na istoku upropastiše vladajući politički 
sustav i opstanak svih velikaša Istočno-rimske 
imperije. Usred okoline grčko-istočnog zakona, 
moja je porodica vazda ostala katoličko-papinska. 

Po starim pravima moje porodice na Crnu 
Goru i Albaniju i na temelju prirođene mi ambi¬ 
cije, stvorio sam poslije svojih putovanja projekat, 
da po uzoru Skenderbega opet osvojim pokrajine, 
što ih uzurpacijom stekoše grčki patriarsi i Turci 
iza osvojenja Carigrada od Mahmuta II.« 

* * 

* 

U Beč je prispio godine 1775. zajedno s nekim proto- 
popom Nikolom Davidovićem, valjada rođakom njegovim, 
jer mu je sestra bila ud at a za Iliju Davidovića. 


Svome opisu austrijske metropole, što je izašao u nje¬ 
govoj knjizi »Lettere Turche« dodao je zanimljive podatke 
o tadanjim bečkim prilikama i uglednim ličnostima. Ima tu 
zgodnih bilježaka o carskom dvoru i caru Josipu II., (»che 
si mostra col Publblico semplice, familiare ed amabile«), 
o ministru Kaunitzu i o talijanskom pjesniku Metastasiu. 
Jednako o samome gradu i javnim uredbama. Tako na pr. 
kaže, da ima u Beču sva sila ubogara i prosjaka, jer da 
bogataši darivaju glazbeniku, pjevačici ili plesačici i po 
stotinu cekina, a za porodicu, koja strada, ne imadu ni 
pare, 

Spominje, da se u Beču upoznao sa slavnim sklada¬ 
teljem Gluckom, kojega i inače često spominje s pridjev- 
kom »dunavskog Orfeja«, navodeći svoje razgovore 
s njime o muzici. Ako smo mu voljni vjerovati, bio bi se 
Gluck za njegov glazbeni dar i tankoćutni muzički osjećaj 
u tolikoj mjeri oduševio, da ga je porodio s Memnonovim 
kipom, iz kojega pod utjecajem sunčanih zraka proizlaze 
melodije. Kod nekih svojih pjesama zabilježio je, da im 
je Gluck skladao muzičku pratnju ;?). 

= 5 = * 

* 

Malo zatim eno ga u Varšavi, Dvor kralja Stanislava 
Poniatovskog bio je omiljeli cilj mnoštvu najrazličitijih 
sumnjivih prinčeva i vitezova, a glavno kolo u dobru i zlu 
vodili su Talijani. »Kao leptiri, što teže k svijetlu, rojili 
se brojni pustolovi obojega spola na dvoru Poniatovskog«. 
Za bolju karakteristiku veli se još: »Tko je došao iz da¬ 
ljine, mogao se nadati toplom prijmu u metropoli Poljske, 
ma kolikogod mu bijahu pređi neodređeni i sumnjivi, a 
kriminalitet njegov izvan svake dvojbe, ako se svojim in¬ 
telektualnim svojstvima i načinom općenja znao afir¬ 
mirati, 1 ) 

Pp načinu, kako se Zanović izrazuje o kralju i njegovoj 
okolini, dade se naslutiti, da je bez sumnje i on tražio 

b Vidi: Forst-Battaglia: Stanisl. Aug. Poniatowski, 

pristup na dvor, Valjada ga istisnuše moćniji suparnici kao 
nepoćudnog im takmaca u jagmi oko milosti kraljeve. 

Prve svoje dojmove izložio je običajnim svojim nači¬ 
nom u obliku pisma, valjada u Varšavi napisanog, a uprav¬ 
ljenog seraskiru carigradskom. 

»Otkada je Poniatovski kraljem, Poljska naliči 
na Jerusalim iza raspeća Hristova. Varšava, za vri¬ 
jeme Augusta III. stjecište bogatstva i otmjena uku¬ 
sa, danas je središte putujućih kockara, komedi- 
dijašica, slikara nuditeta i lihvara. Gotov novac 
iščeznuo je posvema iz prometa, a zbog nedostatka 
gotovine, prosiplju posjednici-velikaši svoja imanja 
pod svaku cijenu. Loša odgoja većine, život u neradu 
i indolenciji upućuju ih, da svoje vrijeme trate u 
okolini kraljevskoga dvora u raskošu, sjaju i blud- 
nosti. Hrle usto jatimice u Pariz, da tamo izdadu 
sve, što imadu i da u jednoj godini utroše sve ono, 
što su im pređi kroz stoljeća bili privrijedili«. 

Po primjeru svih onih, koji se ne mogoše održati uz 
kralja obratio se i Zanović konfederaciji barskoj. Tamo ga 
nalazimo doskora u tijesnom prijateljstvu s velikim het- 
manom litavskim grofom Mihajlom Kazimirom Oginskim, 
uplivnim članom u vodstvu patriotskog onog saveza, koji 
živi u povijesti pod imenom podoljskog gradića Bara, gdje 
je 1768. godine razvijen častan bojovni barjak u obranu 
domovine i vjere. 

U Oginskom našao je Zanović vrlo sklona mu i nada 
sve velikodušna i darežljiva mecenu i prijatelja, koji ga je 
prigrlio širokogrudnim, iskrenim i srdačnim poljačkim go- 
stoljubljem. 

Oginski bijaše prava slika i prilika otmjena poljačkog 
grandseigneura staroga kova i kao takova i velikog rodo¬ 
ljuba, Godine 1764. bio je pretendentom na poljačko prije¬ 
stolje, ali se bez uspjeha vratio iz Petrograda. Godine 1771. 
na čelu litavske konfederacije protiv Rusa, morao je iza 
nekih prvotnih pobjeda, nakon nesretnih bojeva ostaviti 


domovinu, kamo se tek opet vratio iza petgodišnjeg izbi¬ 
vanja. 

Bio je na glasu nadaleko po velikoj svojoj izobrazbi 
i ljubavi za literaturu i.umjetnosti. Bio je i sam skladatelj 
i majstor u muzici, osobito na harfi, koju je usavršio jednim 
svojim iznašašćem. Bavio se uspješno i slikarstvom. 

Prekrasan i raskošno uređen njegov dvorac Slonirn obi¬ 
lovao je dragocjenim rijetkostima i starinama. Tamo je 
sebi uredio i vlastitu knjigotiskaru, a bogata i znamenita 
njegova biblioteka bila je na glasu. Imao je vlastito kaza¬ 
lište za operu i dramu i okupio je oko sebe odlično društvo 
domaćih i stranih umjetnika i književnika. 

Unatoč sudbonosnim i teškim općim prilikama razvio 
se iza njegova povratka nanovo bujan i nada sve profinjen 
život na njegovu dvoru. Prigodice pako hitao je u sabor, 
da govornički svoj dar stavi u službu rodoljubnih i slo- 
bode željnih poljačkih nastojanja. 

Ovjekovječio je svoje ime također i time, što je zasno¬ 
vao i izgradio njegovim imenom prozvani Oginskov kanal 
što spaja rijeke Dnjepar i Njemen u duljini od pedeset i 
pet kilometara. Djelo je započeto 1770. godine, a završeno 
iza smrti njegova začetnika godine 1804. 

U Sionimu bijaše Stjepan čest i rado viđen gost. U 
svom djelcu: »L e destin politique de la Po- 
( " ro i a 1 (0 1778.« (II. izdanje pod natpisom: 
»L rioroscope politique de la Pologne. A Cetigne, sur les 
bords du lac de Scutari, 1779. (!)«, iznosi on također i 
svoje tamošnje razgovore s Oginskim U ono mutno i tužno 
vrijeme iza prve diobe Poljske. 

Zanović nam priča, kako su, kad se desio kod svoga 
prijatelja, stigle vijesti iz Varšave, u kojima se odrazivaše 
nada, da će red i subordinacija naslijediti tadanju anar¬ 
hiju. A kako dalje kaže, obratio se njegov gostoprimac 
njemu: »koji je vičan, da kaže golu istinu najvećim vla- 
danma Evrope« očekujući, ali ujedno i bojeći se njegova 
suda. On mu je na upravljena pitanja dao ovaj odgovor: 

»vjerovati, da vaša država kao takova jošte opstoji, 
jer imadete svoj teritorij, kralja, senat, permanentno ze- 

maljsko vijeće i visoke vaše časnike, bila bi očita pogreška 
i značilo bi uzeti opsjenu pod istinu. Kad je, kao kod vas, 
čitavo društvo rasklimano i rastrovano, ona zaista dalje 
ne opstoji; napose otkad je lišena potpune svoje slobode 
i nije više gospodarica vlastitih svojih zakona. — Kako 
da se sudi o Poljskoj? Ne osjećate li u ovom času, da 
ni jeste drugo nego pokrajina tuđe jedne vlasti...? Ne 
uviđate li, da je vaš kralj uistinu samo namjesnik ruskih 
poslanika, koji vladaju u Varšavi?« Na svršetku pak veli: 
»Poljska dijeli sudbinu onih slavnih naroda, koji uzeše 
raspravljati o manama svojih vladavina tek onda, kada 
već bijaše prekasno naći im lijeka«. 

Usto izlaže svoje prigovore konfederaciji barskoj, koja 
da je u svojoj biti počivala na pravednim temeljima i neko 
se vrijeme mogla nadati pomoći sa strane Francuske,, rio- 
landije i Engleske. Na kraju veli: Ludost i vjerska zasli¬ 
jepljenost konfederata, urodila je njihovom nesrećom, »Uni 
staviše na svoj barjak lik Djevice Marije, majke velikoga 
proroka Isusa, umjesto lika pobjedonosne slobode«. 

Dalje razvija sliku tadanje Poljske i pokazuje na stra¬ 
šno i beznadno stanje, u kojem se nalaze seljaci,. Gospoda 
im posvećuju manju pažnju negoli svojim konjima. Prepu¬ 
štaju i žrtvuju barbarskim načinom nesretni taj puk neza- 
sitljivosti svojih zakupnika. »Vaši zaglupljeni i otupljeni 
seljaci ne vrijede ni za kakav rad, oni nemaju više ni duše 
ni osjećaja i izgubili su svaki osjećaj i za vlastitu domaju«. 

»Ono što se drugdje naziva buržoazijom ili trećim sta¬ 
ležom, kod vas je posve nepoznato. Maleni broj građana 
u krunskim gradovima bavi se sitnom trgovinom, a sve ono, 
što traži duha i rada, u rukama je stranaca. — U grado¬ 
vima pak vaše vlastele, stanovnici su do krajnosti poniženi 
stvorovi, koji ni pravo neshvaćaju, da su oslobođeni. Bez 
Židova Poljska bi svime oskudijevala. Oni ni jesu ravno¬ 
pravni građani a iskorišćujući Vas, oni se osvećuju na 
svoj način za vaše predrasude i vašu okorjelost«. 

Prelazi na karakteristiku domaćeg, na golemu štetu 
zemlje razrožnog i nesložnog plemstva. Zamjera »ovim 
ljudima, tako ponosnim na svoju prošlost i na slavu svoga 



Mihajlo groi Oginski, veliki hetman litavski. 


48 






imena«, nedoličan i ropski način, što ga — s malim izuze¬ 
cima — pokazuju prama tlačiteljima njihove otadžbine. 
Oni nijesu ni u kojem pogledu ravni svojim pređima iz 
vremena kralja Ivana Sobjeskog. Vladari saksonski, s grd¬ 
nim svojim porocima i bljutavštinama na njihovu dvoru, 
iskvariše poljačko plemstvo do kraja. »Svojim nastojanjem, 
da se bezobzirno i na svaki, ljudski nedopušteni, način 
obogate na štetu naroda, vrši vaše plemstvo tako okrutan 
pritisak širom po čitavoj zemlji, da ga se treba većma 
bojati negoli samih Rusa«. 

* * 

* 

Proizlazi iz različnih iskaza, da je Stjepan sebi znao 
sačuvati trajnu i požrtvovnu naklonost odličnog i neizmjerno 
bogatog^ svog prijatelja, laskajući također i njegovoj ta¬ 
štini i častohleplju. Podržavao je dugo vremena vještim 
načinom u njem vjeru, da će mu napose poslužiti putem 
razgranjenih svojih veza u visokom političkom društvu 
Evrope, u njegovu nastojanju oko postignuća poljačkog 
kraljevskog prijestolja, dok nije i on o tom počeo sanjati 
za samoga sebe. Sam Oginski spomenuo je u kasnije doba 
više puta, da je na Stjepana Zanovića potrošio golemi tada 
iznos od preko jednog milijuna forinti. 

Slika svakako neobične ličnosti Oginskoga imade među¬ 
tim, u ogledalu - rugih suvremenih svjedočanstva i jednu 
manje idealnu čovječniju stranu. Prekoravaju ga s česte 
mlitavosti^ i neodlučnosti, a stroža kritika nalazi, da nije 
mnogo vrijedio ni kao politik ni kao vojskovođa. Porug- 
ljivo se govori o njemu kao o »tragikomičnom junaku krat¬ 
koga kraljevskog sna«, koji da je »božanstveno svirao na 
flauti, nježnom svojom ljepotom obezumio sve žene i bio 
pobjednikom u stotinu budoara, a imao dobro i meko srce 
i nebrojene milijune imutka«. 

, A ovo Ž Ž^dišta naći ćemo u njemu crta, koje ga pri- 
bhzuju njegovu štićeniku, prijatelju i, kako ga sam nazi¬ 
vaše, »cousinu« Stjepanu Zanoviću. Ovaj se harno i često 
sjeća svoga dobročinitelja, kod kojega je proboravio mnoge 
vedre i lijepe dane u Litvi, a bio s njime i u Parizu, gdje 

je veliki hetman neko vrijeme bio persona grata i na samom 
dvoru, a napose uživao simpatije ministra Choiseula. Zna¬ 
mo još i to, da su zajedno bili i na drugim mjestima, tako 
u Spa, a napose i u dvorcu kod Strassbourga, što ga je 
francuski kralj dao urediti za prognane vođe barske kon¬ 
federacije, od kojih je maršal Mihajlo Pac »najidealniji 
predstavnik konfederatske ideje« tamo godine 1778. svršio 
svoj plemeniti i požrtvovni život. 

Možemo da ustanovimo veze između Zanovića i Ogin- 
skog i na još jednom polju. Sačuvala se do dana današnjega 
uspomena na tajnovite seanse, što su ih u Spa ili Wilhelms- 
badu imali kao članovi družbe »ružinoga krsta«. Oginski i 
švedski general Toli s masonskim bratom njihovim Stjepa¬ 
nom Zanovićem, okultističkim drugom Fridrika Vilima 
pruskog. Bio je Oginski na čelu slobodnozidarske »francu¬ 
ske« lože »Dobroga pastira« u Vilni, 1 ) a masonski znakovi 
i natpis »Beaute-Sagesse-Force«, na jednom portretu 
Stjepanovđm kazuju nam, da je i on bio članom idealne 
one zajednice, koja se je pod utjecajem velikih engleskih 
mislilaca i filantropa u početku 18. vijeka proširila doskora 
i po ostalom svijetu. U vrijeme pak pred francuskom revo¬ 
lucijom bila je često na zlo upotrijebljena i profanirana od 
nepozvanih i sumnjivih elemenata. 

Za svoga ponovljenog boravka u Poljskoj upoznao se 
i sprijateljio Zanović i s mnogim drugim uglednim lično¬ 
stima, osobito iz redova privrženika konfederacije barske. 
Spominje napose grofa Wielskog, Žavera Brzostowskog, 
kaštelana Potockog i grofa Mihajla de Pac. U onom se 
društvu Zanović razglagoljao o visokom svom podrijetlu, 
o zamašnom svom ugledu u Albaniji i Crnoj Gori i o vjer- 
nim i odanim pristašama, vazda spremnim, da se na svaki 
njegov mig late oružja. Mnogo je govorio i o velikom svom 
i svoje obitelji imutku i o silnim dohocima sa svojih dobara. 
Došao je na temelju toga često do većih svota novaca, po¬ 
zajmljenih mu u dobroj vjeri, a čini se, da je i kartašku 
strast poljačkog plemstva znao upotrijebiti u svoju korist. 

i) Vidi: Zaleski: O Masonii v Polsce. 


m ... . 

Ženski svijet — kažu — vazda ga je vrlo volio, ko¬ 
liko radi otmjeno-sanjarskog mu nastupanja, toliko i radi 
izvjesna dobro proračunanog nehaja spram krasnog spola, 
što da je gdjekoje neiskusno ženisko srce dovodilo u 
opasnost Kao jedinu od najlošijih strana njegova zna¬ 
čaja — a bit će tome potvrde u daljem toku njegova 
života — ističe se već tada činjenica, da je dosta često 
poklanjao (?) svoju ljubav gospođama u po odmaklim 
godinama. 

Rado se prigodice sjećao prijaznosti i dobrote nekih 
poljačkih gospođa, s kojima se . upoznao bio. Po imenu 
navodi među drugima grofinju Terezu Potocku, kneginju 
Lubomirsku, grofinju Brzotovsku-Oginsku, a nekoj inače 
nepoznatoj nam mladoj Poljakinji prikazao je izlive tan¬ 
koćutne pjesničke svoje duše u knjižici: »Chansons 
amoureuses a Geltrude de Pologne« (A la 
Haye, 1779.), To su talijanske i francuske lirske pjesme, 
pune bujnih iskaza prenježnih ljubavnih osjećaja, obasja¬ 
nih srebrnim tracima blijedog mjeseca i zaslađenih milim 
pjevom slavujevim. 

U atmosferi bogate jedne kulture do krajnosti profi- 
njenog ukusa, savršene elegancije i najotmjenije društve¬ 
nosti romantično-senzibilnog, i ako inače lakoumnog po¬ 
ljačkog plemstva onoga doba, u onom društvu poletnih i 
viteških muževa i prekrasnih, duhovitih i čuvstvenih žena, 
bio je Stjepan Zanović na pravom svom mjestu, Zanosnim 
svojim pričanjima o filozofiji, pjesništvu i literaturi, o 
umjetnosti, glazbi i glumištu, isprepletenim ličnim uspo¬ 
menama njegovim iz Italije, Holandije, Francuske i Engle¬ 
ske, mogao je pobuditi živ interes. Ističući uz to u pravom 
času i lično poznanstvo svoje i korespondenciju s Gluckom 
i Metastasiom, Voltairom, D Allembertom, Rousseauom i 
Fridrikom Velikim i caricom ruskom Katarinom II., lako 
niu je bilo, da očara svoje slušače i da steče prijateljske 
njihove simpatije. 

XI. 

BORAVAK U DRESDENU, — »LETTERE TURCHE«. 

Iz Poljske krenu potkraj godine u Dresden. Prijestol¬ 
nica saksonska, u kojoj stolovahu do godine 1763. zajed¬ 
nički poljačko-saksonski kraljevi, bila je još uvijek omi- 
ljelo stjecište poljačkdh boljara, 

Galantno-skandalozna vremena Augusta Jakoga bijahu 
već odavno prošla. Suvremena svjedočanstva, baveći se 
sve jačim utjecajem umno i duševno ograničenog plemstva, 
vođenog jezuitsko-rimskom propagandom, označuju tada¬ 
nje doba izbornoga kneza Fridrika Augusta, kasnijega 
prvog saskog kralja, vijekom »oholosti, papizma i strogo 
ukočene etikete« na dvoru, a duševne zaostalosti kod ari¬ 
stokracije i puka. 

Praznovjerje i bigoterija bijahu raširene u svim sloje¬ 
vima pučanstva, ali i među plemstvom sviju kategorija. 
Varalica Schropfer i njegovi ortaci dozivali su duhove, 
prodavali naputke za pravljenje zlata i kao zlonamjerni 
članovi družbe Ružina krsta (Rosenkreuzer-a) iskorišćivali 
povjerljivost brojnih svojih žrtava. Sam famozni »Comte 
de Saint-Germain«, glasoviti prorok, tvorac dijamanata i 
tobožnji posjednik eliksira za produživanije života, koji se 
hvastao, da je prekoračio starost od četiri stotina godina, 
više se puta zadržavao u ono vrijeme u Dresdenu, 

Nadao se val jada Zanović, kojemu je prijao onaj ambi¬ 
jent čudotvorstva, (i sam se dičio, da je prostodušne Crno¬ 
gorce fizičkim eksperimentima i »čarolijama« nadvladao!), 
da će tamo naći zgodno tlo za svoje šarlatansko-lite- 
ranno-bizarne ambicije. 

Po vlastitom kazivanju mislio je Stjepan naći u Dres¬ 
denu, lično poznatog mu kneza Karla Radzivila (Panie 
Kochanku!), palatina vilnanskoga. Bio je ovo znani protiv¬ 
nik kralja Stanislava Poniatovskoga i jedan od glavnih 
začetnika protiv ovoga uperene litavske konfederacije. 
Radi toga prognan i lišen svojih dobara ostavi domovinu, a 
godine 1774, dođe iz Venecije s velikom pratnjom i u Du¬ 


brovnik. Bila je tada uz njega i tajnovita pustolovka Tara- 
kanovna, samozvana ruska cesarevna Elizabeta. 1 ) U Du¬ 
brovniku upoznao se Stjepan Zanović s knezom, koji je — 
čini se — na svom daljem putu Bokom Kotorskom pohodio 
i Budvu, bivši tamo, kako se misli, i gostom u kući Zano- 
vića, dok znademo, da je sa Stjepanom bio u pismenoj 
korespondenciji, 

Radzivilu, koji je val jada odonda doznao štošta nepo¬ 
voljno o Stjepanu nije bio pohod njegov po ćudi. On 
izmaknu sastanku, prepustivši svojoj prijateljici grofinji 
Brzostovskoj, da primi neprilična mu gosta. Zanović sma¬ 
trao je to nezasluženom uvredom, 

U Dresdenu živio je Stjepan isprva ugodno i bezbrižno, 
u prisnom prijateljstvu napose s mladim slobodoumnim 
grofom Wielohourskim, nećakom prije spomenute grofinje 
i bližim rođakom Oginskoga. Bavio se opet književnim ra¬ 
dom i razgranjenim dopisivanjem. Bio je, kažu, i u audi¬ 
jenciji na dvoru, kojom da ga je prilikom izborni knez odli¬ 
kovao jednim svojim viteškim redom (?). 

Svidjelo mu se, da se tada našali svijetom, izdavši 
sveščić različnih pjesničkih i proznih svojih sastavaka kao 
posmrtno svoje djelo. Već i prije toga, godine 1774. ima u 
vičentinskom časopisu »Giornale enciclopedico« vijest o 
njegovoj smrti, koja da ga je snašla u Kolnu. Ova vijest, 
koja svakako potječe od njega samoga, završuje primjed¬ 
bom, koliko će učeni svijet imati da požali prerani gubitak 
tako valjana i vrijedna pjesnika i pisca, 

»Opere postume« (Dresda 1775.) sadržavaju niz pje¬ 
sama, nekoliko filozofičkim razmatranjima prožeta pisma 
ruskoj carici, Rousseau-u i drugima, a kao najopsežniju 
čest knjige pismo Avraamu Leviju, rabinu Carigradske sina¬ 
goge, s obi jesno i apstraktno izraženim mislima i nazorima 
o svijetu i ljudima. 

* * 

* 

*) Vidi: Jireček, K. Poselstvi republiky dubrovnickž k cisarovne 
Katarine II. (1771—1775), na str. 52—55 

Uto stignu saksonskoj vladi pismo njezina poslanika u 
Parizu grofa von Lossa (od 8. prosinca 1775.)/) koje se 
ticalo Stjepana Zanovića. Poslanik javlja, da se u njegovoj 
nazočnosti izrazio mletački poslanik na francuskom dvoru 
Mocenigo, čuvši o boravku stanovitog Barbandu-Zanovića (!) 
u, Dresdenu, kako toga čovjeka tamo zacijelo ne bi trpjeli, 
da su upućeni o njemu i njegovu značaju; da su on i njegov 
brat (Primislav) kartaši od zanata i to od onih, koji umiju 
srećom ravnati po svojoj volji, i da bijahu radi toga i zbog 
drugih prestupaka osuđeni i protjerani iz Venecije. Nadalje 
upozoruje, da se Zanovići s nepravom ističu mletačkim ple¬ 
mićima, te da ih čeka, pojave li se ikada na području mle¬ 
tačkom, uapšenje i tamnica. 

Ova obavijest bješe službeno Zanoviću priopćena uz 
poziv da se opravda. On to učini jednim svojim pismom 
na saksonskog ministra spoljašnjih poslova grofa Sacken-a. 
Evo u krupnim crtama sadržaj njegove izjave; 

»Eks'elencijo! Domovinom mi je Budva, graid na 
međi Turske, na krajnjoj točki Mletačke Dalmacije. 
Prekoračio sam 24-tu godinu svoga života. Prve sam 
nauke učio u Veneciji i Padovi. Podrijetla sam rim- 
sko-apostolsko-katoličkoga, ali što je važnije, ja 
sam filozof. Do petnaeste svoje godine bio sam u 
društvu svećenika i fratara u jednom kolegiju, iz 
kojeg sam izašao kao neznalica, kakovim sam i ušao 
bio. Roditelji mi dodijeliše grdno učenoga (bestial- 
mente-sapiente) privatnog učitelja, s kojim sam spro- 
vodio neko vrijeme u Firenci. Bogovi Arna sažalivši 
me radi niske moje kulture, postadoše protektorima 
moga genija. Napustio sam nauke svoga mentora- 
pedagoga i uzeo filozofiju 'kao učiteljicu. 

Potom sam proputovao gotovo svu Evropu. U Pa¬ 
rizu konačno postade J. J. Rousseau mojim učite¬ 
ljem. Vratio sam se preko Rima u domovinu, da se 
u miru u svom ljetnikovcu Babindol posvetim stu- 

1 ) Dresden, Staatsarchiv, Acta 1775. Loc. 2747/379. 

dijama. Ali na svoju sam nesreću tada došao^u 
opreku s. čuvenom družbom isusovaca. Moji doživ¬ 
ljaji prodrli su u tolikoj mjeri u javnost, da^ ih ne 
marim nanovo iznijeti. Ja sam plemić, dapače pri¬ 
padam visokom plemstvu (»sono noibile, amzi nobi- 
lissimo«), jer moj otac nosi naslov kneza. Mle¬ 
tačka republika, još od vremena dužda Ivana I. Cor- 
nara, podijelila, je Paštrovićima, otkuda potječemo, 
privilegij, da tamošnje žene udate za kojega mle¬ 
tačkoga plemića mogu dati upisati ime svojih sinova 
u Zlatnu knjigu. Ali ja za sve to malo marim 
i većma gramzim za čestitim imenom poštena čo¬ 
vjeka, nego za sjajem, zlatom i draguljima. (!) Ima- 
dem samilosno srce za stradanje čovječanstva i kri¬ 
tičan duh protiv opačina, i zato su svi opaki ljudi 
moji neprijatelji. Ja ću odsada kazati po primjeru 
kralja pruskoga: 

»J'abandonne le monde en proie a sa betise 

Maudit soit qui pretend reformer sa sottise«, 

A sada mi je još dodati, da kanim poći odavle u 
Rusiju, da se zajedno s vladikom crnogorskim po¬ 
klonim Katarini II., od koje se nadam mnogim_ do¬ 
bročinstvima, ne pod imenom politika, već pod ime¬ 
nom filozofa i literata. Pisao sam kralju pruskome, 
koji me je, dok još bijah u Dalmaciji, počastio svo¬ 
jim kraljevskim dopisima. Bijah radi toga pod 
sumnjom pruskoga konfidenta. Prilažem ovdje pismo, 
što ga nedavno primih od Njegova Veličanstva, a da 
se vidi pravi izvor počasti, što mi je iskazuje filozof 
od Sanssouci-a. 

Ako se koji Mlečanin o meni nepovoljno izrazio, 
bit će to radi toga, što sam ga ja sa svoje strane 
napao u svojim »Dalmatinskim pismima«. 

Savladavši nekako i onu časovitu nepriliku, mogao je 
Stjepan i nadalje u miru boraviti u Dresdenu, dok izda- 

njem knjige: »Lettere Turche raccolte e sfampate 
da Stiepan Pastorvecchio. Constantinopoli (!) 
1776.« ne napili sebi na vrat novo progonstvo. 

Običaj, da se u obliku pisama iskrivljena podrijetla i 
naslova, progovori javnosti o najrazličitijim pitanjima soci¬ 
jalnim i političkim, bijaše u ono doba vrlo omilio i raširen. 
Imade ih na stotine tih »Lettres galantes et philosophi- 
ques«, pa »Lettres critiques, morales et politiqueis« i dugi 
niz »Pisama« — »američkih« — »persijskih« — »portu- 
giških« i tolikih drugih i napokon kao neposredni uzor 
Zanoviću više svezaka »turskih«. Od najčuvenijih autora 
bit će dosta da spomenem: Mirabeau-a, Montesquieu-a, 
d’Argensa, V'oiltaira i tajanstvenog Juniusa, 

Ne upuštajući se ni u kakovo poređivanje, istaknuti mi 
je, da su »Lettere Turche« Zanovićeve po svom sadržaju i 
načinu pisanja u istoj mjeri duhovita, koliko apstraktna i 
zanimljiva. Knjiga je prevedena i na francuski i njemački 
jezik i više puta, s kasnijim dodacima, štampom izdana. 

To su po sadržaju u velikoj česti opisi i opažanja o 
mjestima i ljudima, s kojima se pisac za svojih putovanja 
bio upoznao. Neke sam izvatke već priopćio. Usto je dao 
tu Zanović tiskati veći broj pisama, što ih je u različno 
vrijeme upravio na istaknute ličnosti, dodavši i odgovore, 
što ih je primio. 

Iza duge i kićene pjesme carici Katarini II. najavlja 
joj u naduvenoj posveti, da dolazi u Petrograd i veli, među 
ostalim: »Iz najdivljijega kuta Evrope izlazim. J a pred 
tirane kao korilac opačina i govorim T e b i, zaštitnici kre¬ 
posti. Od Tobolska do rta Matapana T i dijeliš dobročin¬ 
stva. J a od Crnog mora do Labe, okrunjen barbarskim lo¬ 
vorom, razvijam barjak istine, koji mrzak svima, samo kod 
Tebe nalazi potpore i zaštitu!« Završuje, da će iza ovih 
»pisama« odložiti pero i povući se u planine crnogorske 
uz poruku svijetu: 

»Hic Victor cestus artemque repono«. 

Prošavši dosta omašni svezak od gotovo tri stotine 
strana, nalazimo u najopširnijem njemačkom izdanju: 

fur les bords du lac de Scutari 1775. 


Natpisni list jednoga djela Stjepana Zanovića, 
sa njegovim portretom. 




»Portrait des Verfas/sers dler tiirfciischein Briefe« gdje nas 
uvjerava, da: »Conte Stefano de Zanović, sin kneza Antuna 
Zanovića-Ćuda iz Paštrovića, plemića budljanskog, biva 
uvažen u čitavoj Dalmaciji kao ugledna osoba i kao Vol- 
taire svoga naroda«, a dalje doznajemo, da je: »skroman 
i čedan kraj dohotka od trideset hiljada dukata godišnje 
rente, karitativan i velikodušan prama svima, kojima 
ustreba njegove pomoći, plemenit i istinoljubiv do krajno¬ 
sti, odan poštenju i kreposti, cijeneći znanosti, ljubeći 
umjetnosti, počitujući učenjake, a time da slijedi samo 
moral dobroga svog srca«. Vlastitom se svojom osobom 
bavi i u petnaestom pismu, poredeći se zbog svoga bezoč¬ 
nog načina pisanja s Petrom Aretinom, a da se prikaže 
što zanimljiviji, iznosi sve ono, što svijet tobože o njem 
govori, iako, da ga jedni drže sinom bogata mletačkog sla¬ 
stičara, drugi turskim uhodom, bivšim jezuitom ili sinom 
nekog kardinala, dok oni, koji misle, da ga najbolje poznaju, 
tvrde, da se u njem krije vladar crnogorski Šćepan Mali. 

U svojoj poslanici poglavarima budljanskim, punoj dm 
hovite satire, izrazu je na kraju želju, da ga ne zaborave 
na rodnom mu žalu. AH bolje će za njih biti, ako ništa ne 
doznaau o njemu i o svijetu, u kojem se kreće. »Bili biste 
uznemireni, možda i pokvareni, postali biste žrtvama mahni¬ 
tanja hvrope«. 

Zanimljiv je opis Dubrovnika u obliku pisma upravlje¬ 
nog na Voltaira. Ističe, kako su upravo Dubrovčani pravi 
Dalmatinci, to jest jedini, koji se kraj svih promjena mo- 
gose održati gospodarima vlastite volje. 

Ipak ne savjetuje nijednome suvremenom filozofu, da 
dođe u Dubrovnik, jer taj grad ima, kraj svoje rimoka- 
tolicke-apostolske vjere, svjetovnu inkviziciju, koja je 
kruća od vjerske inkvizicije španjolske. Ali ako bi se amo 
navratio, našao bi i stotinu muževa, koji o vjeri, kao i o 
politici misle i sude prosvijetljeno. 

Hvaleći ljepotu grada, krasne palače, dobru odgoju 
građana, njegovanje znanosti i pothvatni trgovački duh, 
prelazi i na dubrovačke žene, koje da su umiljate i ga- 


57 




lantne poput samilh Francuskinja. Blage su naravi i, što 
još više vrijedi, u ljubavi su postojane. 

Kao najveći ures republike spominje poimence ugledne 
dubrovačke porodice: Pucić, Ranjina, Fačenda, Bumć, 
Sorkočević, Bošković i Gundulić. Još se bavi i učiteljima 
mladeži dubrovačke, isusovcima, o kojima mu valja pri¬ 
znati — premda inače »te grobove čovječanstva« nikako 
ne voli, — da su u Dubrovniku valjaniji i čedniji nego 
igdje drugdje po ostalom svijetu. 

»Iz Dubrovnika polazim preko Bosne u Carigrad, 
odakle ću ti poslati jednu vazu arapskog tamjana iz Meke 
na uzdarje iza učinjene mi ljubaznosti u Ferneyu«, Tako 
završuije svoje pismo Voltairu, kojemu jlošte dodaje: »Ako 
pišeš o Dalmaciji, spomeni se da hvališ Dubrovnik kao 
skrovište slobode i svetište' religije«. 

Nižu se dalje ta pisma našeg »Turčina« pisana tobože 
u različno vrijeme i na različnim mjestima. Tako jedno 
»o vjeri i vjerskim čudesima«, upravljeno papi Kle- 
mentu XIV., »velikom muftiji nevjernika u Rimu«, drugo 
opet iz Petrograda s karakteristikom carice Katarine II. 
Ima ih još iz Napulja (grada bijede, lažnog sjaja i krajnjeg 
nemorala); iz Leipziga, sa šaljivim opisom tamošnjeg ve¬ 
likog vašara, i mnogo drugih na broju preko četrdeset. 

U njemačkom izdanju ima usto opširno pismo: »Schrei- 
ben des Verfassers der Turkischen Briefe an Seine gna- 
digste Griechisch-Rechtglaubige Heiligkeit Sava Petro- 
viich, Erzblischof und Metropolitan iin Montenegro, Fursten 
von Zeta, und erwahlten Nachfolger des Ivan Begh Cer- 
nowich«. Tu daje najprije živo pisanu sliku Fridrika Ve¬ 
likog ističući također njegovu opreznost i nepovjerljivost 
u općenju osobito s nepoznatim inozemcima (!). Prelazi 
izatoga na Komnene, Paleologe, Laskarise, Batorije, Ćer- 
noviće, Stilanoviće i Kastriotovioe, koji da sada moraju 
blago pasti po Albaniji, Grčkoj, Srbiji i Crnoj Gori, kako¬ 
god će isto činiti knezovi, grofovi, markgrofi i vojvode 
njemački, ako im kada koji Murat ili Muhamed II, sjedne 
za vrat. 

Nadalje saopćuje Njegovoj Svetosti, da očekuje u 


Berlinu ruskog velikog kneza, nasljednika prijestolja 
Pavla Petrovića, kojemu će ispričati zasluge slavnoga i 
hrabroga naroda crnogorskog i također preporučiti mu i 
vlastitu svoju osobu. Uvjerava ga dalje, da je jedina svrha 
njegovih putovanja, usavršiti se u znanostima, a da 
uzmogne na temelju stečenog znanja obdariti jednoć svoje 
zemljake udžbenikom moralnih nauka,(!) 

Ovim pismima dodan je sveščić pjesničkih improvi¬ 
zacija: »Barbarische Gedichte von Osman, Verfasser der 
Turkischen Briefe«. (Una salus victis, nullam sperare 
salutem. Virg.)«, a na svršetku dolazi novi niz pisama i 
dramatska jedna komedija »die Turkische Heynath betit- 
telt«. — Da se prikaže što interesantniji, dodao je sliku 
svoje glave, naslonjenu uz vučju glavu, s legendom: »Ces 
deux Tetes se ressemblent«. 

U omašnoj toj knjizi pisac se svemu podruguje, sve 
ismjehiva i podvrgava jetkosti oštroga svog pera. Osobito 
zlo prolaze katolički svećenici, a jednako i sama glava 
rimske crkve. Ovo, kao i različne dvolične i zlobne pri¬ 
mjedbe o vladarskoj kući saksonskoj u prvom redu slika 
puna ironije, što je daje o Fridriku Augustu III. sklone 
redarstvenu oblast, da ga protjera iz Dresdena. 

XII. 

NA DVORU FRIDRIKA VELIKOGA. — PRIJA¬ 
TELJSTVO S NASLJEDNIKOM PRIJESTOLA 
FRIDRIKOM VILIMOIM, — BIJEG IZ BERLINA. 

Ljeti iste 1776, godine osvanu Stjepan u Berlinu. Bio 
je došao u prijestolnicu Fridrika Velikog, s kojim je, 
kako je on to rado i samodopadno isticao, već i otprije 
bio u korespondenciji. Iznio je dapače u onom nizu pi¬ 
sama, primljenih od različnih njemačkih knezova i mini¬ 
stara, koji mu zahvaljivahu za priposlata im književna 
izdanja, i pismo kralja pruskoga, koji je svoju zahvalu 

završio laskavom frazom o sjajnoj genijalnosti autora 
primljenih pjesmotvora. 

Stjepan uzvraća u jednoj svojoj pjesmi kralju kićenim 
riječima udivljenja: »Tko će, oj pruski junače, koji uprav¬ 
ljaš sudbinom svijeta! — Tko će imati sreću, da Tvoja 
djela dostojno pohvali! — Tebi ne treba pjesnika laska- 
vaca, jer poput Cezara ne vršiš samo velika djela, već 
ih i sam opisuješ!« 

A ipak bijaše jedino, što ća je neodoljivo vuklo u bli¬ 
zinu kralja, želja, da se priključi glasovitom onom kolu 
pjesnika i učenjaka, što ga je Fridrik II, okupio bio oko 
sebe. Da se Stjepan kod toga i te kako precjenjivao, čini 
jedan od značajnih momenata njegove nesređenosti i me¬ 
galomanije. 

U Berlinu pobudi napadnom svojom pojavom priličnu 
senzaciju. »Žene gledaju ovdje za menom kao za kakvim 
medvjedom ili čovjekom s repom, kakovog je Maupertuis 
pronašao pod sjevernim stožerom. Muškarci bule u mene 
kao u neko čudovište, a dvorjanici naslućuju u meni zvi¬ 
jezdu repaticu, opasnu njihovoj naduvenosti«. 

• Malo dana iza svog dolaska uspjelo mu je da se pred¬ 
stavi kralju u Potsdamu, On sam o tom šutirali imademo 
dokaza,- da se nije mogao pohvaliti dobrim prijmom. 
Kralj ga je prozreo od prvoga časa i s pravom naslutio u 
njemu pustolova i varalicu. Ovo mu je po suvremenoj 
jednoj bilješci odmah rekao i u lice. 

Prema izvještaju austrijskog poslanika u Berlinu ba¬ 
runa Van Swietena, javlja se dne 15. lipnja dolazak Za- 
novićev ovim značajnim riječima: »Es befindet isiich hier 
ein Mensch, der sich bald fur einen Turken, bald fur 
einen Befehlshaber der Montenegriner unter dem Namen 
Conte di Zanovieh ausgibt und den allgemeinen Gegen- 
stand des Gespraches gemacht bat. Derselbe ist auch 
dem Konig vorgestellt vvorden, er hat sich aber keiner 
besonderen Aufnahme zu riihmen; allem Anscheine nacii 
ist er ein blosser Avanturier, der auch als ein solcher 
und wegen‘ Ausgabe gewlsser Lettres Turques von Dres- 
den bereitis ist vveggeschafft vvorden«, , 

Bit će da se pod ovim dojmom bio kasnije odvažio 
da upravi kralju potpisujuć i se »Cernovich-Castriotto 
d’Albanie« pismo, iz kojega sam prije iznio dva ulomka, 
koji se odnose na tobožnje njegovo podrijetlo i na nje¬ 
govu istovetnost sa Šćepanom Malim. 

Iznijevši te drske bajke, završuje on tu svoju famoznu 
epistolu ovako: 

»Ja Vas molim, Sire nepobjedivi, da me od 
danas smatrate Kasitriotom od Albanije, i očekujem 
za svoje umirenje Vašu previšnju odluku. Vazda 
isam čuvao tajnu pogledom na moju osobu, a to 
mi je pribavilo mnoštvo neprijatelja. Otkrio sam 
ise najvećem i najmoćnijem kralju ovoga svijeta i 
očekujem spokojno milostivi odgovor. Volio bih 
gubiti glavu, negoli posumnjati u Vašu veleduš- 
nost, u Vaše neograničeno miloisirđe i u Vašu pra¬ 
vednost. Onom iskrenošću i onim mirom, što ni¬ 
kada ne ostavljaju kreposnu dušu, koja bi prije 
htjela umrijeti negoli živjeti u sramoti, očekujem 
izraz uzvišene Vaše volje, Sire najveći i pobjedo¬ 
nosni, kojega smatram u svim prilikama polarnom 
zvijezdom cijeloga čovječanstva, rođena, da slijedi 
Božanstvo u pravednosti i milosrđu«. 

Ali je međutim Stjepan Zanović, vidjevši svoj ne¬ 
uspjeh kod »staroga Frica« našao sebi naknadu u kra¬ 
ljevu nećaku nasljedniku prijestolja, kasnijem pruskom 
kralju Fridriku Vilimu II. 

»Debeli Vilim«, skandalozan nasljednik slavnoga svog 
strica, čovjek dosta čednih umnih sposobnosti i zanema¬ 
rene odgoje, bio je u prvom redu glasovit radi svoje ne¬ 
obične odanosti ženskom spolu i svoje prekomjerne sklo¬ 
nosti putenosti, misticizmu i sujevjerju. Zloglasni ga je 
Bischofswerder bio uveo u tajnu družbu Ružina krsta, 
koju su tada mnogi sumnjivi elementi iskorišćivali u vla¬ 
stite nečiste svrhe. Poznat je njegov mrski obiteljski 
život, napose njegov ljubavni odnošaj s Enkovom, kćer- 

kam jednog muzikanta, koju je učinio grofinjom Lichtemau, 
a djecu njezinu grofovima von der Mark. Usto je sklopio 
uz blagoslov servilnog i nedostojnog dvorskog natpropo- 
vjeđnika i sa sramotno iznuđenom privolom zakonite 
svoje žene princese Friderike-Lujze, dva morganatska 
braka, jedan s Vossavom, a poslije njene smrti drugi 
s grofinjom Donhoff, 

Kao princ morao se vazda boriti s nestašicom novaca 
i s velikim dugovima, što ga međutim nije nikako sme¬ 
talo u bezbrižnom načinu njegova života. Kao svj'etlijie 
strane njegova značaja ističu se dobroćudnost, prijatan 
saobraćaj s njegovim podanicima, a usto pored vlastite 
skučenosti, velika darežljivost, koja mu je u svako doba 
pribavila mnoštvo privrženika i ulizica. Fridrik II. cijenio 
ga je vrlo malo i nije ga nikako volio. Upravo njega se 
tiče ona stavka u jednom kraljevu pismu Voltairu: »da 
imade ljudi, kojima već predugo živim, ali ja nijesam 
toliko uslužan, da iščeznem njima za volju«. 

Općenje između princa i Zanovića bilo je od prvoga 
početka vrlo intimno. U jednom pismu saksonskog posla¬ 
nika na pruskom dvoru od mjeseca srpnja 1776. spominje 
se Zanović i njegova audijencija kod kralja s dodatkom, 
da je on redovitim gostom kod prinčeva stola (»Er hatte 
eine, Audienz bei Friedriich dem Groisisen unđ speiste 
taglich bei dem Prinzen von Preusisen«). 

Dalja svjedočanstva potkrepljuju u potpunoj mjeri 
gotovo prijateljski njihov odnošaj. Odgovarajući na pr. 
Zanoviću, Fridrik Vilim uvjerava ga jednom prilikom, 
»vous pouvez toujours compter sur ma bienveillance et 
l’amitie particuliere et comstante .que jie vous porte«, 
a napose ističe, kako mu nitko ne može naškoditi 
kod njega i da će on u svakoj! prigodi uzeti učešća 
u njegovoj dobrobiti i sa svoje je strane po mo¬ 
gućnosti unaprijediti. Potpisuje se »Vatre tres affec- 
tione et bien veritable Ami«. 1 ) Pogovaralo se također, da 
je Stjepanu u dio pala osobita naklonost princese. 

J ] Geheim. Staatsarchiv. Berlin. Rep. 96. 260. lit. S. 


Upoznavši se s prinčevim slaboćama, znao ih je Zanović 
vješto iskoristiti. Taštini Fridrika Vilima imadoše poslužiti 
brojni oni slavospjevi u pjesmi i prozi, što ih je Zanović 
neumorno sastavljao i više puta tiskom izdao. 

Inače o njegovu boravku u Berlinu malo šta znamo. 
Čitavo se vrijeme družio s princom-nasljednikom, a i onda, 
kad bi Fridrik Vilim boravio kod vojske, izmijeniše oni 
međusobno vrlo srdačna pisma tako, da je Zanović s pra¬ 
vom mogao ocu pisati, »o obožavanom knezu nasljedniku 
pruskom, o kome mogu reći pred licem Božjim i pred lju¬ 
dima, da me ljubi, kao da mi je otac ili brat«, U posveti 
pak njemačkog izdanja »Tiirkische Briefe des Prinzen von 
Montenegro« Zanović se svoga zaštitnika harno sjeća i 
kaže, da mu je bio i ostao jedinim vjernim prijateljem i u 
vrijeme, kad su svi drugi kao bijesna pseta na njega nava¬ 
ljivali. Još godine 1791. kad Stjepana Zanovića već ne 
bijaše među živima, a Fridrik Vilim bijaše kraljem, platio 
je on nekome bavarsko-falačkom kapetanu de Souha 1500 
talira, kad mu se ovaj pismeno izjadao, da je »princu od 
Albanije«, koji mu se iskazao intimnim pismima pruskoga 
nasljednika prijestola, povjerio vlastiti novac i onaj uzet 
uz jamstvo, što bi sada morao vratiti, a kao otac brojne 
obitelji i nalazeći se u velikoj bijedi, ne zna kako i otkuda. 

Negdje na kraju godine 1776. nadođoše za Stjepana 
neizbježni neugodni časovi, kad je morao bježati iz Ber¬ 
lina. Veliki dugovi, što ga i ovdje kraj njegove rasipnosti 
pritisnuše, dovedoše ga do katastrofe. Spominje se napose 
tražbina tajnog savjetnika i čuvenoga liječnika Bayliusa, 
koji mu po preporuci poljske grofinje Brzostowske bijaše 
pozajmio preko hiljadu lujdora. 

XIII. 

RIMSKI INTERMEZZO. — ELIZABETA CHUDLEIGH 
KNEGINJA KINGSTON 

Kojim je sve putovima i stazama tada Stjepan Zanović 
prošao, nije nam poznato. Ali kako svi putovi vode u Rim, 
eno ga skoro zatim u papinoj prijestolnici. Došao je kao 
pobožan hodočasnik pod imenom Warta, a napadninr je 
načinom znao pobuditi interes za kneževski svoj incognito. 

U isto je vrijeme boravila u Rimu engleska kneginja 
Kingston. Nađoše se tu dvije u mnogočemu srodne duše. 
On: filozofsko-pjesnički nadahnuti, stasiti dvadesetpet- 
godišnji mladić iz legendarne zemlje Albanije »o kojem je 
glas odjeknuo Rimom«, blještav »u svojoj odjeći posutoj 
zlatom i draguljima, nadjeven najdragocjenijim oružjem«, 
kako piše barunica d'Oberkirch, »najljepši stvor, što ga je 
ikada Bog stvorio« (»la plus belle creature que Dieu eut 
jamais fait«), dok ga na drugom mjestu nalazimo opisanoga 
kao čovjeka »vanredno ugodne i izrazite fizionomije, pre¬ 
krasnih očiju, besprijekornog stasa i s alirima gospodskim 
(»avec toutes les allures d'un grand seigneur«), koji je 
trebao samo da se pojavi, a da osvoji sva srca«. — Ona 
pak čuvena neizmjerno bogata, ekscentrična, visoko čašćena 
engleska dama neobično burne i razvikane prošlosti —, 
preslavna nekada ljepotica. 

Miss Elizabeta Ćhudleigh, čuvena kasnija kneginja 
Kingston, bila je godine 1720. rođena kćerka pukovnika 
Tome Chudleigha, potomka prastare britanske plemićke 
porodice, koja bijaše vremenom osiromašila. Ostavši ona 
rano bez oca i majke stupi u svijet obdarena sudbonosnom 
baštinom velike svoje ljepote, kojoj ne bijaše — po općem 
sudu — ravne po čitavoj Engleskoj. Počevši od godine 1743, 
bila je dvorskom damom Auguste princese od Walesa, 
majke engleskoga kralja Gjure III. 

Moralna i duševna njena svojstva daleko su zaostajala 
za spoljašnjima. Evo slike njena bića iz onoga vremena, 

kad se pojavila u engleskom high-lifu i tamo zagospodovala 
vanrednim upravo načinom: 

»— Duša plamenita, mašta živa i sjajna, ćud više 
žarka negoli osjećajna, neobična priklonost bučnom 
nastupanju i rasipnosti, vanredan i istaknut ukus za 
one vježbe, kojima se muškarci tako rado podavaju 
sve se to stjecalo, da iz Miss Chudleigh stvore jedno 
od onih sjajnih i bučnih bića, za koja je smirenost 
jedno stanje protivuprirodno i u kojega umišljenost, 
smjelost i živahnost nadomještaju one utažene po¬ 
dobnosti jednog spola, koji treba da vlada tek njež¬ 
nošću i neodoljivim dražima. Miss Chudleigh vas je 
primoravala da je ljubite, čitava je njezina ličnost 
bila kao neka vijavica, koja vas je odnosila izvan 
vas samoga; vi je nijeste htjeli ljubiti, ona vas je 
pokoravala; najljepša žena svijeta podsjećala je na 
neumoljiva tiranina; njezin pogled bio je pogled 
uznošljiva pobjednika, koji vam je zapovijedao, da 
se pokorite; njezina kretnja, podjednako ohola kao 
njezin pogled, kao da vam je određivala vaše mje¬ 
sto u nekoj odmjerenoj udaljenosti od nje; bila je 
ona Junona, bila je Dijana, nigda Minerva, ali je 
uvijek bila Venera«. 1 ) 

Udata, iza prve svoje ljubavne afere sa devetnaest- 
godišnjim lord Hamiltonom, potajno za pomorskog poruč¬ 
nika Herveya, kasnijeg grofa Bristola, ona ga doskora 
ostavi i iza intimnog odnošaja s Đurom II. ode na puto¬ 
vanje po različnim krajevima Evrope. »Prođe tada Nje¬ 
mačkom osvajajući, očaravajući, obezumljujući i zadivlju¬ 
jući male one vladarske dvorove, gdje ljudi ne bijahu 
priviknuti na slične pojave; odlično primljena od izborne 
kneginje saksonske i Fridrika Velikog, koji se iskazao 
pun ohzira i galantnosti spram neobične svtoje gošće«, 
koja ga je, kako kažu, posve osvojila bila. 

*) Histoire de la vie et des aventures de la Duchesse de King- 
ston. Londres, 1789, 

Na povratku produži ona u Londonu ekscentričan i 
razvratan način svoga života. Zaređaše odonda u dugom 
nizu njene skandalozne ljubavne afere. U čislu galantnih 
dama tadanjega engleskog društva, kao suvremenica po¬ 
znate Lady Harrington, glasovite Miss Ash i zloglasne 
kurtizane Miss Kitty Fisher (»la plus jolie, la plus folle 
et la plus perverse petite p.. . que la terre ait jamais 
porteel«), prednjačila je ona nastranostima velikoga stila, 
kojima se sačuvale pikantne uspomene u bezbrojnim pam¬ 
fletima iz onih dana neprestanih skandala. — Bila je Eli¬ 
zabeta Chudleigh uistinu pravo čedo onog do krajnosti 
truhlog visokog engleskog društva, u kojemu potajni bra¬ 
kovi, brakolomstva, raspitivanja i otmice bijahu uobičaje¬ 
nim dnevnim događajima. Moralna pokvarenost u Engle¬ 
skoj ne zaostajaše nimalo za onom u Francuskoj, dapače 
je natkrili svojom surovošću i bestidnošću. 

Lord Evelin Pierrepoint Kingston, silan bogataš i ne¬ 
umoran ženskar, budile tada žrtvom »paklenoga ovog 
stvora«. Bio je on vanredno lijep čovjek i glasovit odličnik 
engleski (»of greatest beauty and finest person in En- 
gland«). U obilnoj mjeri bijaše dotada nadomak, svoje 
šezdesete godine, već iskusio sve slasti lakoumna života i 
bio na glasu radi brojnih svojih ljubavnih avantira i uspjeha. 
Ipak ga obuze sada tolika strast, da »ništa nije kadro bilo 
odvratiti ga od ponora, u koji se on u krajnjoj zaslijeplje¬ 
nosti svojoj strmoglavio«, 

Tako postade godine 1769. ova žena »ledena srca, žarke 
fantazije, luciferskog ponosa i žilave i neskršive volje, koja 
nije ni pred čime prezala« isprva njegovom ljubovcom, a 
malo zatim kneginjom Kingston. Od prvog časa i ovog 
njenog braka, ona sada gospodarica golemoga imutka, 
odvraćala se cinički od strastveno odanog joj muža. Iza 
samo pet godina »mogla je uživati u slatkom zadovoljstvu, 
kada ga, srvana od nejednake borbe, položiše u tišinu 
grobnice njegovih pređa. »Oporukom bijaše joj ostavio sav 
svoj veliki imutak, pod jedinim uvjetom, da se nikada više 
ne uda. 

Ponovio se doskora običajni joj način života kod kuće 


V 

j i u inozemstvu. Obožavatelji, a među ovima i svakojaki 

i pustolovi, sjatiše se opet oko nje. Nastaviše se nova slavo¬ 
dobitna njena putovanja, a 1778, godine, nosila ju je 
raskošno opremljena jahta u srce Italije, u vječni Rim. 
Silna je svjetina dočeka bučnim poklicima. Papa Klement 
XIV. (Ganganelli), sa svojim kolegijom kardinala pozdravi 
je gotovo kao kakovu vladajuću princesu. Ona sebi dade 
u Rimu urediti sjajnu palaču, gdje je. gostoljubivo primala 
cvijet rimskog plemstva, odlične umjetnike i literate. Kao 
prava vladarica sred papinskog Rima (»elle etait la veri- 
table souveraine du pape et des Romains«!) dijelila je mi¬ 
losti, a također — neka bude i ovo istaknuto — obilno je 
potpomagala bijednike i siromahe. 

U času, kad se upoznala sa Stjepanom Zanovićem, bijaše 
u pedesetišestoj godini svoga života. Ali se sve vijesti 
slažu u tome, da su joj — nekada prvakinji u ljepoti — 
unatoč nemilosrdnim i neumoljivim godinama ostale saču¬ 
vane još tolike draži, da je sebi mogla s pravom umišljati, 
da je ljube zbog nje same. U bujnim i romantičnim ritmima 
sačuvala nam se povijest nejednake one ljubavi. »Bezgra¬ 
ničnom nježnosti jednoga srca, koje bijaše prošlo najžešćim 
burama života i ljubavi, milovala je ona dragana svoga. 
Osvojiše je plemeniti njegovi osjećaji, zaodjenuti u žarke 
i poletne riječi. Mladi ovaj čovjek posjedovao je toliko 
silnu uvjerljivost i neodoljivu moć osvajanja, njegove su 
riječi bile tako zamamljive i sugestivne, njegova duhovita 
pisma puna plamnog žara, da je kneginja u jesenje doba 
svoga života doživjela uskrsnuće mladenačkih ljubavnih 
emocija. Da je nije u tome sprečavala oporuka pokojnoga 
lorda muža, ona bi zacijelo bila poželjela da postane 
drugaricom njegova života, u nadi, da će jednoga dana 
zajedno s njime zasjesti arbanski prijesto«. 

Čitajući ove ditirambe ne znamo doduše, koliko joj je 
doonda bilo još preostalo od onolikih nekoć opjevanih pre¬ 
lijepih i pravilnih crta divotna njena lica i od sjaja »po¬ 
put ljiljana bijele njene puti«. Ne znamo ni to, što je još 
bila spasla od »vitka i besprijekorna stasa, nebesko-modrih 
očiju i bujne tamno-smeđe kose« iz slavnih dana zlatne 

svoje mladosti. Ali zadugo sačuvala je ona bistar um, 
odličnu svježinu i gipkost duha, nadasve umiljat i ugodan 
način općenja i — silno bogatstvo. Možda ne ćemo pogri¬ 
ješiti, ako i ovo potonje smatramo jednim od . glavmn 
razloga, koji su privlačili mladog, ali već dosta iskusnog 
njenog seladona. 

Međutim je u Engleskoj, u svojim nadama glede ba¬ 
štine prevareni nećak Lorda Kingstona, Evelyn Meadows, 
bio optužio Elizabetu pred najvišim forumom, pred gornjom 
kućom engleskih lordova, zbog bigamije. I uspjelo mu je, 
s pomoću jedne svjedokinje prvog tajno izvršenog vjen¬ 
čanja dokazati, da je Elizabeta kao udata žena sklopila nov 
brak. Lažnim navodima o neopstojnosti njezina prvog braka 
i prisegom svojom postignula je bila godine 1769., da Ju 
je duhovni sud proglasio neudatom i kao takovoj izdao joj 
dopuštenje za novi brak. 

Ona pohita u Englesku i žilavo se sama branila prea 
strogim svojim sudijama, našavši i potporu svojih vjernih 
prijatelja. Ali se od teške optužbe nije mogla _ obraniti. 
Osudiše je, da joj se usijanim gvožđem ima utisnuti na 
desnu ruku žig sramote. Povlastice njena staleža očuvaše 
je od toga i od drugih posljedica osude. Ona ostade u 
posjedu imutka svoga drugoga supruga, a imala je da po¬ 
primi naslov grofinje Bristol, ali se ona tomu nije_ nikada 
pokorila. Pred uzburkanim neprijateljskim joj javnim mni¬ 
jenjem morala je potajno pobjeći iz Engleske, kamo se 
nikada više nije vratila. Bijaše izvržena javnom ruglu, a 
njena ličnost bude pod imenom »Kitty Crocodille« ža¬ 
losnom junakinjom jedne komedije dramatika Loota. Pri¬ 
kazivanje je njezino osujećeno tek uz velike napore. Drži 
se, da ju je pjesnik Thackeray ovjekovječio u osobama 
Beatrice (u romanu »Esmond«) i Baronesse Bernstein |u 

>>Th UstaUvši se za neko vrijeme u Calaisu, odluči se ona, 
da odanle izvrši svoj naum i da pohodi rusku caricu Kata¬ 
rinu II., srodnu joj u mnogim crtama vlastita života. Da 
uzmogne nastupiti i kod ove prilike u skladu sa svo [™ 
gospodskim pretenzijama, dade sebi sagraditi novu jahtu 

u Plymouthu, koja ju je imala prenijeti u Rusiju. Plovila 
je pod zaštitom francuske zastave, jer bi u onoj najžešćoj 
fazi englesko-amerikanskog ratovanja inače bila izvržena 
napadajima američkih ratnih krstaša. 

Putovala je s brojnom pratnjom namještenika i slu- 
žinčadi, a uz nju bio je sa svojom familijom i neki major 
Semple, Irac, koji se bio oženio kumčetom kneginje. Bio 
je to osobiti jedan tip onodobnih šarenjakovića. Poznavali 
su ga u svijetu kartaša i bonvivana kao »Sjevernog vara¬ 
licu« (»Northern Impostor«). U Rusiji, gdje je neko vri¬ 
jeme služio u vojsci i šepirio se u blještavoj časničkoj uni¬ 
formi, počinio je bezbroj različnih šarlatanerija i prijevara. 
Uostalom se isticao vrlo ugodnim manirama i neobičnom 
lukavošću, ali je inače bio veliki hvastavac i vikač, a kao 
istaknuto stasit i lijep mlad čovjek imao je mnogo uspjeha 
kod žena. On se doskora raskrstio s kneginjom i izdao 
kasnije svoje memoare. 

U Rusiji je kneginja proboravila preko dvije godine, 
ponajviše u Petrogradu u društvu carice, koja joj je vrlo 
sklona bila. U Estoniji kupila je oveće plemićko imanje, 
koje prozva djevojačkim svojim imenom »Chudleigh«. 
Tamo se htjela posve udomiti i smiriti. Počela je da se 
bavi gospodarskim i industrijalnim idejama. Ali to bijaše 
tek prolazno, i nije nikako bilo u skladu s nemirnim njezi¬ 
nim bićem. 

Imala se boriti i s velikim neprilikama, napose s nepo¬ 
štenim elementima u vlastitoj okolini a i s Rusima, koji 
su se nalazili u njezinoj službi. Uloženi znatni novci raspli- 
nuše se, kupljeno imanje bilo joj je prijevarom oduzeto. 
Tada, razočarana i uvrijeđena, ostavi Rusiju. 

Prošavši Poljskom bila je primljena i čašćena gotovo 
kraljevskim sjajem. Knez Karlo Radzivil, palatin vilnanj- 
ski, napose se istakao nizom bajoslovnih priredbi u njezinu 
slavu, pri kojima je učestvovalo visoko plemstvo poljačko, 
a i samo pučanstvo. Troškovi onih svečanosti dosegoše 
nevjerojatnu visinu. Izatoga prođe u pratnji ekscentričnog 
svog poklonika u pohode meceni Stjepana Zanovića, veli¬ 
kom hetmanu grofu Mihajlu Oginskom, koji je opet poseb- 

nim načinom slavio svoju gošću, pored ostaloga i savrše¬ 
nim jednim muzikalnim koncertom, gdje je i on sam na¬ 
izmjence svirao na šest različnih instrumenata. Nastalo je 
napokon strastveno natjecanje između Radzivila i Ogin- 
skoga, a da steknu dopadnost onog čudovišta od žene, 
»koja je u šezdesetoj godini svoga života jošte umjela da 
si sačuva gotovo neodoljivu privljačljivost«. 

Na kraju ustali se u Parizu, gdje je troškom od 76.000 
sterlina kupila i uredila raskošni dvorac Ste-Assise kod 
Fontainebleaua »koji bi bolje dolikovao bio kojem vladaru 
i njegovu dvoru negoli ostarjeloj jednoj plemkinji«. Otmje¬ 
no društvo pariško primilo ju je vrlo prijatnim i odličnim 
načinom i ona se rado odluči, da ostatak svog »burnog, 
nemirnog i bespokojnog života« provede tamo u relativnom 
miru. 

Godine 1788. snađe je tu i smrt. Umrla je osamljena 
i zaboravljena. Engleska javna glasila tek je ukratko spo- 
menuše, a i to popratiše nevoljkim i jetkim riječima. Go¬ 
dine 1792. ime se njeno prolazno opet pročulo, kad u smi¬ 
slu oporuke dođe do javne prodaje njenih dragocjenih i 
glasovitih dragulja, a da se uzmognu izvršiti ustanove po¬ 
sljednje njene volje. 

Stjepanu Zanoviću ostade sklona u vjernom prijatelj¬ 
stvu — a bit će tome jošte spomena — do posljednjih ča¬ 
sova kratkotrajnoga mu života. Ona mu je često pomagala, 
izbavila ga više puta iz neugodnih situacija i oprostila mu 
i zle porabe njena imena kod dobave novaca. Često ga je 
korila dobrohotno radi rđavog njegova života. U svojim 
autobiografskim bilješkama spominje ga izrazima velike 
simpatije, kao onoga »kog je najiskrenije ljubila, osvojila 
njegovo srce i učinila ga svojim robom«. 


70 


XIV. 


AMO TAMO PO NJEMAČKOJ. — HVALOSPJEVI 
FRIDRIKU VILIMU I DRUGA NJEGOVA POETIČNA 

DJELA. 

U početku godine 1778. pojavljuje se Stjepan Zanović 
opet u Njemačkoj. Sustav njemačkih zemalja u ono vri¬ 
jeme sa šarenom onom družbom vladajuće gospode i gospo- 
dičiča sviju stepena, omogućio mu je, da sebi uvijek nanovo 
nađe zaklon i zaštitu. U pruskoj prijestolnici bijaše ostao, 
kako vidismo, u dosta nemiloj uspomeni. Sam Fridrik II-, 
dokazuje nam svojim pismom iz Potsdama od 28. siječnja 
1778. upravljenog breslavskom gubernatoru, da je Zanović 
svoju ulogu u onome kraju bio temeljito doigrao. Evo tih 
nekoliko redaka: 

»Mein lieber General von Tauentzien. Ich habe 
Ursach zu vermuthen, dass ein gewisser Graf Zan- 
novich, welcher sich auch dann und wann fiir eine 
Art von Hospodar ausglebet, bereits seit etlichen 
Jahren an den meisten Europaeischen Hoefen he- 
rumvanguiret und sich auch einige Zeit hier und 
in Berlin aufgehalten, nunmehr auch nach Breslau 
kommen diirfte. Solite er also wuerklich dort ein- 
treffen, so will Ich, dass Ihr denselben unter dem 
Vorvvand seiner zu Berlin hinterlassenen Schulden 
sofort arretiren und Mir davon zu weiterer Verfu- 
gung, Anzeige thun sollet. 

P. S, Solite nicht gedachter Graf unter dem sich 
daselbst aufhaltenden Castriote d'Albanie versteckt 
sein?« 

Prije nego su mogle nastupiti posljedice tog pisma, 
gonjeni naš »grof«, koji je doista proboravio neko vrijeme 
u Breslavi, uhvati maglu. I eno ga opet čas tu, čas tamo 
širom po njemačkim zemljama. Gotovo kao kakav pravcati 
princ »milosti Božje« pojavljuje se pod različnim imenima 

i kao Bellini, i kao Crnović, Babinđon i Bonenski i Bog ti 
znao kako jošte i tumara dalje »katkada bijedan i nesre¬ 
tan, katkada bogat i ugledan, no vazda neobičan i ekscen¬ 
tričan«. 


Jedna od sićušnih tadašnjih njemačkih državica, voj¬ 
vodina P f alz-Zweibriicken, matica bavarske kraljevske 
kuće Wittelsbach, bijaše u to vrijeme najbližim ciljem 
Stjepanovim. Vladar te po opsegu doista malene zemlje 
'bio je vojvoda Karl August II. Pravi tip despotskog, ra- 
sipnog i vrlo uobraženog vladarčića onih dana, stajao je 
politički posvema pod utjecajem francuskog dvora. 

Uz prijestonicu svoju Zweibriicken (francuski »Deux 
Ponts«) bio je on sebi podigao golemim troškovima, koji 
su bili težak teret njegovu pučanstvu, bajno uređeni dvo¬ 
rac Karlsberg. Tamo, okružen brojnim dvorjanieima i sva¬ 
kojakim kićenim besposlicama osobito iz Francuske, razvije 
— povodeći se za Versaillesom silan raskoš. Blistave 
uniforme tjelesne njegove garde i vojnih časnika imale su 
da dočaraju pred gledaoca neki odsjev dalekoga francu¬ 
skog kraljevskog sjaja. Dvadeset godina kasnije preplaviše 
sanskuloti i taj zabitan kraj i pretvoriše u ruševine sve 
ono, što je bolesna megalomanija kroz godine bila stvorila. 

Oskrbljen preporučnim pismom za tjelesnog liječnika 
vojvode, Roisea, pojavi se Stjepan u Zweibriickenu sa že¬ 
ljom, da bude vojvodi predstavljen. Ali mu to, čini se, ne 
uspije. No i tuj pobudi nemalu senzaciju i bude predme¬ 
tom opće pažnje i zanimanja. Ministar dvora Esebeck vrlo 
zavoli Stjepana zovući ga često u svoju kuću. Tamo je imao 
prilike da zapanji malogradsku njemačku gospodu svojom 
duhovitošću i običajnim svojim pričama iz domovine Sken- 
derbegove i iz tolikih drugih kutova Evrope, 

Da uzvrati milo za drago, pozivao je i on k sebi pri¬ 
jatnoga svog gostoprimca i njegove prijatelje. Jedan od 
ovih slikar i kasniji mnogogodišnji ravnatelj državnih ga¬ 
lerija slika u Miinchenu, Johann Kristian von Mannlich, 

Stjepan Zanović kao hodočasnik Warta, 
ljubavnik kneginje Kingston, 







sačuvao nam je u svojim zanimljivim memoarima opis 
pojave Stjepana Zanovića u Zweibriickenu, gdje je Mann- 
lich isprva bio dvorjanik i dvorski slikar. 

Bivši i on među uzvanicima u Zanovića, daje nam opis 
jednog objeda, što ga je Stjepan svojim gostima bio ponu¬ 
dio. .»Servirala se janjetina s rižom i druga po njegovoj 
uputi priređena, nama tuđa jela. Pri šampanjcu razigrala 
nas i vesela ćud i duhovitost meni doduše sumnjivog, ali 
inače vrlo simpatičnog arbanaskog princa. Poslije jela 
pružala nam se ružina voda za pranje ruku i dugi cibuci. 
Uz crnu kafu pušili smo vrlo fini duhan, što nam se davao 
još u čitavom lišću, ukusno povezan svilenim mirisnim 
vrvcama. Vrijeme nam prođe tako brzo, da je kod odlaska 
već davno minula ponoć«. 

Nadalje spominje Mannlich ugodnu spoljašnost Stje- 
panovu i bogatu, u onome kraju neviđenu još njegovu 
nošnju. Spominje .i omot dijamanata, što ga je imao vazda 
uza se, valjada dio onih dragulja, što ih je s Primislavom 
u Amsterdamu bio ukebao. 

Idiličnom onom životu, koji je od česti bio posvećen 
pjesničkoj produkciji, učini kraj službeni dopis pruskog 
ministra predsjednika Herzberga. Ovaj obaviješten o 
boravku Stjepanovu u Zweibriickenu, saopćuje ukratko 
tamošnjem dvorskom ministru sve ono, što bijaše doznao o 
»takozvanom princu Kastrioti«, koji se izdaje sad za po¬ 
tomka Skenderbegova, sad za Šćepana Malog, a u stvari 
nije drugo nego besramni avanturist, sin nekog iz Venecije 
protjeranog dalmatinskog trgovca. Ističe i on, kako je 
Stjepan imao pristup i samom kralju u Potsdamu i pruskom 
nasljedniku prijestola i kako je pisma primljena od ra- 
zličnih visokih ličnosti na indiskretan način iznio u svo¬ 
jim »Turskim listovima«. Napokon, da je u Berlinu bio 
jedan.dan u zatvoru, otkuda da ga je izbavila poljska neka 
grofinja, a onda da je otputovao u Poljsku i kojekuda 
dalje. 1 ) ’ 

*) Munchen. Geheimes Staatsarchiv. K 424/4 (25. XII. 1778.) 

Posljedica je toga dopisa bila, da su ga uapsili, neko¬ 
liko dana u kući zatvorili i izagnali. Malo zatim znao je 
Zanović proturati u novine i opet vijest o svojoj smrti, 
koja da ga je stigla »pod vedrim nebom, sred ceste, kada ga 
prijeka sudbina njegova nanovo ganjaše od nemila do 
nedraga«. 

Uskrsnuvši dosta naglo od mrtvih, pomoli se doskora 
među ostalim u Frankfurtu na Majni i u Hamburgu. 

* * 

* 

Oduševljeni nekada poklonik Voltaira, Rousseau-a i 
D' Alemberta bio je našao u Fridriku Vilimu pruskom novi 
svoj idol i bijaše postao neUtrudivi njegov bard. Njemu, 
— otkada je morao napustiti Berlin i Potsdam — posve¬ 
ćeni su beskrajni izljevi pjesničke njegove duše, u njega 
polaže on svu svoju vjeru i sve svoje nade. 

Časovite neprilike, neugodne i dosadne vjerovnike, ne¬ 
povjerenje mrkog kralja Fridrika, sve to će on lako pre¬ 
boljeti, ostane li mu samo sačuvana prijateljska ljubav i 
privrženost budućeg pruskog vladara: 

»E penso, se Guglielmo mi si conserva amico, 

£ per me indifferente ogni destin nemico; 

Mi basta ch'ogni secolo mi creda ii Tuo poeta, 

Che Tu fosti ii mio Genio, e la mia sorte e lieta«. 

Ovako on oslovljuje uzdanicu svoju u raskošno 
opremljenoj svojoj knjizi: »Ćpitres Pathetiques, 
adresses a Frederic-Guillaume Prince 
Royal de Prusse Le Bien-Aime«. (1779. i 1780.). 
Ujedno je upleo u bujne svoje stihove i prikazu duha pra¬ 
djeda svoga (!) — velikog junaka Skenderbega, koji ga 
tješi i sokoli u teškoj životnoj borbi. Premda u strahu i 
poštovanju sluša časnu sjenu svoga pradavnoga rođaka, 
ima ipak toliko praktična smisla, da radije traži savjet i 
pomoć u svoga živoga mecene: 

»Ma ii consiglio miglior d’ogni consiglio 
£ quel che vien da Te; perche sovente 
Un amico e miglior ch’un buon parente«. 

U predgovoru -knjige, Zanović se na usta nakladnika 
svoga razglagoljao o sebi samom: pjesniku-princu, prija¬ 
telju čovječanstva i plemenitom zaštitniku nesretnih, ko¬ 
jega su slavu ponovo bile razglasile i novine, dok su neka 
njegova djela štampana u devet različnih izdanja. Za »po¬ 
slanicu smrti« veli se, da je to, remek djelo svestrana filo¬ 
zofa i da je postignula po općem sudu (!) prednost nad 
razvikanim poslanicama čuvenog engleskog pjesnika i 
filozofa Pope-a. 

No svi ovi, kao i mnogi drugi izlivi bola arbanaskog 
princa, kojega tobože progoni nepravedni i okrutni svijet, 
ne urodiše željenim plodom. Zanovićeva nada, da će i 
kasnija pokoljenja u njemu gledati dvorskoga pjesnika i 
ljubimca kralja pruskoga, ni e se ispunila. Posljednja je 
poslanica (»La mort est un bien et non un mal«), što je 
nastala iza njegova izgona iz Zweibriickena, ujedno i 
pjesma tužaljka zbog izgubljenih nada u stalnu i nepro¬ 
mjenljivu privrženost bivšeg visokorođenoga njegova pri¬ 
jatelja. 

* * 

* 

U isto ono vrijeme (1779.) izlazi i njegova knjižica »L a 
Poesie et la Philosophie d' un Ture«. 

Iza opširnog uvoda, koji je imao da probudi interes 
čitaoca za anonimnog pisca, »kojega su domovina, religija, 
značaj kao i pravo ime nepoznati svim starinarima, velikim 
ceremonijarima, heraldicima i najučenijim predstavnicima 
gradova, sela i predgrađa Evrope«, mnoštvom obijesno i 
ludo iznesenih ideja i citata, dolaze »političko-moralni 
nazori«. 

Tu se vidi, da je Zanović bio marljivo pročitao mnoga 
djela tadanjih a i starijih francuskih pisaca i znao ih 
preudesiti, a da se ulaska dobrohotnim svojim žrtvama u 
Poljskoj i Njemačkoj. 

U dodatku preštampane su različne njegove ljubavne (i 
neke erotične) pjesme »A Geltrude de Pologne« i druge, a 
zanimljiva je u toj zbirci i njegova »Ratna oda o stanju 
Dalmacije, Crne Gore i Albanije«. Tu cn plače nad jadnim 
političkim prilikama domovine svoje. Jedini se još Du¬ 
brovnik slobodan diže nad razvalinama prošle dalmatin¬ 
ske veličine: 

»Tempo fu che sul solio 
Cinta di regio ammanto 
Sedevasi Dalmazia 
Con libertade accanto. 


Non vedo che la libera 
Alma Citta Ragusa 
Ch’in servitu si misera 
Oggi non sia confusa«. 

Crnogorski orao, koji se već bijaše digao do nehotičnih 
visina, sad se plašljiv i pokunjen survao do gotove propasti: 

II Montenegro indocile, 

Se non e vinto in tutto, 

E messo in tal disordine 
Che spira orrore e lutto. 

Proročanskim glasom opominje mudre i smjele Du¬ 
brovčane, da budu na oprezu i da stoje oružani protiv sile,, 
što im prijeti od sjevernog orla, jer silnik ne će poštivati 
mi najsvetija im prava. On — bijedni ostatak propale 
slave — tuguje uzalud zbog tako žalosnog udesa roda 
svoga i polaže sve svoje nade u ratne pobjede nasljednika 
pruskog prijestolja, koje će poslužiti općoj slobodi. 

* * 

* 

Uporedo s netom spomenutim njegovim knjigama izlazi 
i njegovo djelo »Le grand Castriotto d’Alba- 
nie. Histoire (A Pariš 1779.). U lijepoj i kićenoj 

posveti caru Josipu II. pisac se poredi s Klearkom miti- 
lenskim, koji Apolonu — caru nuđa plodove svoga znanja, 
povijest kreposti i slavih čina Skenderbegovih. 

U samoj radnji nastoji Zanović da u okviru dosta sa- 
bita životopisa Skenderbegova istakne pogreške u More- 
rovu historijskom zborniku, gdje je napomenut markiz de 
Saint-Ange, koji pade u bici kod Pavije godine 1525. kao 
posljednji potomak Skenderbegov. Zanović navodi dalje 
poznate potomke arbanaskog junaka i upleće u svoje pri¬ 
čanje svu silu različnih imena, gdje su dakako Zanovići i 
Markovići, — upotrebljuje priliku, da ošine tako zazorne 
mu Mlečane — »les perfides Venitiens« — a na svršetku, 
kujući u zvijezde svoga uglednika-junaka kliče: »Kakav 
primjer kraljevima! Kolika dužnost za onoga, koji je 
njegovim potomkom i povjesnikom! — 
Knjiga štampana je kasnije na njemačkom i na švedskom 

jeziku. | 

No dok se Stjepan potucao uzduž i poprijeko po Nje^ 
mačkoj i sveudilj nastojao da ovjenča svoje slavno kne- 
ževsko čelo novim lovor-vijencima pjesnika i književnika, 
u dalekoj su se Veneciji počeli opet zanimati za njegovu 
osobu na način za nj vrlo neprijatan. 


PRIMISLAV U DUBROVNIKU. — SUĐENJE 
PRIMISLAVU I STJEPANU U VENECIJI. 

U nadi, da će vrijeme prekriti velom zaborava minule 
doživljaje i nečiste čine njegove, bijaše se Primislav Za¬ 
nović u svoje vrijeme povukao u Budvu, a odanle pošao 
godine 1773. u Dubrovnik, gdje je proživio gotovo tri 

godine. , . . , 

Tu, gdje je njegov otac bio poznat kao imućan i ugledan 

čovjek, tu, kamo još ne bijahu doprli glasovi o Primislavo- 
vim avantirama, primi on mjesto kućnog učitelja u domu 
Petra Remedellija, neko vrijeme konzula dubrovačkog u 

Smirili. Imao je da poučava i odgaja sina njegova Niku, 
koji je bio samo četiri godine mlađi od svoga učitelja. 

Znamo, da je Primislav svojim znanjem, napose pak 
otmjenim svjetskim svojim vladanjem bio podoban za ta¬ 
kovu zadaću. Ali kojim je plodom inače urodila nauka 
njegova, proizlazi najbolje iz istrage zbog bezvjerstva, što 
je bijaše odredio dubrovački nadbiskup Pugliesi 1776. go¬ 
dine protiv Vićentija Vendramina i Nike Remedellija. Ovaj 
posljednji bješe obijeđen, da je bezvjerac, a takav da je po¬ 
slao »u školi Konte Zanovića« njegova »meštra od doma«. 

U istrazi Remeđellijeva se krivnja dokazala, utvrdilo 
huljenje Boga i mrsko izrugivanje vjerskih obreda i usta¬ 
nova. Senat ga osudi na šest godina zatvora, (jedan sena¬ 
tor bio je predložio »da ga valja svezati u vreću i deset 
milja daleko od kopna potopiti u moru!«]. Remedelli 
umakne u Italiju, otkuda se 1781. godine, pošto mu bude 
kazna znatno ublažena, opet vrati u domovinu. Umro je 
kao činovnik lučkog ureda godine 1828. u Dubrovniku. 1 ) 

Izgon dvadeset i šest godišnjega tada Primislava iz 
Dubrovnika bio je u listopadu godine 1776., a da tečaj 
istrage nije iznio na vidjelo opseg utvrđene njegove krivnje 
u onom slučaju »erezije«. 

Uostalom: duh novo-filozofski i ateistički, kojim je di- 
sao Primislav, nije trebao tek o n da unese među zidine 
dubrovačke. Poput ostale Evrope nije mu se mogao posve 
oteti ni konzervativno-aristokratski Dubrovnik, koji je kroz 
stoljeća stajao pod utjecajem jezuita. Bilo je i tu »prista¬ 
lica enciklopedista, Rousseau-a i slobodnih zidara« a u sa¬ 
krivenim kutovima nekih starih domova bilo je i »zabra¬ 
njenih knjiga cd Rousseau-a i ostalih«. »Francuski način 
života i mišljenja ulazi u dubrovački život, a od odijela i 
književnosti prešlo >se s vremenom i na ideje«. 2 ) 

* * 

* 

1) Vidi: Korbler Dr, Đ.: Zanovićeva škola u Dubrovniku (Građa 

jugosl. akad. sv. 7.) * 

2 ) Vidi: Vojnović Dr. L.: Pad Dubrovnika. — Kovačević B.; 
Slobodna misao u Dubrovniku (»Misao« 1923.) 


78 




Iza prisilnog svog odlaska iz Dubrovnika, Primislav se f 
bio povukao u rođenu svoju Budvu. Ime mu nanovo izlazi | 
u javnost u godini 1777, i 1778., kad pred mletačkim sudi- I 
štem opet oživi amsterdamska njegova afera, u koju bijaše 
upleten, kako vidjesmo — i ako u manjoj mjeri — i njegov 
brat Stjepan. 

Dugo se vremena ona stvar nije pomaknula s mjesta. 
Prevareni trgovci ne mogavši da pregore tako znatan gu¬ 
bitak zatražiše najposlije, i to isprva s pomoću poslovnih 
prijatelja, a kasnije s pomoću holandeske vlade, u Vene¬ 
ciji sudbeni progon braće Zanovića i Cavallija i naknadu 
pretrpljene štete. Godine 1777. uputi holandeska vlada 
svoga konzula, da se ozbiljno i što krepče zauzme za odlu¬ 
čno i brzo rješenje. Kad pak mletački senat nije isprva 
pridavao toj privatno-pravnoj stvari željenu važnost, po¬ 
moli se u Veneciji naročit, vanredan poslanik holandeski, 
da je pospješi. 

Zbog toga odredi mletačka vlada sastav naročitog sud¬ 
benog kolegija od dvadeset i pet senatora imenovanih u tu 
svrhu. Taij je kolegij uzeo podnesenu tužbu u pretres, do¬ 
šavši do zaključka, da nema povoda kriminalnom postupku 
protiv Cavallija, ostavljajući međutim tužiteljima na volju, 
da ga progone civilnim putem. 

Dne 25. kolovoza 1778. bude proglašena osuda s opšir¬ 
nim opisom zločinstava, koja sU počinili braća Zanovići. 
»Osuđeni bijahu: Primislav i Stjepan braća Zanovići, si¬ 
novi Antuna iz Budve u Mletačkoj Albaniji, nenazočni, ali 
pravovaljano pozvani« i to Primislav, kao glavni krivac, 
na trajan izgon s cijeloga područja mletačkog i naknadu 
štete. Ako se ikada pomoli u državnim granicama, »imade 
biti doveden u Veneciju, smješten na kažnjeničku galiju i 
tamo, okovan u gvožđe, kroz deset godina služiti .kao vo¬ 
zač. Oko vrata metnut će mu se »cartello d'infamia« 
s oznakom njegova imena i od njega počinjena zločinstva. 

»Sav njegov imutak, pokretan i nepokretan, sadašnji i 
budući, napose njegov dio očeva imutka i sve, što bi ga 
pod ma kojim imenom ili naslovom ikada zapalo, imade 
se zaplijeniti u korist oštećenoga«. 

Stjepana osudiše kao sukrivca na desetgodišnji izgon, 
na dio odštete, koji odgovara njegovoj sukrivnji, a bude li 
uhvaćen, na trogodišnje tamnovanje. 

Istodobno iziđe osuda štampom (»Bando e sentenza 
.... contro Primislao e Stefano fratelli Zannovich. Vene- 
zia, (1778.)« i bude po propisima javno oglašena sa stuba 
duždeve palače, na »Ponte di Rialto«, u Kotoru i u Budvi. 
Tako odjeknuše i na rodnom žalu čudnovate vijesti iz da¬ 
leka svijeta o teškim grijesima domaćih onih sinova i 
jednako o teškim kaznama, što ih imadoše zadesiti. 

Kao uhvatninu za Primislava odrediše pet stotina zlat¬ 
nih cekina, a za Stjepana šest stotina lira, U slučaju nji¬ 
hova povratka, imalo se, gdjegod se oni pokazali, zvoniti 
u stranu i uopće učiniti sve, da se bud živi bud mrtvi 
predadu u ruke pravde. Na kraju slijede običajne prijetnje 
protiv svakoga, koji bi ma kojim načinom pomogao osuđe¬ 
nike ili ih skrivao, uz oznaku dotičnih ozbiljnih kazna. 

* * 

❖ 

Do konačnog rezultata nije uopće došlo. Stvar se vukla 
u nedogled, a oštećeni trgovci ne dočekaše ni najmanji 
uspjeh. Ali su i dalje neprestano i neumorno iznosili svoju 
tražbinu, koja je zajedno s kamatima i troškovima bila 
narasla do iznosa od preko četiri stotine hiljada forinti. 

Godine 1781. učini nizozemski »Staten Generaal« na 
obnovljenu požurbu interesenata stvar prevarenih svojih 
podanika svojom vlastitom i upravi mletačkom senatu oštar 
zahtjev zbog naknade štete. Kad je senat pozivajući se na 
»res judicata« to odbio, dođe godine 1782. do odlaska ho- 
landeskog diplomatskog zastupnika de Toora, koji je bio 
delegiran iz Carigrada u Mletke, s naročitom svrhom, da 
uredi tu nemilu aferu. Neobično nagli njegov odlazak pri¬ 
činjao se kao gotova uvreda. 

Mletačka je vlada u želji, da bilo kako dođe do neke 
nagode, podastrla caru Josipu II. točan izvještaj o prije¬ 
poru i zamolila ga za posredovanje. Nato car predloži 
obranički sud, pod njegovim ličnim predsjedanjem. Ovaj 

predlog bude u Veneciji prihvaćen, dok holandeska vlada 
nije bila sklona ovakom rješenju, iznoseći pred bečku vladu 
i samog cara svoje razloge i protivno svoje stanovište. 

Kasnije (1784,), zamalo da ne dođe zbog toga do rata 
između obadvije republike, holandeske i mletačke. Holan¬ 
deska ratna eskadra u Sredozemnom moru primi zapovijed, 
da bude spremna, a ujedno su izdane u Haagu različne 
odredbe radi mletačkih brodova, koji su se nalazili u ho- 
landeskim lukama. 

Da se očuva mir, i da se otkloni sukob, koji je u svojim 
posljedicama mogao uzdrmati evropsku političku ravnotežu, 
zauze se za mimo rješenje spora gotovo sva diplomacija. 
Nanose su posredovali Josip II. i francuska vlada. Važnije 
političke zgode potisnuše taj holandesko-mletački spor u 
pozadinu. Javlja mu se još trag u državnim spisima oba- 
dviju zemalja gotovo do potkraj stoljeća, kad zbog za- 
mašnih i sudbonosnih svjetskih događaja obje republike 
izgubiše svoju samostalnost. 1 ) 

* * 

* 

I ako su se krivci sami zauvijek klonili da stupe na 
tlo mletačkog teritorija, a s time i vlastite domovine, 
dovodile su posljedice osude i njihova oca u znatne ne¬ 
prilike, U hrpi sudbenih spisa i priloga, što su u vezi 
s onom stvari, nalaze se i različni izvještaji sudbenih iza¬ 
slanika, koji su u Budvi imali da popišu imovinu Zano- 
vića, izlučujući pri tome popisu sve ono,_ što bi_ moglo 
biti svojinom osuđene braće. Iz spisa proizlazi ujedno^ i 
to, da se otac Antun žilavo branio i da je uspješno odbio 
naumljeni napadaj na svoju imovinu. 

Pored njega stradala je i mučenica-majka, koja je u 
svojoj slabosti i ako u najboljoj namjeri podupirala ne¬ 
sređeni život sinova, šiljući im potajno veće svote no- 

1 ). Vidi: Esposizione ragionata della contestazione ... tra 
le dne repubbliche di Venezia e di Olanda. (Venezia) 1785. S up- 
plimento alla Esposizione. 1785. — J o n g e f Nederlande en 
Venetie, s’Gravenhage, 1852 na str, 266—280, 

vaca, sveudilj u nadi, da će ih svesti na pravi put U 
jednom njezinu pismu upravljenom mletačkom rezidentu 
u jNapuhu, u kojemu mu toplo preporučuje sudbinu sina 
rrmusJava, nalazimo dirljivi izraz majčine ljubavi u rije- 

Clma 5?« ™ a ništa , teško za srce materino«, (»non vi ha 
co'sa difficile per i] ćore d’una madre«). 

XVI. 

STJEPAN U GRONINGENU. _ NESUĐENI POLJACKI 

KRALJ, 

U proljeće godine 1780. uputi se Stjepan Zanović iz 
Njemačke u Holandiju i svanu u Groningenu u društvu 
nekog inače sasma nepoznatog »Chevalier de Clairmor- 
ranta«. Ovaj kavalir odmagli doskora ne namirivši gostio¬ 
ničara, pa kad ni Zanović nije mogao platiti stan i hranu 
bude na zahtjev oštećenoga zatvoren. Tek nakon četvrt 
godine, posredovanjem i pomoću groninškog gradskog 
vijećnika Fockensa, dođe opet na slobodu. 

r ockejis imao je da nadzire gradske uze pa se tamo 
upoznao sa Zanovicem, koji dirljivim i bujnim svojim pri¬ 
čanjima lako zadobi dobroćudnog onog čovjeka. Fockens 

Str"!™ ° V)er v V , a0 u . Vlsoko podrijetlo i sjajnu budućnost 
Stjepanovu. Vidjevši ga u časovitoj neprilici, namiri on 
drage volje dugovinu njegovu kod gostioničara Groen- 

?ama a K a P l edU,m ! ^ ^ j ° § 1 pUtni trošak do Amster- 
č + ™ ga mal ° zatlm U sIužbi Promaknuli, pri- 

EE **¥ 7 ™ svo « a ftićemka. koji S e kas« e - 

kako ćemo vidjeti _ u zgodan čas i opet sjetio novo* 
svog prijatelja i izbavitelja. ' ° VOg 

dr3° I® i nak ° n ^ oga sve poduzimao, kakove je opet 
gradio kule u zraku, osvjetljuje nam jedno njegovo pismo 
pisano ocu u listopadu one godine iz Haaga. P 

s k, a U r OClt ? aZn ° P^POvijeda o novim sastancima svojim 
teliS e “ 1 S Pmskim nasI iednikom prijestolja, o »prija¬ 
teljima i saveznicima svojim od konfederacije barske u 

Strasbourgu, Oginsikom, Krasinskom, Potookom, Radzi- 
v£ Vjelovkom i ostalima« kao i Stadhouderu holan- 
deskom knezu Oranškom i Nasavskom i zem njegovo] 
princesi Vilhelmi (sestri Fridrika Vilima). 

P »Sadašnji rat - nastavlja on - između Amerike 
Engleske, Francuske i Španije, djelovao je nepovoljno i 
na mene sama. Krstareći po Baltičkom moru P rotl T' 
utralaca i protiv engleskih rojalista, izgubio sam 28 tisuća 

zlatnih fiorina«. . 

Kao odgovor na očev savjet, da se negdje smjesti, 
otkriva mu on tobože tajnu, s obzirom na svoju j osobu i 
na veliku budućnost, što ga čeka: »Sva su velika v a- 
stela poljska moji prijatelji i traže moje prijateljstvo er 
znadu i vjeruju, da bi budući kralj pruski mogao učinit , 
da ja budem izabran za kralja poljskog«. A dalje. »Zdru 
ženi glavari poljski izjaviše pismeno, da ce biti zad - 
voljnif ako sadašnji princ-nasljednik pruski, kad postane 
kraljem, učini, da ja budem izabran za polj¬ 
skoga kralja i velikog vojvodu li- 

1 a »Eto,° zašto ja danas živim, osamljen i radije lutam 
kojekuda, nego da se primim kakvegod službe. Eto, zas 
također od Vas tražim povelje našega prastaroga doma, 
iz koiega je i prije bilo kraljeva!« 

A na svršetku izjavljuje: »Hoću da budem s v e ili 

ništa,« dok se ujedno preporučuje uspomem svojih rodi¬ 
telja, braće, rođaka i prijatelja u Budvi i Pastrovicima 
»jer Vas sve ljubim, većma no zlato, odlikovanje i sve 
časti na svijetu!« 1 ) 

Tražeći ovaj naš nesuđeni poljački kralj, da mu se 
pošalju povelje »staroslavnoga« mu doma, on ujedno kaže, 
da ih namjerava prevesti na sve evropske jezike, štam¬ 
pati ih i pustiti ih u svijet. Podrugljivo spominje Stan,- 
slava Poniatovskog »vlasteličića litavskog i pređasnje 0 
sobnog paža u domu Oginskih«, kojega je on želio na¬ 
slijediti. 

i) Priopćio S. Matavulj. »Otačbina« XXX. (1892.), na str. 51-59. 

U ogledalu mutnih vremena iza diobe Poljske, u vri¬ 
jeme, kada među pretendentima i milosnicima pojedinih 
interesiranih velevlasti vidimo toliko grotesknih lica 
(neki pače »Prasident der preussischen Seehandlung von 
Gorne« bijaše jedan od suparnika prometljivog Budlja- 
nina), mogla bi se i ova utopija našeg »junaka« lakše 
shvatiti, ali ne marimo da joj tražimo historičku potvrdu. 

XVII. 

BELGIJSKA PLANDOVANJA. 

(Beloeil, — Spa, — Ath, — Liege. — Mons.) 

Godine 1782. pojavi se Stjepan u Belgiji, bivši neko 
vrijeme i gostom čuvenoga austrijskog maršala kneza 
Charles de Ligne-a. 

Bio je to, kako kaže biograf mu Thiirheim »jedan od 
najhrabrijih i najsjajnijih vojskovođa u doba Josipa II. i 
njegovih nasljednika, na svim velikim evropskim dvoro¬ 
vima slavljeni _ grandseigneur, zaštitnik i žarki prijatelj 
znanosti i umjetnosti, duhovit pisac i pjesnik i uopće 
jedan od najživahnijih umova svoga vremena«. 

Stjepan mogao se doista pohvaliti, da je uživao i sa¬ 
čuvao sebi naklonost toga odličnoga muža, kojim se 
Belgija još i danas ponosi. Kolike li slasti za njega, biti 
primljen i pogošten u predivnom dvorcu Beloeilu, koji je 
vidio u raskošnim svojim odajama i dvoranama te u glaso¬ 
vitom svom parku čitav niz po rodu odličnika, od kraljeva 
Danske i Švedske sve do grofa d’Artoisa, kasnijeg fran¬ 
cuskog kralja Karla X. Imamo dokaza, da je potonji bio 
u tješnjoj vezi sa Zanovićem, s pomoću zajedničke im 
prijateljice knegimje Kingston. 

U Beloeile-u oživješe opet stara vremena sa svim 
onim oduševljenjem za literaturu i pjesništvo. Knez de 
Ligne, tada u naponu svoje muževnosti — bilo mu je 
četrdeset i pet godina — prigrli radosno mladog svog 
ž°sta, koji mu je u kolu drugih prijatelja i posjetnika 

oživljavao i uljepšavao ladanjski boravak. Redale se 
naizmjence bogate gozbe i bučni lovovi, bajne noćne 
iluminacije iznad prekrasnih jezera i u sjeni stoljetnih 
hrastova, 

U bogatoj pak kneževoj biblioteci prolazili su lijepi 
časovi dokolice u odabranoj lektiri, izmjeni dojmova i u 
razgovorma s genijalnim i galantnim kućedomaćinom. 

Vedrim beloeilskim danima dođe za Stjepana kraj, 
kad se knez de Ligne zbog političkih zamršaja, što su 
prijetili, imao da vrati na svoju dužnost u Beč, 

Stjepan ode odanle u svjetsko kupalište Spa, dobro 
poznato i na glasu stjecište otmjenosti i lakoumlja. U 
štampanoj listi posjetnika (»Liste des seigneurs et dames 
venus a Spa«) od 13. lipnja 1782, spominje se on pod 
imenom M, de Babylone. Odsjeo je bio u odličnom »Hotel 
Imperial«. 

Nastupajući isprva s dobro promišljenom rezervom, 
odbaci on za kratko vrijeme svoj inkognito i posta i 
ovdje »par les graces de son esprit, et le charme de ses 
manieres« predmetom opće radoznalosti i pažnje. Na¬ 
šalivši se kod -neke prigode s velikim društvom igrača, 
što ga je bilo opkolilo, preporuči neki osobit način igre, 
što se još dugo iza njegova odlaska spominjao kao: »le 
jeu du prince d’Albanie«. 1 ) 

Knez de Ligne opisao je duhovitim svojim načinom 
šareno društvo iz mnogih krajeva Evrope i Amerike, koje 
se u ono doba tamo sastajalo, 

»Tu se sastadoše zvučna imena, gromorni naslovi i 
smiješna lica amfibija crkve i velikoga svijeta, Hipohon- 
drični lordovi, pariške kokote, francuski biskupi sa svojini 
nećakama, jedan akušer s ordenom svetog Mihajla i jedan 
zubar s redom zlatne ostruge osvanuše kraj njih, uz uči¬ 
telje plesa i pjevanja u uniformama ruskih majora«. 

»U igračnici kraj silnih gomila zlatnih cekina različne 
markize i prinčevi u inkognitu, ruske kneginje sa svojim 
tjelesnim liječnicima i mnogi Američani. Nadalje iz tolikih 

i) Body Albin: Les Aventuriers a Spa au XVIIIe siecle. 


tamnica pobjegli zločinci, nadriliječnici svake vrste, avan¬ 
turisti i protuhe svih stepena, a uz nešto bolesnika i 
velik broj plesačica u svim skalama ljepote, kreposti, 
dražesti, koketerije, čednosti i putenosti«. 

Doista, u svako vrijeme, svjetska ljetovališta i kupa¬ 
lišta imađahu osobitu privlačljivost za svekoliku družbu 
sumnjivih elemenata ljudskoga društva, kako to zgodno 
istaknu Ponsard u svojoj komediji: »L’honneur et l’argent«: 

Banqueroutiers, valets, libertins, renegats, 

Fripons de toute espece et de tous les Etats. 

U knjižici »Perroquet de Spa« veli se, da je Spa vazda 
bio »le paradis des femmes et des grecs«, dok Limbourg 
u »Noveaux amusemens des eaus de Spa« naglašuje, kako 
se svake godine tamo navraćaju »de faux princes, de 
faux marquis, ou de soi-disants gentilshommes, jadis 
hommes de neant«. 

Našavši se Stjepan odjedared i opet bez novaca, za¬ 
ključi on svoj boravak uobičajenim svojim načinom: Ne¬ 
stade ga iz gostionice, gdje mu račun bijaše narastao do 
prilične svote, ostavivši bezvrijednu svoju prtljagu, a 
usto i uljenu jednu sliku navodno »njegove žene«, za koju 
je on tvrdio, da je bila djelo čuvena majstora-slikara. 
Stjepan bijaše iz ogluhe osuđen, a slika putem suda 
prodana. 

Među različnim pismima Stjepanovim, koja se saču¬ 
vaše u Waldsteinovom porodičnom arhivu, nalazi se i 
duga francuska pjesma, što ju je princ de Ligne tobože 
spjevao u slavu Stjepanovu, Iznosim evo jedan ulomak 
njezin: 

»Prince j’admire en toi la force, la grandeur 

De ton genie, enfin l'immense profondeur 

La Nature en ton ame a seme ses largesses 

Ne sors pas de toi meme, mais saisis ses richesses«. 

Jesu li ti zanosni stihovi doista proizašli iz pera ži¬ 
vahnog i neodoljivog kneza? 0 njegovoj sklonosti i do- 

brohotnosti spram Zanovića ne može biti nikakove sum¬ 
nje, kakogod znamo, kolikom je nasladom bilježio plodove 
profinjenog intelekta Casanovina, uživajući u ličnom 
saobraćaju i dopisivanju s njime. Mrzio je on svako fili- 
starstvo, a po svojoj je ćudi bio srodnik lakokrilih onih 
leptira, koji su se vrzli po labirintu tadanjega svijeta, 
tražeći sveudilj i pod svaku cijenu tajnu bezbrižna i ne¬ 
vezana života. 

Izatoga proživio je Zanović duže vremena u skučenim 
prilikama naizmjence u Liege-u, Monsu i Athu, gdje je, 
kako tvrdi, »ležao šest mjeseci dan i noć u krevetu, za¬ 
bavljen čitanjem i razmišljanjem«. 

U Monsu dade štampati knjižicu od devedeset i šest 
strana pod natpisom: »Oeuvres choisies du 
Prince Castriotto d'A 1 b a n i e 1782.« Na čelu je 
knjige njegova slika, urešena lovor-vijencem, bodežom i 
vladarskom krunom. Iza kratka uvoda »Fragment d’un 
portrait du Prince Castriotto d'Albanie« gdje sebe naziva 
čovjekom rođenim da izvrši velika djela, slijedi na sedam¬ 
naest strana često preštampavani hvalospjev Fridriku Vi- 
limu II., a pored sitnijih priloga u pjesmi i prozi zanimljiva 
poslanica Američkom kongresu. »Da sam Američanin 
(naslov danas slavan, poput onog starog Rimljanina!) na¬ 
šao bih se u redovima Vaših ustaša«, veli on u tom 
članku, u kojemu se nižu njegovi savjeti, kojim načinom 
treba da Sjedinjene Države urede politički svoj život. 
Napose ističe, kako bi sretan bio da uzmogne i sam svoje 
učiniti, e bi Amerika došla da valjana kralja i vladara. 
Evo i preko nedoglednog oceana slao je Stjepan bizarne 
svoje ideje, završujući vrućim željama za dugo trajanje 
američke nezavisnosti »kako ste to Vašim odličnim gra¬ 
đanskim krepostima i Vašim junaštvom u potpunoj mjeri 
zavrijedili« i potpisujući se kao vrlo odani njihov prijatelj 
i partizan, Na kraju nalazi se jedna pjesnička njegova oda, 
u kojoj se sjeća i domovine svoje i od njega zanemarenog 
materinskog jezika slovinskog, jezika, kako reče, iza 
arapskoga najraširenijeg. 








Iste godine izdade: »Fragment d'un nouveau 
chapitre du Diable boiteux, envoye de 
l’autre monde par Le Sage«, s političkim dija¬ 
lozima između njega samoga, Pavla I, i grofa Oginskoga. 
Malo izatoga (1783.) pak izađe »L 1 Alcoran d e s 
Princ es destines a u T r o n e« (St. Petersbourg, 
de rimpfimerie de l'Academie Imperiale (!), posvećen 
princu de Ligne-u. U stvari su to i opet panegirička ve¬ 
ličanja Fridrika Vilima pruskog, kojega podsjeća na nje¬ 
govo pismeno obećanje »je ne t'oublierai jamais!« Istim 
duhom dišu dodana filozofijska razmatranja o samoći. 
(La Solitude. fipitre en style oriental. 
De l'Imprimerie de la Ville Imperiale de Babylone,^ sur 
l’Euphrate, aux depens des Prophćtes Jeremie et Daniel«.) 
Na kraju su te veoma rijetke knjižice različne francuske 
i talijanske pjesme, među njima neke upravljene princesi 
Vilhelmini, ženi gubernatora nizozemskoga. 

Pod utjecajem Rochefoucaulda nastale su njegove 
»Pensees de Stiepa n-A nnibale Vieux B er¬ 
ge r d’ A 1 b a n i e«, što ih je tobože napisao u Belgiji. 
(»Ecrites au milieu de la nuit, dans le solitaire Gouverne- 
ment de la Ville d’Ath, dans le Hainaut-Autrichien«.) 
Djelce izdao je štampom godine 1784, »A Calicute forte- 
resse du Nabab Hyder Haly«. Iz zanimljive ove zbirke 
misli i mudrih rečenica o ljubavi, prijateljstvu i ljudskim 
krepostima, manama i slabostima, proviruje napose jetko 
podrugivanje krunjenim glavama i njihovoj okolini. 

Teško bi bilo odrediti, koliki je njegov udio pri ovom 
nizu od neko četiri stotine pojedinačnih priloga. Sjetimo 
se, međutim, da se Rochefoucauld još za svoga života 
(više od stotinu godina ranije nego Zanović) potužio, 
kako su njegove »Maximes et Reflexions Morales« u naj- 
različitijem obliku — od česti preinačene ili posve iskriv¬ 
ljene — kolale među čitačima j)od vlastitim njegovim ili 
tuđim imenom. Ovako je bilo i kasnije, a pored Roche- 
foucaulda bilo je kod Zanovića i drugih utjecaja (Riva- 
rol?), i ako nije isključeno, da ima i samoniklih prinosa, 


89 


koji su nastali pod dojmom vlastitih doživljaja i na osnovu 
njegove doista neobično velike načitanosti. 

Najmlađi mu brat Miroslav preveo je u kasnijim da¬ 
nima izbor »Misli« Stjepanovih na hrvatski jezik, s do¬ 
dacima, proizašlim iz lokalnog ambienta budljanskog. 

Napokon ima iz onog razdoblja i pjesmotvor »P ara- 
pilla, Poeme Hero i-C o m i q u e« (Croja d’Alba- 
nie, 1780.), koji je izišao zajedno s drugim sastavcima Za- 
novićevim, a očiti je plagijat istoimenog djela Francuza 
de la Borde, 

XVIII. 

STJEPAN KAO POLITIČKI PUSTOLOV. — NJEGOVO 
NASTUPANJE U BEČU. - PRIJATELJ GROFA 
WALDSTEINA. 

Potkraj godine 1783. nastadoše poznate razmirice 
među holandeskom vladom i Austrijom, zbog prijeporne 
plovidbe na rijeci Šeldi. Zanović, da se nekako izbavi iz 
tijesnih prilika u kojima je tada živio, razglasi iznenada, 
da putuje u Beč u namjeri, da ponudi caru Josipu II. 
crnogorski vojni zbor od deset hiljada momaka. Ujedno 
će nastojati da stavi Crnu Goru pod zaštitu Austrije. 

Lebdio mu je pred očima primjer mnogobrojnih onih 
Crnogoraca i Primoraca, koji se upravo u ono vrijeme 
bijahu opet našli u Beču, da iskoriste stradanje crnogor¬ 
skog naroda u prvom redu u vlastitu probit, izlažući 
»austrijskom domu« silnu korist, što će je imati u slučaju 
rata, od svih onih različnih »frajkora«, koji se imaju 
stvoriti. 

Stjepan se bez sumnje nadao, da će i njemu nekako 
uspjeti, da u mutnome šta ulovi. Tako on pođe u Beč 
potkraj lipnja 1784. preko Frankfurta, gdje se zadržao 
više od četvrt godine i pribavio sebi mjenicom na ime 
kneginje Kingston nekoliko hiljada forinti. 

I ovaj ga je put pratila sjena njegova pradjeda, da mu 
u pravi čas bude od pomoći. U njemačkoj pjesmi »An den 

Geist Castriotto des Grossen, genannt Skenderbeg« opet 
daje on maha svojoj velikoj tuzi zbog stradavanja nekada 
slavne domovine Skenderbegove. Da se vidi, kako se naš 
pjesnik bio divno snašao u svojoj ulozi, priopćujemo zna¬ 
čajne ove stihove: 

Seiner Abkunft voli, entfloh der Schande 
Einer nur, wie du am Geiste gross! 

Riss, Dir nachzuahmen, sich die Bande 
Des Tirannen von den Armen los, 

Einsam irt er, ohne sein Verschulden, 

Durch die Welt mit heiterm Angesicht; 

Unrecht und Verfolgung kann er dulden, 

Armuth dulden, Sklaverey nur nicht! 

a na koncu, gledajući sebe u duhu već spasiteljem Alba¬ 
nije, kliče: 

Bald, bald kommt in schweren Ungewittern, 

O Albania, ich seh ihn schon! 

Dein Erretter, sehe vor ihm zittern 
Schon die Pforten zum Tirannen-Thron, 

Ali se Stjepan u svojim fantastičkim računima grdno 
razočarao. Nije on bio nepoznat u Beču, a odjek »slavnih* 
njegovih čina, bio ga je pretekao. Predamnom su redar¬ 
stveni izvještaji, iz kojih se vidi, kako su ga agenti po 
nalogu samoga cara slijedili na svakom koraku. Na izvje¬ 
štaju od 13. srpnja 1784. nalazi se vlastoručna careva 
bilješka: »Da dieser Mann sehr abgedreht, und ein be- 
kannter Betriiger ist: so muss man ihm sehr genau nach- 
sehen«. 1 ) 

Iz izvještaja proizlazi, da je stanovao u svratištu Ma- 
tschakerhof pod imenom kapetana Johanna Barisowitza. 
Ali su tu bili uvjereni, da je visoka roda, U ovome ih je 

*) Staatsarchiv des Innern Wien. Josephinische Polizeiakten, 
Sign. XII. 496 C. 

uvjerenju utvrđivala činjenica, da je češće pohađao princa 
de Ligne, gdje se susretao s čuvenim knezom Dietrich- 
steinom, grofom Waldsteinom i drugima. Tamo je i primao 
mnogobrojna pisma, što su za nj stizavala. 

Bio je nadalje u općenju s Petrom Petrovićem-Njego- 
šem (»den in der Rossau wohnhaften griechischen Geist- 
lichen Peter Petrowitz, der ein Kreuz traget«), koji je 
skoro zatim (14. listopada 1784.) bio posvećen u čin arhi¬ 
jereja u Karlovcima, a kasnije prošavši u Rusiju, doživio 
(1785.) veliko poniženje, da su ga oružnici opet prebacili 
preko granice. Nije nam poznato, kakav je zapravo bio 
odnošaj Stjepanov prema vladici Petru, dok naprotiv 
znamo, da je vladika dobro poznavao porodicu Zanovića, 
0 tome će, uostalom biti spomena u posljednjem odjeljku 
ove knjige. 

Našao se Stjepan u Beču i s »grofom« Markovićem 
iz Budve (valjada Nikolom, bratom Stjepanove majke), 
»derselbe der im letzten Krieg ein Corps von sogenannten 
Montenegrinern .,. aus Eifer fur das Haus Oesterreich ,,. 
anzmverben sich beworben«. Nije se međutim dalo 
utvrditi, koliko se Stjepan pouzdano nadao, da će dioni- 
štvovati u različnim vojničko-afarističkim pothvatima 
svog rođaka i njegovih drugova. Imade naprotiv poda¬ 
taka, da je usto došao u Beč vođen živom željom, đa se 
nekako probije u svoj zavičaj k roditeljima poslije gotovo 
petnaestgodišnjega prisilnoga izbivanja i nespokojnoga 
lutanja po svijetu. 

Vidjevši, da ne može ni u kojem pogledu uspjeti i sa¬ 
znavši, da mu kao osuđeniku i prognaniku prijeti opasnost 
i sa strane mletačke, odluči se Stjepan na nagli odlazak 
iz Beča. Po naročitom nalogu slijedila su ga dva tajna 
agenta do granice. Preko Purkersdorfa i Linza nastavi on 
svoj put u Regensburg, otkuda upravi caru Josipu II. vrlo 
opširno francusko pismo u svoju obranu. 

Iz smušenoga i čudnovatog tog spisa 1 ) razabiramo u 
prvom redu, da mu je Dubrovčanin opat Frano Dolci- 

J ) U državnom arhivu u Beču. 


Vicković (brat poznatog književnika Sebastijana Dolcijal 
koji se u Beču nalazio s Petrom Petrovićem kao" putni 
njegov drug i sekretar, temeljito pomrsio račune, upozo¬ 
rivši austrijsku vlast i mletačkog poslanika na\ njegovu 
osobu. On da ga je ocrnio, prikazavši ga pruskirrt parti¬ 
zanom (»prussien dans lame«) i da je kao takav godine 
1779. osujetio tada zamišljeni sastav crnogorske jedne 
pukovnije za carevu službu. 

— Sire, — veli Zanović u uvodu svog pisma — Vi ste 
velik vladar, Vi ste moćan vladar, štaviše — Vi ste velik 
čovjek, a nada sve Vi ste vladar i čovjek pravedan«. 
Zato eto hoće, da se pred carem opravda i ujedno pro¬ 
testira protiv svih onih progonstava i uhodarstva u Beču 
i na putu do austrijske granice. On će o svemu tomu 
izdati opširan »manifest«, prevesti ga na slovinski jezik 
(»en langue Esclavonne«) i dati, da ga pročitaju i Petar 
Petrović (dok ga posvete u Karlovcima) i biskup u Crnici 
Plamenac u svojim crkvama u Crnoj Gori, 

Sve će se to dogoditi, da svijet dozna pravu istinu (!), 
i da se njegovi bečki doživljaji ne dojave izopačeni nje¬ 
govoj porodici, koja mu bijaše zabranila, da se upleće u 
crnogorske poslove, a imat će svakako neprilika s mle¬ 
tačke strane zbog njegova druženja s Crnogorcima u 
Beču. Strastveno se ograđuje protiv kleveta Dolcijevih, 
koji mu se ovim načinom htio osvetiti, što ga je on 
(Stjepan) dao prognati iz Crne Gore, gdje će ga — ako 
se ikada povrati — objesiti o prvo stablo, (Poznata je 
kasnija veoma tužna sudbina nestalnog i dvoličnog, ali 
umno vrlo darovitog Dolcija, koju je opisao Marko Dra- 
gović u svojoj radnji: »Sud Crnogoraca nad katoličkijem 
abatom Franciskom Dolci«. 1 ) 

Trudi se, nadalje, da cara uvjeri, kako je on jedini 
mogao da caru pribavi čitavu vojsku od kojih stotinu 
tisuća Crnogoraca i Arbanasa, dok bez njega i njegove 
kuće ne će nikada moći da dobije u svoju službu ni ci¬ 
gloga momka. Da pak car uzmogne prosuditi, što je time 

x ) Glasnik srpskog učenog društva, 55., na str. 283—295 

izgubio, spominje mu, kako su Crnogorci u službi napulj- 
skoj, u bici kod Velletrija, spasili slobodu i život Karlu III., 
kako se crnogorska pukovnija, što je vladika Sava dade 
ruskoj carici Elizabeti, junački ponijela protiv Turaka, i 
ističe medu ostalim, i tjelesnu gardu bivšega kralja 
pruskog Fridrika Vilima I. od stotinu odabranih Crno¬ 
gorskih momaka. 

Prelazim preko svega onoga, što Zanović u razgrijanoj 
svojoj mašti dalje priča o svojoj moći, ugledu i velikom 
utjecaju u Crnoj Gori, a hoću da istaknem tek ovu čudnu 
njegovu priču: 

»Što se tiče raširenih glasina o meni, da sam bio na¬ 
kanio otići u Crnu Goru i odanle oružanom rukom na¬ 
pasti i opljačkati grad Dubrovnik, stvar se ima ovako: 
Dubrovčani imadu u svom posjedu različnih dragocjenosti 
u zlatu, srebru i draguljima, koje bijahu nekada svojinom 
riznice Metropolitanske crkve crnogorske. Dosad su 
vazda nalazili izgovora, da ih ne izruče. Već vladika 
Dane Petrović-Njegoš htjede oružjem izvojštiti povratak 
toga blaga. Tada je uspjelo Dubrovčanima da to s po¬ 
moću Turaka osujete. Kad sam bio u Crnoj Gori, Sava 
Petrović, preporučujući mi probitke svoje crkve, spo¬ 
menuo mi je naročito rečeno crkveno blago sa željom, da 
ga ja otmem iz dubrovačkih ruku, što u ono vrijeme, radi 
svoje mladosti nijesam mogao učiniti. Sada me je u 
Beču nalazeći se arhimandrit (Petar Petrović), kojim sara 
o tom više puta vijećao, podsjetio na nekadanje moje 
obećanje i rekao mi, da su posljednje riječi pokojnoga 
vladike bile posvećene ovoj stvari«. 

Prema kraju pak veli: »Nikada nijesam bio tako ne¬ 
sretan kao sada, kad se htjedoh vratiti u svoju otadžbinu, 
a evo me nanovo bespokojna bjegunca i, što je jošte gore, 
gonjena od Vašega Carskoga Veličanstva, koji ste naj- 
tolerantniji, najpravedniji i najaktivniji vladar našega 
stoljeća. 

Svršuje svoju apostrofu Josipu II. ovako: »Znam, da 
me Vaše Cesarsko Veličanstvo može učiniti nesrećnim, 
koliko u vlastitoj državi, toliko i u inozemstvu. U Vas je 


moć, Sire, no ja također znam, da na to nemate prava i 
da zbog toga i ne ćete to učiniti. Ako kraj svega toga 
ipak učinite, ja ne ću šutjeti niti ću se prestraviti. Ostat 
ću vazda isti i ponosit ću se, što sam mučenikom toliko 
moćna vladara, kakav je kralj ugarski, kralj češki, nad¬ 
vojvoda austrijski, i t. d. i t. d. — Čast mi je, da se bilje¬ 
žim s najvećim počitanjem i osjećajima smjemosti, što ih 
čedan i nesrećan knez duguje moćnomu i srećnomu svomu 
drugu, Vašega Cesarskoga Veličanstva: Stiepan Annibale 
Prince d'Albanie«. 

Istim je načinom, sklonog mu grofa Franju Adama 
Waldsteina poznatog aristokrata-mecenu češkog, pismeno 
uvjeravao, koliko mu je krivo učinjeno u Beču. Piše mu, 
kako ga je bolno dirnulo, što nije — po svojoj želji — 
mogao u Crnu Goru, da stupi na čelo vojske protiv Tu¬ 
raka, i kako će sada nastojati da svoju namisao ipak 
izvede preko Italije ili Trsta. Da je bio naumio nabaviti 
za petnaest hiljada dukata baruta i olova za naoružanje 
Crnogoraca, ali da je u tome bio spriječen. »Molite se 
Bogu, da kralj pruski ode na drugi svijet, a nećak njegov 
da ga naslijedi, pa ćemo imati toliko novaca, da Crno¬ 
gorcima ne će ništa ponestati«, 

U drugim pak pismima upućenim istom grofu Wald- 
steinu (što se još danas čuvaju u arhivu u Duchcovu), 
mnogo se bavi različnim svojim književnim izdanjima. 
Obilnim latinskim citatima očito nastoji imponirati dobro¬ 
hotnom grofu, koji mu je doista iskazao mnogo simpatija, 
kakogod je kasnije stariji mu brat Josip primio pod svoj 
krov. Zanovićeva duševnog srodnika Jakoba Casanovu i 
hranio i zaštitio ga do njegove smrti. — Grofu Waldsteinu 
bilo je tada dvadeset i pet godina, a i njegov je život ispu¬ 
njen romantičnim i neobičnim zgodama. Kao vitez malte¬ 
škog reda vojevao je više puta protiv afričkih gusara, 
dok je kasnije sudjelovao u ratu protiv Turaka u našim 
stranama, U zrelijim još svojim godinama (1809.) bio je 
zapovjednikom dobrovoljačke čete protiv Francuza. Živo 
se usto zanimao i za nauke (osobito botaniku), a u indu¬ 
striji vidno se istaknuo. 

Pismima na grofa Waldsteina priložio je Zanović i pri¬ 
jepise različnih svojih pjesmotvora, što ih je bio upravio 
na cara Josipa II. a da mu se ulaska. Tu on uvjerava cara, 
kako i kraj loše svoje sreće u njegovim grudima nije uga- 
snuo stari junački duh. Želio bi opasan carevim oružjem, u 
sjeni svoga velikog uzora Skenderbega, nakvasiti to oružje 
muslimanskom krvi. 

XIX. 

U PUSTINJAČKOJ KOLIBI. — CRNOGORCI I ARBA- f 

NAŠI ZA HOLANDIJU. — OPET U PARIZU. I 

Daleko od svjetske buke, u samotnoj kolibi pustinjačkoj 
susrećemo Stjepana Zanovića ljeti godine 1784. Kod Trau- j 

binga na Dunavu, u ubavom kraju Bavarske, bilo je tik 
sela Abbach, zatišje Mariabriinnl (Frauenbriinnel), gdje je (■ 

mirne svoje dane sprovodio pustinjak Fra Emeranus Probst 
sin bavarskog pivovarca, koji je, bivši u mladosti studen¬ 
tom, kasnije odabrao bogoljubnu kontemplaciju životnim 
svojim ciljem i došao na glas kao pobožan i vrlo častan 
muž, Tiho i skrovito ono mjestance bijaše kao stvoreno, 
da liječi duševnu potištenost zbog prevarenih nada, od 
koje je bolovao nesrećni naš »princ od Albanije«. 

Puna četiri mjeseca osta on kod dobroćudnog onog 
čovjeka, koji je neobičnoga svog gosta uvelike cijenio i 
uvažavao. Neko se vrijeme činilo, da je potonji bio i sam 
naumio da se za uvijek odrekne neharna svijeta, njegovih 
taština i razočaranja, postavši pustinjakom, ali su uistinu 
tamo dozrijevale tek nove dalekosežnije osnove, koje su 
imale da ga opet bace u vrtlog pustolovnih pothvata. 

Bavio se u Mariabriinnlu mnogo čitanjem i pisanjem, a 
napose je strastveno nastavljao običajnu svoju vrlo razgra- 
njenu korespondenciju. Polazio je često i u nedaleki Re- 
gensburg, gdje je, kako kažu bio rado viđen kod ruskog 
pouzdanika baruna Assenbourga. 

Usto je veoma pomno pratio razvitak političkih prilika 
obzirom na Austriju i Holandiju i tako dočekao potkraj 

Stjepan Zanović 
pored! svoju sa vučjom glavom. 


godiue zaoštrenje spora, zbog kojega su austrijske carske 
čete krenule put Nizozemske. Tada se Zanović sjeti sta¬ 
roga svog holandeskog znanca i prijatelja Fockensa i 
upravi mu dne 30. studenoga jedno svoje opširno pismo. 1 ) 

U tome se spisu nepopravljivi skitnik prikazuje opet 
u potpunom svom sjaju. Navješćuje Fockensu, da je princ 
de Ligim stupio na čelo austrijske vojske od 80.000 mo¬ 
maka i da se sprema, kako će je povesti ili sam ili pod 
vrhovnom komandom cara Josipa II. protiv Holandije čak 
do Groningena. Priopćuje onako u pola šale, kako ga je 
de Ligne pozvao, da mu se priključi kao vođa Crnogoraca, 
na broju njih dvadeset hiljada, i da zajedno pođu put 
Groningena. 

»Ja Vam obznanjujem, da će se najmanje šest do deset 
hiljada Crnogoraca, a ako bi pruski kralj i Francuska pri¬ 
stajali uz nas, i do trideset hiljada njih, priključiti carevoj 
vojsci. Namjestit će usto šest hiljada Arbanasa na austrij¬ 
skim ratnim brodovima, koji će otploviti put Holandije. 
Svi će ovi ljudi biti dobro plaćeni, a povrh toga pripast će 
im sav plijen po gradovima i selima holandeskim. Kako 
moja riječ u tom pogledu nešto valja, vidjet ćemo, hoće 
li ili ne će li do toga doći! 

Nadalje očituje Zanović, da bi on mogao groninškoj 
pokrajini staviti na raspoloženje pukovniju od dvije tisuće 
Crnogoraca, a vladi nizozemskoj deset do dvadeset hiljada 
momaka, što bi uvelike poremetilo nakane njihovih pro¬ 
tivnika. Trebalo bi samo, da dođe do sporazuma u toj 
stvari, pa ako bi Fockens ovo htio priopćiti svojim zemlja¬ 
ci 1 ™ 1 i njega o daljem izvijestiti, tada bi on umah krenuo 
u Groningen i Haag, da se sve konačno utanači. 

U potkrepu svoje ponude riše on groninškom dobričini 
divljaštvo Crnogoraca i Arbanasa najstrašnijim bojama. 
»Oni su prava propast svakoj zemlji, kamo dođu kao ne¬ 
prijatelji. Oni će harati i plijeniti, kako to učiniše u Linzu 

*) Original u amsterdamskom drž, arhivu. Priopćio Van Biema. 

god. 1744. i uništiti lijepe dvorove i krasne gradove Vaše 
domovine«. 

No ako tamo prihvate jedan ili drugi njegov vojničko- 
politički prijedlog, on će glavom doći, da sve udesi na 
najbolji način. Car se vraški ljuti na njega (»L’Empereur 
est diablement fache eontre moi«), jer da je on osujetio 
dolazak Crnogoraca u carsku službu u vrijeme rata s Pru¬ 
skom. U Beču se nalaze Petar Petrović i još neki njegovi 
zemljaci, da utanače stvar s carem, ali on — Zanović — 
zna iz primljenih pisama, da Crnogorci i Arbanasi ne će 
drugud nego onamo, kamo ih on povede. 

Završuje želeći što brži odgovor, a ako Holandezi pri¬ 
stanu, imat će oni za dva mjeseca crnogorski vojni zbor 
od dvadeset hiljada momaka, U protivnom pak slučaju 
stupit će ovi u carevu službu i tad će se vidjeti, kakovi su 
to borci, »kojih pet hiljada nedavno ametom potukoše 
trideset i šest hiljada Turaka«. 

Dne 17. prosinca pročitano je ovo Zanovićevo pismo u 
državnom vijeću holandeskom, a 28. prosinca na prijedlog 
van Haeftena i nekih drugih deputiraca za vojničke po¬ 
slove, bješe stvorena rezolucija, da vlada prima do ugodnog 
znanja ponudu princa od Albanije, no da ona u taj čas ne 
bi mogla na se svaliti tako znatan broj tuđih plaćenika, 
dok bi radije htjela doznati, uz koje bi uvjete mogla doći 
do manjeg odjela Crnogoraca. Vlada da u velike cijeni 
dobrohotnost princa od Albanije prama holandeskoj. dr¬ 
žavi i stavlja mu na srce, neka upotrijebi svoj utjecaj, da 
Crnogorci ne bi pomagali Austriji, dok traje spor s Holan- 
dijom. Oni će to smatrati vrlo vrijednom uslugom, i bude 
li uspjeha, rado će je po zasluzi priznati i nagraditi 
(»... et qu’elles en auront senti l’effet L. L. H. H. P. P. 
reconnoitront et recompenseront selon 1’ im- 
portance de la chose«), .. 

Primivši ovaj odgovor, saopćen mu od Fockensa, koji 
je i sam podcrtao ona dosta nejasna i neodređena obeća¬ 
nja, Stjepan ih je umio iskoristiti na vrlo spretan način. 
Nekim stranim diplomatima u Regensburgu i Frankfurtu 
kao i različnim njemačkim bankarima znao je prikazati 


rezoluciju holandeske vlade u takovom svijetlu, da im je 
izmamio znatne svote i primio od njih preporuka za raz- 
lične trgovačke i bankarske kuće u Njemačkoj i Rusiji. 

U bujnoj se njegovoj mašti tada rodi ime nekog Brit- 
manna, kao ono tobožnjeg englesko-amerikanskog 
veletršca u Cayenni. Ovaj je imao da zastupa i una¬ 
prijedi probitke njegove i od njega osnovanoga trgo¬ 
vačkog društva u prekomorskim krajevima. Napose 
trebao je da unovči sa silnim dobitkom tovare, koji 
su se nalazili na isto tako i zmišljenim brodovima 
»Prince d'Albanie«, »Comte Oginski« i »Prince de 
Prusse«. Tek mnogo kasnije i nakon osjetljivih gubi¬ 
taka uvidješe žrtve Zanovićeve, da su podlegle lukavo 
zasnovanoj grdnoj prijevari. 

Zanović, koji je tako naizmjence po časovitoj potrebi 
nastupao kao filozof-samotnik, političko-vojnički agent ili 
poslovno-trgovački pothvatnik velikoga stila, bio je opet 
došao do novaca i tjerao je dalje ekscentrični i rastrošni 
svoj život. Kao pomoćnike kod neutrudivoga svog dopisiva¬ 
nja, namještao je on i uposlio tajnike zvučnih imena, a 
ponajviše vrlo sumnjive prošlosti. Takovi su bili neki barun 
Marketti, barun Horben i najzad barun Karlovitz, za ko¬ 
jega se doznalo, da su ga u Pruskoj osudili na smrt zbog 
dezertacije i krađe, a kasnije da je počinio različna zlo¬ 
činstva, među drugima također orobio i neku crkvu kod 
Dubrovnika. 

Jeseni godine 1785. navrati se Zanović, na putu u Ho- 
landiju, u Pariz, gdje mu u prošlosti kao mladu pjesniku 
bijahu procvale prve lovorike, da se i opet naužije slasti 
velegradskog života. 

Tu se, među različnim srodnim mu dušama upoznao i 
sprijateljio i s čuvenim Josipom Balzamom (lažnim gro¬ 
fom Cagliostrom), u čiju je pače obranu izdao brošuru 
upravljenu generalnom prokuratoru u stvari glasovite afere 
kraljičine ogrlice (»1’ affaire du collier de la reine«). Pro¬ 
past tog majstora-varalice, njegovu osudu po rimskoj in¬ 
kviziciji i strašnu smrt u papinskoj tamnici, Zanović, me¬ 
đutim, nije doživio. 

Jošte je jedno ime povezano s ondašnjim njegovim pa¬ 
riškim boravkom. U intimnoj pariškoj kronici »Correspon- 
dance litteraire secrete« od 24. studenoga 1785. spominje 
se — kao neka cause celebre — ljubavni njegov odnošaj 
s grofinjom Karolinom de Malcomesius, s kojom se upoznao 
u kazalištu kod predstave Voltairovog »Muhameda«. 

Bijaše to lijepa kćerka nekog potpukovnika, koji je za¬ 
jedno s ostalom svojom porodicom dobrano iskorišćivao 
galantne avantlre njezine u svoju korist. Kraj svih svojih 
predrasuda i ciničkih nazora o krasnom spolu, čamio je 
Zanović dosta dugo u verigama lukave — uostalom otprije 
već udate i rastavljene — ove žene, u koje bijaše vrlo 
buma prošlost, a bila je na glasu kao majstorica u »ars 
amandi«. 

U svojoj zanesenosti dao je Stjepan naslikati oboža¬ 
vanu svoju Karolinu, a pismeni nalog slikaru popratio je 
ovim riječima: »Peinsmoi la figure belle, charmante et 
magnifique de Caroline Malcomesius, peinsmoi aussi l'in- 
constance de son ame, ses belles menteries, ses irresisti- 
bles regard d'amour qui o-nt perce mon coeur de ses fle- 
ches, peins- moi sur son front toutes les ruses dont elle 
est capable«. 

A kad ga je napokon ostavila pošavši tragom različnih 
svojih drugih visokorođenih ljubavnika, stigne mu kao po¬ 
sljednji njezin glas radosna vijest iz Kolna, da mu se rodila 
kćerka: »Vous etes le pere, le pere par l'amour d’une char¬ 
mante fille«. 

Sa ciglih deset zlatiša, doznačenih sretnoj majci preko 
njegova agenta Farine u Kolnu, (a imao ih je posvuda), 
proslavio je on saopćeni mu preradosni događaj ... 


. XX. 

DOLAZAK U HOLANDIJU. — DOŽIVLJAJI U GRONIN¬ 
GENU. — ANACHARSIS CLOOTS. 

Potkraj godine krenu Stjepan put Holandije, da uredi, 
kako reče, svoje poslove s tamošnjom vladom. Njemačke 
i francuske novine doniješe tada svakojake vijesti o njego¬ 
voj ličnosti, koje su imale pripraviti put do toliko željenih 
milijuna i prikazati ga u svijetlu vojskovođe i progonjenog 
junaka. Tako čitamo u »Gazzete de France« od 17. listo¬ 
pada 1785. dopis iz Venecije, da se paši skadarskome na 
njegovu putu, da osvoji Crnu Goru, suprotstavio na čelu 
protivničke vojske: »Hannibal-Stiepan-Mali« na kojeg je 
mletački senat raspisao uhvatninu od deset hiljada dukata. 
Različna pak — zacijelo patvorena — pisma imala su po¬ 
svjedočiti njegov mjerodavni utjecaj širom po Crnoj Gori 
i Albaniji. 

I znaj pri je se on ustalio u Groningenu, gdje ga Fockehs 
najsrdačnije primi i počasti i uvede u najbolje društvo gro- 
ninško. Tu se upozna i sa Sibilom, kćeri nekadanjeg gu¬ 
vernera bengalskog Volkera Sichtermansa. Rođena 1735. 
u BengaLji, bila je ona u taj čas ugledna i bogata udovica 
iza nizozemskog oberstlajtnanta Iddekinga i imala iz toga 
braka tri kćeri. S njom je Zanović doskora započeo intiman 
odnošaj. U njenim (dodanas sačuvanim) pismima Zanoviću 
odrazuje se njezina neograničena privrženost. Žarkim rije¬ 
čima izjavljuje ona, kako je uvelike usrećena njegovim po¬ 
znanstvom i kako se nada, da će on ispuniti svoje obećanje 
i da će trajno boraviti u Groningenu. Ona je tvrdo vjero¬ 
vala u legitimnost njegovih političkih pretenzija, u opravda¬ 
nost njegovih zahtjeva prama holandeskoj vladi, kakogod 
je i u kasnijim, za njega nepovoljnim prilikama, sačuvala 
svoju slijepu vjeru u njega, 

Otmjenu i vremešnu bengalsko-holandesku damu bijaše 
zahvatio i obezumio teški južnjački široko. Začarani princ 

za kojim čeznu bezbrojna ženska srca — ukazao joj 



se dosta kasno, na visini života, kao blistava i prolazna 
fata morgana ,,, 

Bilo je i međusobnih darova, nježnih iskaza simpatije, 
koji su imali da prežive efemerne prolazne časove. Kao 
uzdarje za primljenu njegovu sliku u lijepom okviru, ona 
mu je poklonila iz obiteljske riznice vrlo skupocjenu dra¬ 
guljima urešenu starinsku sablju, a usto, što mu svakako 
u onom času ne bijaše na odmet i garanciju na iznos od 
četiri stotine zlatnih cekina. Stjepan šilje opet drugom 
jednom zgodom kćerima na poklon zlatne lance za sat. Go¬ 
spođa Sibila preporučila je svog štićenika i sestri svojoj 
Lady Kintore u Engleskoj, ali ne znamo, s kojim uspjehom. I 

Van Biema, koji se bavio Zanovićevim boravkom u Ho- 
landiji 1 ), dotaknuo se napose najnesimpatičnije strane ka- 
meleonske njegove naravi; njegove već spomenute »na- i 
klonosti« prema ženama već poodmaklim u godinama: 

»Đa se kojim slučajem Stjepan Zanović rodio iza 
Oktava Feuilleta, ovaj bi nedvojbeno bio upotpunio 
i ispravio svoju poznatu maksimu, da treba: »upo¬ 
trijebiti žene za užitak, a muškarce u svoju korist«, 
jer on (Stjepan) upotrijebio je bez skrupula žene 
podjednako za svoj užitak i u svoju korist. Ugodne 
spoljašnosti, briljantan kozer, pokazao je osobit fai- 
ble za bogate žene zrelijih godina i zanemario često 
pupoljke, koji su se nalazili u razvitku«. 

On sam pak u jednom isvom ©seju ([posvećenom Rous- 
seau-ul veli: »Moja me neopreznost svaki dan baca u nove 
neprilike, a moja sklonost prama ženama vodi me grobu. 

Ma da ja smatram ženu samo lijepim mauzolejem, koji je 
izvana urešen ponosnim trofejama, a u sebi krije samo bi¬ 
jedne i truhle čovječje ostatke, moj duh, ma koliko snažan, 
ne može da odoli naravnom nagonu, čim ugledam za- 
mamljivi taj objekat i čim mu se približim«. 

i) Stiepan, Annibale, Prince d’Albanie. (La Nouvelle Revue. 

Pariš 1898.) 


U isto se ono vrijeme Stjepan upoznao s čudakom 
svoje vrste, Anacharsisom Cloots-om, 

Bijaše to Jean Baptiste barun Klotz, rodom iz pruske 
Vestfalije, podrijetlom iz Holandije, gdje su mu pređi ne¬ 
kada bili bogati trgovci i brodovlasnici. On sam, odgojen 
u francuskom duhu od jedanaeste svoje godine u Parizu, 
bio je vlasnikom znatna imutka i mnogo je tumarao po 
svijetu. U prvim časovima velike revolucije, odmah iza 
zauzeća Bastile, pomoli se opet u Parizu. 

Velika i nepokolebljiva ljubav njegova bila je i ostala 
do njegove smrti Francuska, s jedinstvenim svojim i ne- 
natkriljivim Parizom. Tu i u Londonu napisao je i izdao 
on, kao vatreni obožavalac Voltaira i Rousseau-a, svoja 
djela o vjerskim i filozofijskim pitanjima onih dana. T u 
je istupao kao duboko uvjereni zagovornik _ čiste filo¬ 
zofijske religije bez posredovanja svećenika i bez ikoje 
natruhe dogme, a da se svijet uzmogne »osloboditi hidre 
gluposti i svete tiranije crkve«. Kao glavni cilj svoga 
života proglasi on: Ujedinjenje svekolikog čovječanstva 
u jednu porodicu i u to ime on kasnije, u danima velikog 
prevrata ponosno nastupa kao »govornik ljudskoga roda« 
(»Orateur du genre humain«.) 

Zanesen za knjiže\noist i književnike i za sve, što bi¬ 
jaše neobično i bizarno, sretne on jednoga dana potkraj 
godine 1785. u amsterdamskoj nekoj knjižari Stjepana 
Zanovića. Ugleda pred sobom — kako nam to sam priča 
— mlada još otmjena čovjeka u bogatoj orijentalnoj nošnji, 
koji mu se predstavi dugim nizom visokih kneževskih i 
crkvenih naslova. Stranac vladao je savršeno talijanskim 
i francuskim jezikom, pa kad se među njima razvio raz¬ 
govor o svijetu 1 o literaturi — golema li čuda! Ana- 
charsis doznade za gotovo basnoslovne zgode _ njegova 
života počevši od crnogorskih junaštva do važnih usluga 
učinjenih holandeskoj državi i narodu. Dozna također i 
to, kojim je sve putovima i stazama bio Stjepan prošao 
širom gotovo čitave Evrope i što je sve, uvijek u najoda- 
branijem društvu, bio doživio. 

Priča nam nadalje, da je Stjepan savršeno vladao 
i latinskim i grčkim jezikom. Da je poznavao Homera, 
Hesioda, Ovidija, Pindara, Vergilija i Horacija i znao 
glavna djela staroklasičkih ovih velikana u glavnoj česti 
naizust. Jednako mu bijahu poznata sva važnija knji¬ 
ževna djela talijanska i francuska od Dantea, Tassa i 
Ariosta do Boileau-a, Rousseau-a i Voltaira. Suvremene 
mu slavne muževe sve je pohodio. O davnim mudracima 
i pjesnicima govorio je, kao da ih je poznavao za života. 
Čudio se i divio naš barun silnom znanju i pamćenju 
uistinu »fenomenalnog stranca«, koji je i sam toliko toga 
napisao bio u pjesmi i prozi. 

A kad mu se napokon Stjepan otkrio kao jedanaesti 
praunuk legendarnog diva Skenderbega, kad mu je, na¬ 
dalje, pričao o tijesnim svojim vezama s krunjenim aero- 
pagom evropskih vladara, bilo je bezazlenom sanjaru, 
kao da se dovinuo carstva nebeskoga. 

Malo zatim prenerazi ga vijest, tko je uistinu bio pred¬ 
metom toga njegova beskrajnog udivlienja i neizmjernog 
počitanja. Zbunjen do krajnosti, oostiden u svom samo¬ 
ljublju, ne nalazi gotovo riječi, a da valjano izrazi gnjevnu 
svoju potištenost. 

Srušeni njegov idol od jučer, obaspe on tada divljim 
pogrdama. Da mu se u svojoj nemoći kakogod osveti, tre¬ 
balo je, da i potomstvo doznade, kako je on postao 
žrtvom običnog varalice i protuhe, koji ga je odvratnim 
načinom zaveo, hoteći ga valjada konačno ubiti i orobiti. 

U svojim pismima kneginji Kingston, grofu Oginskomu, 
Madami de Cheminot i grofu de Voisenon-u, što ih 
štampom izdade iste godine u Amsterdamu kao dodatak 
knjizi: »Voeux d’un Gallophile«, iznio je on čitavi histo¬ 
rijat tog po njegovu sudu prevažnog doživljaja i orisao 
žučljivim perom zapravo samoga sebe kao tužnog junaka 
one tragikomedije. 

Čitavu skalu oprečnih osjećaja tada jošte vrlo krotkog 
i naivnog pisca, koji se tek kasnije pretvorio u neobuzda¬ 
nog fanatika-revolucionarca, razabiramo iz rječitih tih 
dokumenata zacijelo bolesnog mu intelekta. Od fantasti- 

Stjepan Kastriota princ Crnogorski. 
(Stjepan Zanović.) 




čkih superlativa slijepog obožavatelja lažnog princa, ko¬ 
jega oslovljuje sa »Prince adorable!« i kojega uvjerava, 
da ga njegove junačke i duševne kreposti ispunjaju naj¬ 
većim udivljenjem, prelazi iza katastrofe u protivnu 
krajnost... 

* * 

* 

Jadni, umišljeni usrećitelju čovječanstva! Prohujalo je 
vrijeme nad tobom i nad onim tvojim bolnim razoča¬ 
ranjem; prohujalo i nad melodramatičkom prikazom, cd 
tebe nekada veličavanoga Skenderbegova praunuka' Na- 
dođoše dani velike revolucije. I ti si se uhvatio u krvavo 
kolo vjesnika opće sreće i slobode. Iz »filozofa« burnog 
tvog stoljeća pretvorio si se bio u »zastupnika i govor¬ 
nika podjarmljenog čovječanstva«, u klubista, u oružanođ 
propagatora bratske jednakosti i ravnopravnosti, a ko¬ 
načno u rječitog jakobinca i vatrenog pristašu konventa, 
a vrtoglavu tvoju karijeru kao bijesan sanskulot. 

Oduševljen, strastven, okrutan i nezasitljiv u neiz¬ 
mjernoj tvojoj čežnji za nedostižnim jednim idealom, na- 
sao S1 se jednog dana pred nesmiljenim sudištem, koje je 
ujedno imalo da sudi zloglasnom i strašnom Jaaues Rene 
liebertu i njegovim drugovima i sljedbenicima, — »He- 
bertistima«. 

Tada osudiše i tebe. Kada dana 24. ožujka 1794 
duga povorka osuđenika krenu put krvoločne gilotine| 
,!° ,e 1 tebi poći fatalnim i gorkim onim putem.. Kro¬ 
nika onih dana bilježi, da si hrabro i sa smješkom na 
usnama položio nemirnu svoju glavu pod britki nož 

XXI. 


PROPALE NADE. — NOVI ZAHTJEVI KOD _ 
HOLANDESKE VLADE. — KATASTROFA I SMRT. 

Tobožnji poslovi Zanovićevi s holandesikom vladom 
bijahu, međutim, izgubili svaku osnovu mirom, skloplje¬ 
nim medu Austrijom i Holandijom mjeseca studenog 
1785. To učini kraj i onoj fikciji, koju je Stjepan po rzav 
kao neki vojnički agent nizozemske vlade. 

Pokraj godine upravi on iz Groningena pismenu pre- 
stavku na vladu, iznoseći nanovo poznate svoje zahtjeve^ 
Tu odlučno' traži, na temelju rezolucije od 28. prosinca 
1784 i tada zadatih mu obećanja, naknadu »troškova« 
što ih je »imao« kod svojih nastojanja, da odvrati Crn - 
gorče od pristupa austrijsko* vojsci. Sp.su piJa* ve . spo¬ 
menutu vladinu rezoluciju, prevedenu na | 

koju je on nakanio — ne uspije li - izdati štampom i 

POS Vkdina S voj 0 na komisija uzela je doduše u pretres Za- 
novićev dopis, ali je otklonila sve njegove zahtjeve. Ona 
đa nije bila ovlastila — kako se tamo veli — na ma koj 
izdatke i promijenjene prilike učinile su suvišnim svako 
njegovo posredovanje. Oni mu ujedno zahvaljuju na inte¬ 
resu što ga je posvjedočio i iskazao njihovoj , r 
uv Savaju ga da P će im zauvijek ostati u ugodno, i har- 
nosti punoj uspomeni. (... »et qu’il conserveront de lm 
toujours un souvenir agreable et plein de gratitude«.) 

Zanovića ovo rješenje silno razgnjevi i 
liivati na sve moguće načine — molbama i prijetnjama, 
na vkdu, ne £ li ipak nekako uspio U javnim glasilima 
uze raspravljati o svojim zahtjevima, dovodeći ih u vezu 
s nekom političko-financijalnom tražbinom P rusk ® ^ lade . 
spram Holandije, a konačno se zagrozi, da ce punčevi 
Prusije i Albanije prema potrebi i oružanom rukom 
stupiti s pomoću samog cara Josipa U. . 

Ujedno priredi Zanović za tisak svo, manifest od 16. 
veljače 1786., gdje kao. sStUpau. Annrbale, 

Princ e, Vieux berger d'A lbanie, ducetca- 
pitaine general du Montenegro, Despote 
d Gruda, duc de St. Saba, D y n a s t e des 
Hautes Montagnes, pretendant du ro¬ 
va ume d'A 1 b a n i e, etc. etc. etc,, iznosi svoju traž¬ 
binu prema holandijskoj vladi u iznosu od jednog milijuna 
forinti i odlučno traži, na temelju zadatih mu obećanja, 
da mu se ta svota bezodvlačno isplati. 

U dokaz ispravnosti svoje tražbine dade on sebi od 
različnih izmišljenih vjerovnika napisati svu silu opo¬ 
mena, a usto sastavi i priloži iskaz krupnih svota, koje je 
tobože odaslao za Crnu Goru grofu Radi Markoviću, 
Angelu de Radovaniju i drugima. 

Sve to, kao ni ponovna lična njegova intervencija kod 
poglavara vlade, »Stadhoudera«, šurjaka princa-nasljed- 
nika pruskog, ne urodiše nikakovim plodom. Prvih dana 
aprila štampom izdana brošura, koja ga je u posljednji 
čas imala da opravda u javnosti, promaši isto tako svom 
svrhu. Ne mogavši da ispliva iz očajnog stanja, u koje 
bijaše zapao zbog novih dugova, bude koji dan izatoga 
na izlazu iz francuskog glumišta po zahtjevu njegovih vje¬ 
rovnika uapšen i po tamošnjem običaju preko noći odve¬ 
den pod stražom u gostionicu »k zlatnom lavu«, a odanle 
predan u gradske uze. Pretraživši ga, nađoše u njega 
bodež, zlatan križić i nešto malovrijednih dragulja. 

Odanle napisa čitav niz pisama pruskom princu, kne- 
ginji Kingston i mnogim drugim osobama, nadajući se 
jošte uvijek preokretu na bolje, ističući neDrestano tvrdu 
svoju vjeru, da će se njegova »afera« ipak još povoljno 
riješiti, 

U toj nadi upravi 13. travnja iz zatvora opširno pismo 
vladi, koje je bilježnik Van Son podastro državnom vijeću. 

Kao uvod pismu, iza velikog fantastičnog svog kne- 
ževskog naslova, .stavi on ulomak iz Comeillove tragedije 
»Polieucte« sa značajnim stihom: 

»Je suis encore le prince, et tout ce grand pouvoir 
Ne peut rien sur ma gloire, et rien sur mon devoir« 

Dalje poručuje »Visokoj i moćnoj gospodi« da im 
upravlja ovaj memorandum, da im priopći, kako se princ' 
od Albanije, koji se trsio da udovolji njihovim željama, 
izraženim u vladinom dekretu od 28. prosinca 1784, i koji 
je imao zadovoljstvo, da primi njihova uvjeravanja n e- 
pokolebljive harnosti i trajnog priznanja, 
nalazi sada zatvoren u gradskim uzama. 

Očituje dalje, da je mogao lako pobjeći, no princ od 
Albanije ne bi bio dostojan samoga sebe, da je to učinio. 

»Zločinstvo čini sramotu, a ne stratište«. — »Ja se 
osjećam u uzama Vaše republike isto tako stalan, miran 
i slavan, kako sam to želio biti na čelu vojske, u obranu 
iste ove Vaše republike«. 

Svu krivnju svaljuje on na nevjernog svog tajnika i 
na neke druge osobe, koji su bez njegova ovlaštenja 
iskoristili njegovo ime. Tuži se na zakone ove zemlje, 
gdje po zahtjevu ma kojeg »buržuja« bivaju radi sumnjivih 
tražbina zatočene ličnosti ugledne i visoka položaja. Sada 
čeka, da vidi svoju sudbinu u zemlji, koju smatra, ma što 
došlo, vlastitom svojom domovinom, iza svega onoga, što 
je za nju učinio. •• . . 

»Ako ne nađem priznanja i nagrade u ovoj državi, 
očekujem u najmanju ruku pravednost. Ako mi. ne.bude 
moguće, da namirim moje vjerovnike onim, što mi je izdaja 
i škrtost svijeta ostavila, dat ću kao platež. svoj život, 
pokrit slavom da je bio od koristi ovoj republici, na štetu 
vlastitog mi pokoja i vlastitih mojih probitaka«. 

I posljednji put zaklinje »Vele možnu gospodu« da se 
sjete »nesretnog princa, koji je zavrijedio njihovo što¬ 
vanje, povjerenje i njihovu harnu uspomenu; jednog 
princa, koji radije podnosi patnje, nego da im se ukloni 
na uštrb svoje slave i svoje časti«. 

»Vedra čela i dušom punom ponosa i veličine, u pot¬ 
punoj svijesti svojih prava, očekujem rješenje i odgovor 
na ovu spomenicu«. — »Voljet ću da živim u tuzi, bolu 
i potištenosti, no nikako i nikada bez časti«. 

* * 

* 


Dok je Stjepan Zanovic čekao dalu i odlučni razvitak 
stvari i uspjeh posljednjeg svog pokusa, da se kojim 
čudom izvuče iz očajnih svojih prilika, zaljulja se u svojim 
temeljima zgrada laži i obmana, koju je bio podržavao 
dugi niz godina. Istražnom sudu dolazilo je sa svih strana 
obilje pismene građe, koja je Zanovića uvelike teretila i 
sve jasnije ga prikazivala u pravoj slici neobično pot- 
hvatna i prevejana pustolova i protuhe. Savjetnik Baylius 
u P. er ^ nu T ° kojem je bilo već govora — bijaše se na¬ 
ročito trudio da razotkrije što temeljitije prošlost svotfa 
dužnika, a uspjeh svojih potraga saopći amsterdamskom 
sudu. 


oaynus, Koji zapravo bijaše glavnim uzročnikom Stje- 
panove pogibije, priopćio je ujedno, da se i princ Fridrik 
Vilim, bivši od njega upućen u tolike Zanovićeve prije¬ 
vare, njega napokon posve odrekao i dopustio Bayliusu, 
da ga sudbeno progoni. On da ga već godinama slijedi i 
traži, a.da mu nikada nije uspjelo dostignuti ga. Nada se, 
da sad ipak. neće umaknuti zasluženoj kazni. Progonu pri- 
đružiše se i druge žrtve Zanovićeve, a napose i pruski 
konzul u Amsterdamu Chomel, poznati oštećenik u fa¬ 
moznoj prijevari braće Zanovića. koja je u svoje vrijeme 
bila gotovo pokolebala evropskim mirom. 

Uz neumoljive svoje progonitelje, našao je međutim 
fctjepan Zanović i u onim teškim danima i vjernih i odanih 
prijatelja. 

.. Kneginja Kingston, koja je nadomak sedmom dece¬ 
niju. svoga života, .u Parizu gajila uspomene iz preburne 
svoje prošlosti, biiaše mu se opet javila potkraj 1785, 
godine, iza povratka iz Rusije, 

Tužila mu se tada na slabo stanje svoga zdravlja iza 
tromjesečnog napornog putovanja, dodavši uz neku laku 
koketeriju: »Tri godine i po bolesti srvale su me u to- 

i jK ™ ,en ’ bih vam se mogla pričinjati osamdeset- 
godisnjom staricom«. 

Dotaknula se i neprilika, što ih imade kod gradnje 
S"? e ?. a . e } l P aTlzu i molila ga, da joj nađe novaca u 
noiandiji, na kojima je onaj čas oskudijevala. — Svakako 

interesantan prilog raznovrsnosti uzajamnog njihova od-' 

n ° S ^ažnavši sada, da se mladi njezin prijatelj nalazi zbog 
dugova u zatvoru, ona mu posredovanjem grota d Artoisa 

■niše 18. travnja: , . 

»Monsieur le Prince! Iskrenim saučešcem doznajem, u 
kojem se stanju ovaj čas nalazite, dok je meni radi pre- 
mnodih neprilika na žalost nemoguće, da Vam budem od 
pomoći, kako bih to uistinu od srca željela« 

Prekorava ga ujedno najozbiljnije zbog njegove lako- 
umnosti i zbog prevelike povjerljivosti prema drugima, 
koji se ovim njegovim slabostima okoriscuju. »Ja cu Vam 
o sve tom potanje govoriti, otvoreno i iskreno, kad budem 
imala sreću, da Vas opet vidim, a zasada molim Vas da 
mi se bezodvlačno javite i da me obavijestite o Vašoj 

SltU Ako*bi mu ugodno bilo i on to želio, poslala bi do 
nieia dugogodišnjeg svog majordoma Teodora, a poslat 
će mu prvom prilikom njegove papire, koji se nalaze 

kod nje. , , s _ 

»Preporučujem se Vašoj uspomeni kao prava Vaša 

prijateljica i ostajem Vaša, Vama vrlo odana i P ok ° rnd 
službenica (»Votre tres humble et tres obeis^ante Se - 
vante«) »La Duchesse de Kingston, Comtesse de Warth<<. 

Ustrajnim prijateljem bio mu je i novinar i književni 
Joseph Mandrillon, kao i Paul Dubuisson, dramatski pisac 
i vatreni partizan revolucije, koji mu htjedoše biti od p 
moći. Oba svršiše 1794. godine u Parizu pod gilotmom. 
Među požutjelim i izblijedjelim Stjepanovim papirima 
našlo se i različnih nježnih iskaza samilosti ženskih duša, 
spremnih, da se zauzmu za svoga prijatelja-stradaoca. 

* * 

* 

Ali sve je to dolazilo prekasno, jer je 16. svibnia 
predan Stjepan Zanović u uze kriminalnog suda i pozvan, 
da odgovara za sve ono, što ga je iz vremena petnaest- 
godišnjega bespokojnog njegova lutanja pred ljudskom 
pravdom teretilo. 

Isprva se branio velikom hladnokrvnošću. Odlučno je 
poricao, da mu bijaše bratom varalica Primislav Zanović, 
i nijekao je svoje sudjelovanje u slučaju Chomela i Jor¬ 
dana. Zapitaše ga, kojim se pravom služi naslovom arbana- 
skog princa te patrijarke i glavnog zapovjednika crno¬ 
gorskog. Sigurnim glasom odgovori, da se u rukama kne- 
ginje Kingston nalazi spis, kojim ga starješine arbanaskog 
naroda priznadoše svojim knezom. Taj mu naslov, me¬ 
đutim, pripada i inače po rodu i podrijetlu. (»Po rodu pre¬ 
tendentom sam kneževine arbanaske, koja je oteta mojoj 
kući, a nalazi se od tristotine i četrdeset godina u vlasti 
Turaka«.) Patrijarkom izabraše ga crnogorski crkveni 
glavari poslije njegova prijelaza na grčko-istočnu vjeru 
iza godine 1773., a glavnim zapovjednikom vojske vojvode 
i serdari kao i sam narod crnogorski. Prihoda od tih 
časti da nije imao nikakovih, naprotiv, da je morao žrtvo¬ 
vati vlastiti svoj novac. 

Na pitanje, zašto se služio imenom Stjepana Zanovića, 
kad tvrdi, da mu je pravo ime Stjepan Hanibal princ od 
Albanije, uzvrati, da je to činio zbog progonstva sa strane 
Venecije i Rusije, koji mu se htjedoše osvetiti, jer se 
neko vrijeme izdavao za ruskog cara Petra III. 

»Otkad vas nema u Crnoj Gori, tko vrši odonda do¬ 
stojanstvo patrijarke i glavnog zapovjednika?« — A optu¬ 
ženik na to, a da ni okom ne trene: »Počevši od godine 
1775. Petar je Petrović patrijarka, a Jakora Danić zapo- 
vjedajući general«. 

Kod drugoga preslušavanja zapleo se u protivurječja, 
a kad mu pročitaše prijave iz redova ljudi, koje je bio 
oštetio, i predočiše vlastita mu pisma, što bijahu u proti- 
vurječju s njegovim iskazima, ostavi ga sva srčanost i 
sav skršen vrati se podvečer u zatvor, S pomoću jedinog 
jošte preostalog mu blaga — jednog para zlatnih puceta 
— dobavi mu stražar vrč vina, a drugoga jutra nađoše 
ga prerezanih žila na rukama, ogrezlog u krvi i mrtva. 

Još se jedamput sasta sud, da — po ondašnjem obi¬ 
čaju — sudi mrtvom delikventu — samoubojici: »Vidjevši, 
da je uznik Stjepan Hanibal i t. d., koji je pod sumnjom 

varalice, izmaknuo — ex conscientia sceleris 
— pravednoj kazni, prerezavši si vena basilica, 
sudije odlučiše, da se truplo rečenoga Hanibala imade pri¬ 
vezano na drvene ljestve odvući podno stratišta i tamo 
baciti u zajedničku jamu pogubljenih zločinaca. Troškovi 
izvršenja osude pokrit će se prodajom osuđenikovih 
efekata«. 

Dana 1. lipnja 1786. izvrši krvnik ovu osudu. Odustalo 
se, međutim od toga, da se na način pri takovu slučaju 
onda običajan mrtvo tijelo o jednu nogu objesi na vješala. 
Silna radoznala svjetina bijaše se okupila, da prisustvuje 
odvratnoj proceduri. Suvremena su izvješća zabilježila, 
kako je kod pretežnoga dijela pučanstva prevladalo mi¬ 
šljenje, da je sud prestrogo postupao. Ličnost progonjenog 
»princa«, koji je volio umrijeti od vlastite ruke, negoli 
snositi ponizujući pravorijek, ostala je obavijena velom 
neke tajanstvenosti i mučeništva. 

U tadašnjim novinama gotovo cijele Evrope osvanuše 
relacije o posljednjim danima Stjepana Zanovića, a do¬ 
pisnik lista »Osservatore Triestino« (u broju ođ 17. lipnja 
1786.) zaključuje svoj opširni izvještaj riječima: 

»qualis vita, finiš i ta«, 

* * 

* 

»Sve ili ništa«, to bijaše lozinka Stjepana Zanovića, u 
kojoj se krije sva tragika njegova kratkotrajnoga života. 
Kao list otkinut od svog stabla, kovitlala je struja života 
tog prognanika i beskućnika širom svijeta, dok ga nije 
neizbježivi vrtlog zahvatio i progutao — u trideset i petoj 
godini njegova života — kao žrtvu njegove razvratnoisti i 
njegova vremena. Nije dočekao žuđenog povratka u domo¬ 
vinu, koju nije pravo ni poznavao. 

Po svom nagnuću i silom prilika pokazao se on dostoj¬ 
nim drugom i srodnikom »velikih« i »slavnih« svjetskih 
avanturista Casanove, Cagliostra, Grofa de Saint Germaina 
i tolikih drugih njihove vrste. U redu karakterističnih onih 


predstavnika uzbibanog »filozofskog« stoljeća, zauzima 
ovaj naše gore list svakako jedno vidno mjesto. 

»Priroda ga je bila nadarila nesumnjivim talentima, ali 
se on njima zlo koristio, znajući vješto prikrivati svoje 
rđave porive pod blještavom spoljašnošću, prikazujući se 
pod krinkom filozofa dostojnim čedom jednoga vijeka, 
koji se približavao svojoj propasti«. 

Bio je kraj svega toga voljen i radi sama sebe pa i 
od onih, koji su u princu-pretendentu naslućivali ili pre¬ 
zirali avanturista. Uživao je naklonost i prijateljstvo kra¬ 
ljeva, prinčeva, knezova i mnogih drugih odličnika po 
rodu i umu, kao i ljubav i simpatije dama visoka roda i 
svećenica lakog i bezbrižnog života. Zabavljao ih je kao 
neki »maitre de plaisir« u ono ponajviše tromo, teško i 
dosadno doba, svojim poletnim i zamamljivim pričanjima 
iz fantastičkih krajeva bujne svoje mašte; u vrijeme naših 
pradjedova, kada parostroj, električna žica i zrakoplov 
još nebijahu (prevalili i zbližili sve daljine vidljiva nam 
svijeta. 

Književni je njegov rad, i ako u velikoj česti pretjeran 
i apstraktan, a dosta puta tek kopija ili imitacija tuđih 
izvora, kraj neosporive njegove pjesničke nadarenosti, 
svakako vrlo zanimljiv kao odraz šarenila onih dana. Po¬ 
vij esno-politički njegovi spisi dokazuju neobično veliku 
načitanost i spretnost njegovu, da svoje misli iznese u 
zgodnom obliku. Nedostatak mirnog i sustavnog prosuđi¬ 
vanja i nužne staloženosti, odgovaralo je nesređenoj nje¬ 
govoj naravi. Ipak su njegova opažanja u skladu s pravim 
stanjem Evrope onoga doba, a izražene slobodoumne i 
prevratne njegove ideje pokazuju ga u simpatičnom ne¬ 
kom svijetlu. Manje su simpatične nadute panegiričke nje¬ 
gove pjesničke pohvale krunjenih glava i njihove okoline, 
kojima se znao inače podrugivati, kolikogod je to odgo¬ 
varalo ukusu suvremenog mu parfimiranog i slađahnog a 
usto do kostiju truhlog svijeta. 

Našao je svoje mjestance i u nizu glasovitih ljudi, 
rođenih u Boci Kotorskoj. F. M. Appendini u svom djelcu: 
Memorie spettanti ad alcuni uomini illustri di Cattaro 

(1811.) piše o njemu dobrohotno: »Napokon Stjepan od 
odlične porodice Zanovića u ovo posljednje vrijeme održa 
i umnoži slavu Budve svojim znanjem i umom. Naročito 
se posveti pjesništvu, te se njim bavio s tolikim zanosom 
i s tolikom nadarenosti, da je mogao improvizirati s veli¬ 
kim ukusom i elegancijom. Pri smrti Stjepan ostavi mnogo 
pjesničkih djela, što se nalaze kod njegovih rođaka«. 

Jedan naš sadašnji književnik nazvao ga je »našim 
Rivarolom« i time ga preko mjere uzvisio. Ipak držim i ja., 
da zlobnu karakteristiku duhovitog i ležernog umnika Ri- 
varola, kako ju je dao protivnik njegov M. J. Chenier: 
»Enfant perdu de la litterature, Vrai don Quichotte et 
chercheur d’aventure« možemo bez otezanja s više prava 
primijeniti na Stjepana Zanovića, a da se odviše ne ogrije¬ 
šimo o njegovu uspomenu. 

XXII. 

PRIMISLAV I HANIBAL ZANOVIĆ U RUSIJI, 

C 

Dok je Stjepan na domaku svoje karijere, živio u svi¬ 
jetu vazda novih nada i beskrajnih osnova, koje je dokraj¬ 
čila tek njegova smrt, u dalekoj se Rusiji njegova dva 
brata, Primislav (pod imenom Marko) i Hanibal istaknuše 
na sasvim drugom polju. 

U Šklovu, mjestu mogilevske gubernije, živio je od go- 
dme 1778. na gospodskom svom imanju general Simeon 
Nerančić-Zorić, sin Gavrila Nerančića i posinak Maksima 
Zorića, kapetana iz Mošorina. 1 Kao dijete b.jaše došao, u 
Južnu Rusiju sa svojim rođacima, koji se tamo preseliše 
u osamnaestom vijeku, da sebi u vojničkim kolonijama 
»Nove Srbije« i »Slavenosrbije« tada od Srba napučenima 
stvore novu domaju. 

Neprijatan duh. vlastodržaca u staroj postojbini i pro¬ 
gonstva, što ih Srbi imadoše da pretrpe u klerikalno-vojni- 

i) Vidi: Moskovljević M. S. General Simeon Nerančić Zorić. 
(Srpski Književni Glasnik XXXI, 1913.) 

čkoj Austro-Ungariji, duboke simpatije za srodnu jedno- 
vjernu Rusiju i želja za vojničkom slavom i novim životom, 
urodiše onom migracijom. Ona je u novijoj povijesti Rusije 
ostavila svojih tragova, a donijela plodova i kulturnom 
razvitku Srba onkraj i ovkraj Dunava i Save. 

Rodio se- Zorić u Podgorici godine 1743. Sa jedanaest 
godina već bijaše među husarima, a u sedamnaestoj svojoj 
godim (1760.). bor.o se u sedmogodišnjem ratu. Tada bješe 
zarobljen, a iza oslobođenja sudjelovao je kod ugušenja 
poljskog ustanka. 

U rusko-turskom ratu (1768—1774.) Zorić se osobito 
odlikovao, boreći se hrabro u avangardi. Postavši premijer- 
majorom, bude teško ranjen od Turaka zarobljen i zatvo¬ 
ren u čuvene Jedi-Kule kod Carigrada. Poslije svoga izbi- 
vanja, koje je potrajalo gotovo pet godina, vrati se opet 
u Rusiju, lađa bješe predstavljen carici i odlikovan orde¬ 
nom sv. Đorđa. 

. U ono je vrijeme (1776.) bio Zavadovski četvrtim ofi¬ 
cijelnim ljubavnikom tada četrdeset i sedam-godišnje Ka- 

ZTV 'u* . °^ mki T n T * e nast °i a o, da makne tog nepo- 

dnog sebi čovjeka. U osobi Zorićevoj uoči on zgodnu i 
za.njegove ciljeve neopasnu zamjenu, te ga preporuči ca- 
nci. Mlad, lijep i stasit, obasjan aureolom vojničke hra- 
brosti i junaštva dojmio se i nje i čitava dvora vanredno 
povoljno. ) . Postade komandantom husarskog tjelesno-* 
eskadrona i kozačke tjelesne čete, a po tom odmah put 
kovnikom i krilnim pobočnikom caričinim. 

Primivši jednog dana i ključeve earičini’h odaja, zasia 
mu za vrijeme od jedanaest mjeseci blistava — i ako pro¬ 
lazna — zvijezda milosti sjeverne Semiramide, ljubavi 
žedne visoke njegove »gospođe«. 

Kad se uobičajenim načinom imperatorka, usred sjaja 
ecernjeg »cerkla« pokazala prvi put pred čitavim dvorom 
1 vlsok ™ 1 najvišim plemstvom naslonjena na svog novo-* 
»vremecmka«., mogao je Zorić doista da se i sam zadivi 
velikoj svojoj sreći. 

<-•„« el prop " s 

Gomilali se i nadalje znaci bajoslovnog njegova polo¬ 
žaja. Redom ga zapade: čin general-majora plemićke 
garde, poklon krunskog jednog imanja u Finlandiji i sjajne 
palače u Petrogradu, nedaleko od Zimskog Dvorca, a go¬ 
dine 1778. poklon mjesta Šklov, koje je nekada pripadalo 
poljskoj familiji knezova Čartoriških, sa selima \ zaseocima 
u dvanaest općina i još jedno imanje u _polockoj_ gubernij • 

Usto silni darovi u novcu, zlatnim i draguljima u vri¬ 
jednosti od preko dva milijuna rubalja, za ono vrijeme 
doista goleme svote. Na prsima mu se blistahu odličja 
ruska i inostrana, a u pjesmi se i prozi veličala slava tog 

miljenika svesilne carice. . 

Ali kad je Zorić, zasitivši se namijenjene mu uloge, 
počeo — tobože — sanjati, o vidnijem i dostojnijem polo¬ 
žaju njegov se dotadanji zaštitnik Potjemkm pretvori u 
protivnika. Tada se po običaju — naprašite i neočekivano 
— svrši »idila« caričine ložnice. Zor.ć ode isprva, po dobi¬ 
venom nalogu »za granicu« u Pariz i nastani se poslije ta¬ 
mošnjeg života u bučnim zabavama i orgijama, koje su 

imale da ga opoje, u Šklovu. _ ... . 

Na raskošno uređenom ovom njegovu dvorcu, koji je 
gospodovao malenoj i bijednoj židovskoj varošici, zabruii 
odonda nada sve bučan i raskalašan život. General Zone 
okružio se svim slastima života, imao vlastito kazalište 
glazbu, a isticao se širokogrudim neograničenim gosto- 
lj ubij em. Dom njegov bio je otvoren svakome, a kod boga¬ 
tog njegova stola, kojemu je poput kakovog vladara pred¬ 
sjedao, skupljalo se vazda mnogobrojno i vanredno šareno 

društvo. 

Nađoše se tamo, uz mnoštvo ruske gospode i njihovih 
dama, najrazličitiji ljudi iz mnogih krajeva ostale Evrope. 
Bilo je Francuza, Talijana, Nijemaca, Grka, Rumunja, da¬ 
pače i Turaka. Bilo je i svakakih sumnjivih elemenata, pro¬ 
tuha i pustolova. Usto pridođoše mu skoro svi Srbi i drugi 
Slaveni, koji su u ono vrijeme putovali po Rusiji, a neki 
od njih bijahu i trajno u njegovoj službi. Uz Dositeja Ubra- 
dovića i Gerasima Zelića, koji se u svojim zapiscima harno 
i srdačno sjećaju svog zemljaka-dobročinitelja, treba spo¬ 

menuti kao nafvidnijega vladiku crnogorskoga Petra Petro- 
vića Njegoša I., koji je dulje vremena (1785.) proboravio 
kao rado viđeni gost u Šklovu. Odanle produži on svoj put 
u Petrograd, da sebe i svoju otadžbinu preporuči carici — 
pokroviteljici Crne Gore. Poznat je nemili svršetak onog 
njegova putovanja, kada ga sramotnim i upravo barbarskim 
načinom protjera redarstvo iz Petrograđa, a da mu ne 
bijaše uspjelo doći pred lice carice i njena svemoćnog 
doglavnika Potjemkina. 

Negdje oko godine 1781. stigoše u Šklov »grofovi« Pri- 
mislav i Hanibal Zanović i udomiše se kod Zorića. Uz 
svirku glazbe i zveket čaša zaređaše tada, kao nikada prije, 
hazardne igre i po stolovima gomilale se hrpe novaca. 
Lakoumlje, strast i obijest zatalasa onaj bezbrižni i zabave 
žedni skup ljudi. U časovima odmora upriličivale se rasko¬ 
šne zabave. Balovi, maskarade, iluminacije i vatrometi 
izmjenjivali se s operama i drugim predstavama, u kojima 
sudjelovahu uz priznate umjetnike, kao diletanti otmjene 
gospođe i gospoda iz Petrograđa i Moskve. U izmišl javan ju 
i upriličavanju različnih zabava i senzacionalnih iznena¬ 
đenja Primislav je Zanović daleko nadmašio i samog Zorića. 

Sve je ovo bilo učinjeno po želji kućedomaćine, koji ne 
mogavši zaboraviti bivši svoj sjajni položaj ne htjede pasti 
u zaborav u udaljenosti i samoći provincijskoj. Ali ovakav 
način života morao je da doskora iscrpe njegova sredstva. 
Usto su ga lakovjerna, mnogi njegovi prijatelji i gosti isko- 
rišćivali i varali. 

Pogotovu je bajoslovni doček, što ga je priredio go¬ 
dine 1780. carici Katarini i Josipu II. kod njihova putovanja 
kroz Bijelu Rusiju, prorijedio nemilo njegov imutak. Opis 
onog niza presjajnih svečanosti, što ih je Zorić bio prire¬ 
dio odličnim svojim gostima, čitaju se uistinu kao neke 
priče iz tisuću i jedne noći. 

Kad se kod Zorića pojaviše Zanovići, on ih je svagdje 
prikazivao kao blize svoje rođake. Ovo se valjda odnosilo 
na zajedničko im podrijetlo, dok ne znamo, da li je i inače 
bio u srodstvu sa Zanovićima. Zorić ih htjede jednom pri¬ 
likom dapače povesti u Petrograd, da ih predstavi carici, 

ali se iz Smolenska vratiše opet u Šklov, jer im je bilo 
ponestalo novaca za dalje putovanje. Dođoše Zanovići Zo- 
riću u vrijeme, kad su njegova novčana sredstva bila gotovo 
već posve presahnula, a dugovi narasli do nesnošijive 
visine. Zanovići, uočivši očajnu situaciju Zorićevu, pred- 
ložiše mu, da im preda na upravu čitavo imanje, a oni 
da će namiriti sve njegove dugove i dati mu usto go¬ 
dišnjih daljih sto hiljada rubalja. Mlađi brat Hanibal ot¬ 
puti se u inozemstvo, da tobože prodajom nekog svog 
dobra namakne potrebiti novac. 

* * 

* 

0 početku godine 1783. vratio se Hanibal opet u Šklov, 
zajedno sa Zorićevim polubratom general-majorom i kava- 
ljerom Davidom Nerančićem, s kojim se bijaše 
našao u Parizu. 

I ovaj Nerančić, za kojega veli jedan suvremenik, da 
je svuda razglasio, da vuče lozu od carskog srpskog roda, 
dok je uistinu bio »mužik po rođenju«, a njegov otac koči- 
jaš, koji se u Rusiji uzvisio, zanimljiva je ličnost u galeriji 
brojnih vladarskih pretendenata s kraja osamnaestoga sto¬ 
ljeća. 

Služio je u ruskoj vojsci, isprva pod komandom samoga 
Potjemklna, a vidjevši, da je u mnogočem zapostavljen 
domaćim ruskim vojničkim svojim drugovima, »koji imaju 
pravo prvenstva na osnovu zasluga, koje su za zemlju ste¬ 
kli njihovi preci«, tražio je načina, kako da drugim putem 
»dokaže željeno usrđe, kako u korist staroga svoga »ota- 
častva«, tako i za slavu novoga, sadašnjega. 

»U smislu ovoga, ja sam naumio pokazati blagodarnost 
Rusiji dobitkom u njenu službu, naroda jednovjernih 
s njom, jednoplemenih i jednojezičnih, što će uveličati ime 
i slavu velike Monarhinje, a poslužit će k izbavljenju na¬ 
roda, koji stenju pod nasilničkim igom turskim«. 

Njegove su se misli naročito svraćale na Grnu Goru i 
na susljedne joj narode, »koji žive na bregovima Jadranskog 
mora« s kojima je i otprije imao neka poznanja. Putujući 


dva puta preko Venecije i Trsta imao je prilike upoznati i 
porazgovoriti se s glavarima crnogorskim, koji su mu bili 
izjavili želju, da budu pod zaštitom ruske carice. 

»Tamošnje hrišćanstvo trebalo bi izbaviti iz ropstva i 
staviti pod pokroviteljstvo Rusije, a da susjedni narodi 
(Crnogorci, Bokokotorci, Dalmatinci, Ercegovci i Arbanasi) 
zbace ropske okove, potreban je savez i sloga sa istijema, 
a takođe i takva osoba, koja bi mogla rukovoditi ovijem 
važnijem djelom«. Ovo je, dašto imao biti David Nerančić, 
ovo je on i naširoko razlagao Potjemkinu u dva navrata 
(1785, i 1788.), ne dočekavši međutim, ni odgovora, a 
kamoli kakova uspjeha. 

Dok je Nerančić sanjao, kako da postane gospodarem 
Crne Gore, a po dobroj sreći i drugih dijelova bližnjega 
naroda (kako je to činio nešto kasnije i poznati »grof« 
Dimitar Vujić, upirući se on opet u Turčina), neki Sofro- 
nije Marković-Jugović »urođenac Slaveno-srpske nacije, 
grčke vjeroispovijesti«, ocrnjivao je njega, brata mu gene¬ 
rala Zorića, a i samog Petra Petrovića kod kneza Potjem- 
kina. Po njegovim navodima pravili su se u Šklovu planovi 
za buduće kraljevstvo (pače i carstvo) srpsko! Zorić da 
vodi veliku brigu o tom, kako će brata kruniti. Arhijerej 
Petrović, kojemu su obećali, da će mu dati mnogo novaca 
i učiniti ga članom svetoga ruskoga Sinoda, obećao im je 
da će moliti caricu i ministre, da postave Nerančića za 
kralja crnogorskoga i cara srpskoga. Suviše »da je došla 
Nerančiću neka deputacija tobožnjih uglednika crnogorskih, 
ali uistinu bile su to neke varalice«. Konačno se uza svu 
silu različnih brbljarija, spominje, kako je sam Nerančić 
napisao pohvalne stihove u slavu svoga krunjen ja i dao 
ih javno štampati. 

To bijaše »Stara pjesma za Novo Vrijeme« posvećena 
»Prevozvišenomu Gospodinu Gjeneralu M(ajoru) i Kava- 
leru Nerančiću na bregu Adriatike« 1 ) i urešena lijepom 
bakropisnom slikom Nerančićevom: 

1 ) Vidi: Daničić: Sitniji spisi. I, na str. 116 . 





Veseli se Serbska zemljo ravna 
Neveselo, koja si odavna 


Evo cviet naše uzdanice, 

Kojće pregnat Turke preko gora, 
Dok pretera preko slanog mora, 
Uzetiće ot Turaka krilo, 

Što je prije Despotove bilo. 


A kad je Sofronije svršio ovaj svoj denuncijantski 
posao, dade se na zamašnije zadaće. Isprva je htio da bude 
»iz velike ljubavi prama Rusiji« ništa manje nego 
njezin reformator, stečenim iskustvom na svojim putova¬ 
njima po svijetu, a radi poboljšanja narodnoga blagostanja. 
Koju godinu ižatoga (1789.) moli crnogorski gubernator 
Radonjić iznova rusku caricu uime naroda, da se pošalje 
u Crnu Goru knjaz Sofronije Jugović »koji može u naši- 
jema stranama učiniti velika djela za korist Vašega Veli¬ 
čanstva«, a za kojega »dobro znamo, da je on vrlo razu¬ 
man čovjek i da je pošten, a mi ga vrlo ljubimo zbog nje¬ 
gove visoke familije Jugovića. 1 ) Ali mu to sve ne bijaše 
suđeno, kao ni Davidu Nerančiću ni carski ni kraljevski 
prijesto. 

* * 

♦ 

Hanibal se iza svoga povratka ne nastani kod Zorića, 
već uze u varošici stan, iz kojega je rijetko kada izlazio. 
Istodobno počeše u onom kraju kolati mnoge lažne novča¬ 
nice storubaljke. Sumnja radi krivotvorenja njihova pade 
doskora na Zanoviće. 

Tada se desio u Mogilevu knez Potjemkin i pred njega 
stupi Evrejin David Movšović, predavši mu vješto izra- 
djenu storubaljku, označivši ujedno kao rasturače veli¬ 
kog broja tih falzifikata braću Zanoviće. Potjemkin odmah 

a ) Vidi: Dragović Marko. Rusija i Crna Gora. Glasn. srpskih 
uč. dr. 72. 


General Simeon Nerančić Zorić. 

naloži gubernadoru mogilevskom, da pripazi na »već tri 
godine kod Zorića stanujuća dva Raguzinca (!) grofove 
Zanoviće, koji idu za srećom putem prevare«. 

Kod pretrage u Hanibalovu stanu naiđoše na tajno 
skrovište krivotvorenih storubaljaša i na različne sprave 
za falsificiranje papirnatog novca; nanose na maleni 
tiskarski stroj, što ga je, po kasnijem iskazu Hanibalova 
sluge, njegov gospodar bio nabavio u Parizu. 

Radi toga bude po izdanom nalogu Primislav od oruž- 
nika noću dignut iz kreveta i pod stražom otpremljen u 
mogilevski zatvor. U isto vrijeme uhvatiše pred Moskvom 
Hanibala, koji je bio na putu s Francuzom Salmoranom, 
upraviteljem vojne škole Zorićeve. Hanibal bude prod¬ 
veden glavnom zapovjedniku grada, grofu Černiševu, a 
kod oretraižbe pronađoše kod njega sedam stotina hiljada 
rubalja u lažnim novčanicama i nešto sumnjivih igraćih 
karata. 

Onom je aferom bio uvelike kompromitiran i sam 
Zorić, ali mu u istrazi — čini se — ne mogaše dokazati 
krivnju. Sama carica sudila je doduše o tom drugačije, 
kako to izlazi iz jedne njezine kasnije izjave. 

Zoriću treba ipak uz slabije strane njegova značaja 
priznati i dosta dobro i vrijedno, što je učinio. U prvom 
redu osnovao je on na svom imanju vojnički odgojni 
zavod za djecu siromašnih plemića i državnih službenika, 
iz kojega se kasnije razvio moskovski kadetski korpus. 
On je taj svoj čuveni zavod dao urediti velikim troškom, 
upravo na veličajan način; namjestio je na njemu vrsne 
učitelje i ovjekovječio time svoju časnu uspomenu u kul¬ 
turnoj povijesti novije Rusije. Otvorio je, nadalje, čitav 
niz pučkih škola, a usto se okušao i na polju industrije, 
nastojeći oko podizanja različnih fabrika za izradnju koža, 
bakra i drugih proizvoda. 

Financijalni njegov slom prekinuo je sve te namjere. 
Došlo je do toga, da mu se imanje Šklov imalo prodati 
na javnoj dražbi. Tek pomoć caričina, na koju se u svom 
očajnom stanju bio nanovo obratio, spasi ga od potpune 
njegove propasti. 


121 





r 



Po smrti caričinoj (1796.) reaktivira Zorića njezin sin 
i nasljednik Pavao I. Unaprijeđen na čin general-lajtnanta 
postade ujedno šefom jedne husarske pukovnije. Znao je 
sebi sačuvati naklonost i priznanje novog cara sve do 
svoje smrti. 

Umro je godine 1799., pošto je veliki požar uništio 
bio njegovu školu, dio imanja i samog mjesta Šklova. Tada 
pade u tešku bolest, koja se svrši 6. studenoga njegovom 
smrću. 

Danas više ništa ne podsjeća na njegov boravak u 
onom kraju i na raskošan i sjajan život, što se bio oko 
njega razvio. 

* * 

* 

Braću Zanoviće staviše jeseni 1783. pred sud u Petro- 
gradu. Ne znajući još, da je zbog otkrivenog tiskarskog 
stroja i drugog materijala njihova krivnja bila već posve 
utvrđena, oni su se u istrazi uporno branili prikazujući 
se žrtvama nekog bjeloruskog Židova Izaka Kajmakoviča. 
S ovim da se čovjekom Hanibal u belgijskom kupalištu 
Spa upoznao, s njime da je pravio različne poslove, a 
kao platež da je od njega primio lažne storubljaše i 
asignate. 

Kod Hanibala nađoše i jedno pismo upravljeno Kata¬ 
rini II., u kojem se on na isti način brani, želeći da pred 
caricom samom dokaže svoju nevinost i obrani svoju čast. 
Uvjeren je, da ga njegova sudbina ne će nikada primorati, 
da požali ovaj svoj korak. »Srce će moje, olakšano čisto¬ 
ćom moje savjesti, očekivati samo to, što će zapovjediti 
uzvišena mudrost i nepokolebljiva pravednost rukovođena 
milosrđem Vašega Imperatorskoga Veličanstva. — Pti- 
milujte!« 

Kao svjedok preslušani francuski učitelj i upravnik 
Salmoran, koji je i sam neko vrijeme stajao pod sumnjom 
sudioništva, dao je ovu zanimljivu karakteristiku braće 
Zanovića: »Stariji Zanović imade živahan i gibak razum 
i simpatičnu spoljašnost. Štogod je dosele poduzimao, 
uspjelo mu je. On je vazda uporno išao prema cilju, što 


ga je sebi bio odredio i kod toga bio je nalik na kame¬ 
leona, koji svaki čas mijenja svoju boju; podsjeća također 
i na iskusnog veslača, koji okrenutim leđima bezbrižno i 
sigurno plovi prema mjestu, gdje želi pristati. No što kod 
njega osobito iznenađuje i što se ne bi moglo očekivati 
kod čovjeka, rođena pod podnožjem gore Montenegro(l) 
jest njegova neobična i svestrana izobrazba i veliko nje¬ 
govo znanje. — Mlađi Zanović mnogo zaostaje umom, izo¬ 
brazbom i spoljašnošću svojom za starijim bratom. Svo¬ 
jom neobuzdanošću i podmuklošću on je uistinu pravi 
Crnogorac.« 

Poredivši oba brata naziva starijega lisicom i zmijom, 
a mlađega medvjedom i lavom. »Prvi je kadar, da izmisli 
svakojake pothvate, a drugi, da ih bezobzirno izvrši.« 

Konačno izjavljuje Salmoran svoje zaprepaštenje, da 
su se ljudi tako odlična roda kao Zanovići mogli odvažiti 
na takovo odvratno zločinstvo. 

V, opravi spomin alo se i svašta iz prošlosti optu¬ 
ženih. Napose je bilo govora i o dalekosežnim putova¬ 
njima njihovim gotovo po svoj kolikoj Evropi, koja se 
putovanja tobože protegnuše čak i na prekomorske kra- 
jeve, do same Istočne Indije. No koliko toga iz njihove 
prošlosti petrogradski sud nije znao, a nije ni znati mogao! 

U sjednici sudbenog senata od 7. kolovoza 1783. bijahu 
osuđeni: Hanibal grof Zanović radi uvoženja lažnih asi- 
gnata iz inozemstva i krivotvorenja novaca u zemlji, na 
tamnicu u trajanju od pet godina. Na istu kazan bude 
osuđen i njegov brat Primislav (Marko) radi sudioništva 
i zatajivanja rečenih zločinstva. 

Carica potvrdi svojim ukazom od 25. listopada osudu 
s odredbom, da se Zanovići imadu »zakliučet' v Nejšlot- 
skuju krepost na besizhodnoje prebivanije na piat let«, 
a da se izminuće toga roka imade carici dojaviti. 

Na dalekom sjeveru, u »zemlji jezera i močvara« u 
bivso, ruskoj -guberniji Sv. Mihajla u Finlandiji, diže se u 
zalivu Kjurensalmi između jezera Huakivesi i Pihlajavesi, 
na otoku Savon linna (ruski Nejšlot) gorda i mrka u 
petnaestom vijeku sagrađena tvrđava. To bijaše tamnica, 

u koju smjestiše Zanoviće, Tamo čekahu, odijeljeni od 
čitava svijeta, u kraju, koji se dotiče nedoglednih snježnih 
poljana, na granici zabitne Laplandije, dok mine njihovo 
teško petgodišnje robovanje. 

Ravno tri nedjelje prije dovršenja, carica se sama sje¬ 
tila zločinaca. Dana 15. rujna 1788. upravi ona na glavnoga 
prokuratora kneza Vijazemskoga ovo naređenje: »Stano¬ 
viti Zanovići imadu se po izminuću roka dosuđenog im 
tamnovanja otpremiti u Arhangelsk i uputiti tamošnjega 
general-gube^natora Tutolmina, da ih prvim brodom ot¬ 
pravi iz naše imperije, pod prijetnjom najteže kazne za 
slučaj njihova povratka u Rusiju.« 

* * 

* 

Nije poznato, kuda su Zanovići krenuli s ledenog bi¬ 
jelog mora. Stvorila se o njima romantična legenda, da 
su oba prilikom jednog napadaja švedskog ratnog bro¬ 
dovlja na otok, gdje bijahu utamničeni, a napose Primislav 
»kao bivši mletački vojni časnik« junačkim načinom pri¬ 
donijeli uspješnoj obrani i tada bili pušteni na slobodu. 
Barsukov, na temelju ruskih arhivalnih spisa, sve to 
obara i ispravlja. 1 ) Priča o Primislavovoj naprasnoj smrti 
u Indiji pri povratku iz Rusije, također ne stoji, jer se 
u jednoj bilješci iz godine 1797. spominje još kao živ. 

Bilo kakogod, od onoga vremena više nema potanjih 
vijesti o Primislavu i on iščeznu zauvijek s vidika. Po 
jednoj verziji dao se on po povratku iz Rusije na trgo¬ 
vinu afričkim robljem za južne krajeve Amerike. To bi 
dakle bio jadni finale onoga tako nemirnog i bespokojnog 
avanturističkog života. 

❖ * 

❖ 

Za Hanibala moglo se ustanoviti, da je u vrijeme k a d 
je Napoleonova vojska zauzela Veneciju 

X) Barsukov A. Šklovskie avantjuristi. (»Zarja« 1871. na str. 
330—361.) 


(1797.), boravio u Francuskoj. Kasnije, kad Francuzi za- 
posjedoše Dalmaciju i Boku Kotorsku, istaknuo se on 
medu svojim zemljacima kao agilni emisar nove demo¬ 
kratske, Francuzima sklone stranke. Bio je u ono doba 
i prolazno s krivom putnicom u Beču, odakle ga redar¬ 
stvo protjera, Izatoga nastanio se sa svojom porodicom 
u Italiji. 

Godine 1811, boravio je opet neko vrijeme u Beču, 
naizmjence i u Jeutendorfu, u Donjoj Austriji, kod grofa 
Genicea profesionalnog kartaša (»Graf Geniceo, bekannt- 
lich ein Spieler von Profession«), pod izlikom, da će na 
grofovu imanju urediti uzgoj svilaca. 

One iste godine kaže se u jednom izvještaju bečke po¬ 
licije o Hanibalu, da je strastven i prijevaran kartaš (»ein 
starker falscher Spieler«), da je bio nekada ruski špijun 
protiv Švedske i da mu je uspjelo pobjeći iz Finlandije, 
kad su ga tamo uhvatili. Poznato je, kakove je sve 
spletke u zajednici s grofom Vojnovićem i opatom Dolci- 
jem uz pripomoć vladike crnogorskoga upriličio i pro¬ 
uzročio kod cara'Bavla I. protiv Austrije, pogledom na 
Albaniju.« U mlađim da je svojim godinama, prigodom 
jednog zahvata u tuđe vlasništvo, izgubio dva prsta na 
desnoj svojoj ruci, a odonda da mu je ova uvijek pokrita 
rukavicom. »Dieser Mensch lasst sich zu einem Spion, zu 
einem Bravo, und zu allen wie es Zeit, Umstande und 
sein Vortheil erfordert, gebrauchen.«') 

Koliko sve to odgovara istini, značilo bi, da je Hani¬ 
bal našao putova, da se iza prisilnog odlaska iz Rusije 
vrati opet na neko vrijeme onamo. Kasnije, kako vidje¬ 
smo, pojavljuje se na različnim mjestima, dok nam o po¬ 
sljednjim zgodama njegova doista šarolika života nije 
ništa potanje poznato. 


1 ) Polizei 4254a ex 1811. (Ark. minist. unut. djela u Beču.) 

XXIII. 


MIROSLAV CONTE ZANOVIĆ. 

(1761.—1834.) 

Burno se osamnaesto stoljeće primicalo svome kraju. 
U svom opustjelom budljanskom domu življaše samotno 
starac Antun Zanović. Sinovi, koliko su još bili u životu, 
ostavili su ga prisilno ili prolazno i potucahu se po širo¬ 
kom svijetu. Milosrdno vrijeme bijaše prešlo nad tolikim 
tužnim i bolnim u njegovu životu. U dalekom Amster¬ 
damu iznad nečasnog groba genijalnoga njegova mezim- 
četa Stjepana — samozvanca princa Kastriotovića — 
odavna bješe proklijalo cvijeće praštanja i zaborava. Pri- 
mislavu zameo se trag, a Hanibal i Miroslav iđahu koje¬ 
kuda za promjenljivom srećom svojom. Unatoč teškom 
bremenu prošlosti i dubokoj starosti još uspravan i ne- 
skršen čuvao je otac Antun ostatke bogate djedovine na 
rođenoj grudi svoga zavičaja. 

Posljedice su silnoga pokreta velike francuske revo¬ 
lucije prodrmale svom kolikom Evropom. Godine 1797. 
zadesi i staru iznemoglu Veneciju neizbježiva katastrofa. 
Sin revolucije, Napoleon Bonaparte, sruši vijekovnu ari¬ 
stokratsku vladavinu, a jakobinska kapa na drvu slobode 
zavlada u mletačkim lagunama. 

Mjeseca svibnja te godine uđoše francuske čete u 
Veneciju. Prvi je njihov posao bio, da iz različnlh tamnica 
oslobode političke uznike, partizane demokracije. Među 
njima izađe tada iz tamnice »dei piombi« i Miroslav conte 
Zanović. 

Rođen godine 1761. u Veneciji kao četvrti sin »pre 
svijetlog gospodina conte Antuna Zanovića, sina Stjepa- 
nova iz Budve u Dalmaciji i pre svijetle gospođe Franjice 
rođene Marković, kćerke kapetana Marka« dobi na krstu, 
kako nam to kazuje zapis u matici rođenih patrijarhalne 
bazilike svetoga Marka, imena Ivan, Antun i Miroslav. 

Bio je još dijete, kad su mu godine 1766. oca, pod 
prijetnjom smrti, a malo zatim i stariju braću Primislava 
i Stjepana, pod prijetnjom »gnjeva« svesilnih mletačkih 

inkvizitora, izagnali iz Venecije. Ovo je bilo, kako sam po¬ 
tanko iznio, zbog sumnjive, zabranjene hazardne igre, a 
kod sinova još i zbog nepoštivanja vjerskih obreda i hu- 
Jjenja Bogorodice i svetaca. — Tada se i Miroslav s osta¬ 
lim članovima obitelji preselio u Budvu. 

Iz ranijih godina njegova života znamo inače malo što. 
Tek u famoznom, na svome mjestu citiranom onom pismu, 
£ a je , Stjepan Zanović pisao ocu iz Haaga godine 
1780., u vrijeme, kad je sanjao, da će s pomoću budućeg 
pruskog kralja postati vladaocem poljskim, nailazimo opet 
na ime Miroslavljevo. U tome pismu obećava Stjepan, da 
će se za nj brinuti, i poziva ga, da mu s ostalom braćom 
dođe u pohode ili u Strasbourg na Rajni »u kuću gospo¬ 
dina Chevaliera de Pargerota, predsjednika besanconskog 
parlamenta, ili u kuću grofa Marechala de Pao, koji će im 
kazati sve, što treba da znadu«. Ili — ako im je zgodnije 
— neka odu u Litvu i neka ga čekaju kod grofa Oginsko^a 
(velikoga njegova prijatelja) u Slonimu, gdje će biti vrlo 
lijepo primljeni. 

Miroslav se doista našao s bratom u Litvi, gdje je, čini 
se, i poslije smrti Stjepanove (1785.) boravio, ali se što 
potanje o tom nije dalo.ustanoviti. Prema navodima jednoć 
austrijskog policijskog izvještaja iz vremena poslije fran¬ 
cuske okupacije Boke Kotorske (1814.) bijaše Miroslav, 

, j, se čmi, postao 1786. u Poljskoj slobodnim zidarom 
i došao kao takav do ugleda. Tu se ujedno kaže, da je 
kasnije bio pozivan, da u Poreču u Istri (gdje je imao 
rodibine)^ uredi slobodno-zidarsku ložu, ali se on tome 
pozivu nije odazvao. 1 ) 

. Sačuvala se, međutim, još jedna uspomena na one 
njegove mlade dane, što ih je proveo u Poljskoj. Tamo je 
štampana, sudeći po tipografskim i jezičnim osobinama, 
oko godine 1785. valjada u privatnoj štampariji grofa 
ginskoga njegova knjižica »Misli i popiewke«, koja nam 
se sačuvala tek u nepotpunu primjerku u nekadašnjoj 
Uajevoj biblioteci. 

Tjj-jp Dn /- Fr * m f°Li k f Uže hrvaških zemelj Napoleonove 

Ilirije. (»Kad« jugosl. akad, 206 ) 

»Misli i popiewke Gospođina Kneza Miroslava Zanno- 
wicha« zbirka su mudrih misli i rečenica, zatim ljubavnih 
i rodoljubnih pjesama. Sve odaje nevezanu i bezbrižnu ćud 
autorovu. »Misli« su od česti uzete i doslovno prevedene 
iz francuskih »Pensees«, što ih je izdao njegov brat Stje¬ 
pan godine 1784, kiteći se i on podosta tuđim perjem. 
»Misli« su nam ipak s vlastitim dodacima prevodiočevim, 
uz izvorne njegove hrvatske pjesme, toliko simpatičnije, 
što su iznesene u domaćem ruhu. 

Kao maleni ogled iznosim ovdje neke od tih misli u 
modernom pravopisu: 

»U dva dijela jest život ljudski razdijeljen: jedan za 
učiniti zlo, a drugi za pokajati se. — Ne valja se nikada 
pouzdati ni u onoga, što nas je prevario, ni u onoga, koga 
smo prevarili. — Kada čovjek ne može naći pokoj u sa¬ 
mom sebi, zaludu ga traži gdje drugdje. — Tko će mnogo 
govoriti, valja da mnogo zna ili da mnogo laže. — Valja 
držati razum za sebe, život za ženu, a srce za svoga pri¬ 
jatelja«. 

Značajnije su ove rečenice, u kojima se zrcali neko 
tradicionalno neraspoloženje prema »majci« Veneciji: 

»Najviša korist, što može čovjek sebi učin.ti sa vlaste¬ 
lom mletačkom, što dolaze za knezove u Budvu, jest sva- 
diti se s njihovim domom, — Valja gledati veliku gospodu 
(to jest Gospodu mletačku!) kao oganj: ni mnogo blizo 
ni mnogo daleko. — Najveći zločinac na svijetu jest špi¬ 
jun. Svaki čini zlo, za kakovu svoju korist, no on čini zlo 
radi opačine svoga srca«. (Ovdje imade dodatak: Da su 
Budljani razumni i od staroga načina, objesili bi dvojicu 
za smiriti sav grad i svu okolicu«). — »Kraljevi su na 
svijetu kao novac, valja ih uzeti, za što se daju, a ne za 
što u istinu vrijede«. (S dodatkom: »Knez budljanski za¬ 
povijeda, jer je vlastelin mletački«), 

U skladu je s gore iznesenim rečenicama i ova: »Valja 
ljubiti svoju otadžbinu kako samoga sebe, a svoje roditelje 
kako Boga na zemlji«. 

Drugu čest knjižice sačinjavaju »Popiewke Pocas- 


gmice«. Tu treba prije svega istaknuti domoljubne pjesme, 
posvećene Budvi: 

»O ti Budvo — Slavni grad 
Na Granici — Tvrdi sad; 

Ti si vazda — Slavna bila 
Niti si se — Ponizila; 

Kada te je — Turska sila 
Od svih strana — Oborila«. 

ali i dobro mišljenu pjesmu Dalmaciji kao dokaz duševne 
solidarnosti u vrijeme političke razdvojenosti: 

Svemu svijetu časno sja 
Dalmacija jedina; 

Otačastvo prelijepo 
Tvoje ime preslavno 
Dokle budemo mi bit, 

Svi ćemo te slavit.« 

Redaju se dalje: »Popijevka počasnica, učinjena za 
popijevati, kada se svati darivaju«: 

»Šetala se djevojčica — Po bostan zeleni 
I brala je lijepo cvijeće — Da svate daruje. 

Tu doletje sivi soko — S planine zelene; 

U klun nosi zlatnu čašu — Vinca crvena.« 

Iza toga slijedi »Popijevka za tamburu, vrhu djevojke, 
koja se htjela igrati s mladićem, bez strašit se od ljubavi«: 

»Vezak vezu lijepe djevojke, 

U zardinu — pod ružom rumenom.« 


Najposlije ima u nizu ljubavnih pjesama na strani 30. 
»Popiewka Wesela« (»Djevojka je sanak snjela«) vrlo 





erotičkog sadržaja, koja podsjeća na slične_ pjesme Frana , 
Krsta Frankopana. Na koncu izrezano je iz knjige dva¬ 
naest stranica val jada slična sadržaja. 1 ) 

* * 

* 

Po odlasku iz Poljske, gdje se on u društvu rodo¬ 
ljubnih konfederata priviknuo i predao slobodoumnim ide¬ 
jama, dao se Miroslav na dulja putovanja, dok se nije 
ustalio u Parizu. Ovdje je on u vrtlogu sudbonosnih doga¬ 
đaja doživio začetak i prvi razvitak revolucije. Kao toliki 
drugi postao je i on oduševljeni njezin pristaša. 

Nešto prije pada Venecije vratio se u domovinu i tu 
ispovijedao i širio jakobinsku nauku, od koje je strepila 
monarhijska Evropa, a drhtalo svako servilno-lojalno poda¬ 
ničko srce. S njime bijaše došao već poznati nam iz Rusije 
brat njegov Hanibal, koji se i u Veneciji istaknuo kao 
agilni emisar demokratske, revolucionoj Francuskoj sklo' 

o 

stranke, 

Miroslav Zanović svrati doskora na sebe budno oko 
državne vlasti. Zbog svojih očitih prevratnih ideja bude po 
nalogu glavnog providura dalmatinskog Andrije Querini-a 
kao osoba opasna za javni poredak uapšen i otpremljen, 
okovan u gvožđu, iz Zadra u Veneciju. 2 ) Iz tamnice »ispod 
olova« oslobodi ga, kako smo već spomenuli, najezda fran¬ 
cuske vojske. _ 

Nadođoše dani velikog uzbuđenja i anarhije u Dalma¬ 
ciji. U svibnju, uoči neizbježne katastrofe, bude iz Vene¬ 
cije odaslato kući oko deset hiljada, mletačkoj maćehi do 
posljednjega časa vjernih i odanih vojnika Dalmatinaca. 
Poslije toga, u daljem razvitku događaja, dođe na mno¬ 
gim mjestima do ozbiljnih nemira, koji poprimiše tu i 
tamo opasan značaj, dok je u Splitu, Trogiru i drugdje bilo 

i ljudskih žrtava. , 

Bijahu to nemili plodovi pučke mržnje protiv onih izo- 

i) Vidi također: Milčetić Iv. Zanovićeve pjesme. (»Građa« 

Th««l«. 20. vm. 1298. {Austr. «. »U* 


130 


b i ra kT h Da ! mat , maca po gradovima, pristašama francuskih 
slobodoumnih ideja i demokracije, za koje se općenito 

nan ” erava ’“ “"““i" PM«. ..bezboinin, 

Kad je Austrija stupila na poprište, da preuzme u svoj 
posjed pnpalu joj Dalmaciju, izbije među pučanstvom, 
pretežno katoličkim, živa želja, da se preko zemalja ugar- 
S ^ e \T r ^ ne ’ ^ sa sr °dnom Hrvatskom,, 

Najizrazihje izjavi se tada uime širokih slojeva naroda 
veliki zbor franjevaca u Karinu, kojemu je predsjedao fra 
Pasko Sekula. Bm je tu nazočan i čuveni fra Andrija Do- 
rotic. Na tom je zboru iznesena želja za združenjem s pu¬ 
kom kraljevine Hrvatske, s kojim sačinjavahu u stara 
vremena jedno tijelo, pridruženo kruni ugarskoga kra¬ 
lj estva, Tomiu se priključi i Gerasim Zelić kao izaslanik 
»grčkoga« (srpskoga) dijela pučanstva Dalmacije. 

General je Rukavina za okupacije Dalmacije, gdje su 
ga kao Hrvata svagdje primali s velikim oduševljenjem, 
svečano izjavio, da i on pristaje uz ovo stajalište. Ali se 
zbog toga bečki politički krugovi silno uzvrpoljiše, pa su 
preduzete mjere, da se »nezgodnoj toj želji Dalmatinaca« 
stane na put. — I u Budvi se javio isti pokret pod vod¬ 
stvom conte_ Miroslava, a uz snažnu suradnju njegovih 
rođaka i prijatelja. Svi ovi i njihovi sumišljenici širom 
ostale Dalmacije stavljeni su pod naročitu pasku policije. 

Boka Kotorska preživljavala je tada ozbiljne trzavice. 
Bokelji su oduvijek bili poznati kao najnepokomiji i naj¬ 
nemirniji žitelji jadranskoga primorja, koji su ljubomorno 
čuvah svoje privilegije. Vladika crnogorski, kojega je na¬ 
ravna njegova težnja vazda upućivala na Boku, vodio je 
isprva neodređenu politiku, ne znajući pravo, kojoj da se 
s rani prikloni. To je djelovalo i na brojniju srpsku čest 
tamošnjega pučanstva, koja je vladiku smatrala duhovnim 
svojim poglavarom, 

U času, kad se u Boci pročulo, da su Austrijanci zapo- 
sjeh Istru i da se spremaju na Dalmaciju, razdijeli se 
bokeljsko žiteljstvo na tri stranke: na srpsku, Crnoj Gori 
sklonu, na drugu, koja je gledala u Austriji zakonitu bašti- 

niču Venecije, i konačno na manju, ali vrlo agilnu grupu' 
privrženika demokracije, kojoj se isprva prolazno priključio 
vladika crnogorski. 

U to buknu ustanak u Grblju (Župi) među Kotorom 
i Budvom. Da se osujete ozbiljni nemiri i spriječi najavljeni 
napadaj i razorenje grada Budve, koji je među okolišnim 
pukom bio ozloglašen kao gnijezdo pristalica Francuza, 
bješe na predlog Antuna Zanovića pozvan vladika crno¬ 
gorski, da uzme grad pod svoju zaštitu i u svoj posjed. 

Kanonik dr, Antun Kojović zabilježio je u svojim »Ana¬ 
lima« ovaj događaj ovim riječima: »Mudro mišljenje ne¬ 
umrloga conte Antuna Zanovića predloži, i prijedlog bi 
primljen, da se obrate crnogorskom vladici moleći ga, da 
sade i da se zauzme, da se odalje zlonamjerni« (iz oko¬ 
lice), koji se javno i otvoreno izjaviše, da će razoriti 
Budvu kao skrovište privrženika Francuza«. 

U kući starine Antuna držahu se i sva dalja vijećanja. 
Njega prvoga pohodi vladika, kad je prispio u grad. On 
je staroga Zanovića već i otprije uvelike cijenio znajući, 
da je čovjek tolerantan i šireg pogleda. U protivštini s ve¬ 
likim brojem svojih sugrađana katolika, on je, primjerice, 
kod ponovljenih sukoba zbog izvršivanja obreda i uobiča¬ 
jenih crkvenih ophoda žitelja srpskih uskratio svoj potpis 
na pismenim predstavkama uperenim protiv budljanskih 
Srba. 

Vlada Petra Petrovića-Njegoša, koja je uistinu uspo¬ 
stavila red i mir, trajala je od 14, srpnja do 28. kolovoza. 
Razvitak političkih prilika prisili tada Crnogorce, da se 

povuku. . 

Austrijska okupacija Dalmacije bijaše međutim dalje 
napredovala, a mjeseca kolovoza 1797, bude zaposjednuta 
Boka Kotorska. Na putu iz Kotora u Budvu pridružio se 
generalu Rukavini vladika crnogorski, koji mu kod iskr¬ 
cavanja predade ključeve Budve uz izjavu: »da je Budvu 
svojedobno zauzeo u ime Njegova Veličanstva cara Au¬ 
strije«. _ ' ... 

Poslije toga uredi Rukavina u Budvi upravno vijeće, 
koje se sastojalo od tri plemića i tri pučana.. Među prvima 


bio je prolazno i Miroslav Zanović, koji kasnije odstupi 
zbog denuncijacija i rovarenja svog protivnika Markantuna 
Bubica. General Brady, novi civilni i vojnički upravitelj za 
Boku Kotorsku, postavi kasnije na čelo gradske uprave 
(»presidente e capo della Localita«) gotovo osamdeset- 
gocusnjega bolešljiva oca njegova Antuna, koji je do svoje 
smrti (1801.) vršio ovu čast, 1 ) 

Za čitavo vrijeme prve austrijske okupacije, i ako, 
vec iz svega početka, pod sumnjom izrazitih liberalnih na¬ 
čela, bio je Miroslav u službi austrijske vlade. Više puta 
bio je njenim izaslanikom i posrednikom kod vladike crno¬ 
gorskoga, a njegovu je nastojanju uspjelo, da se širom 
Boke Kotorske srede prilike i primire duhovi. Bio je napose 
i vanredmm zdravstvenim povjerenikom za vrijeme kuge 
i predsjednikom sanitetske oblasti za haranja žute groznice 
duž arbanaške međe. On sam tvrdi, da je požrtvovno i 
savjesno vršio sve preuzete dužnosti i žrtvovao vlastiti 
novac, koji mu nije nikada vraćen, ali da ga je često ogor- 
čavalo neprikriveno nepovjerenje sa strane vlastodržaca. 

Koje je raspoloženje od svega početka protiv njega 
vladalo^ dokazuje nam i zanimljiv jedan spis iz godine 
1798., što ga je bečka dvorska kancelarija bila upravila 
na civi Ino-vo jničko zapovjedništvo u Kotoru. Nalog glasi, 
da se imade napose nadzirati conte (Miroslav) Zanović, 
»koji je odan francuskim principima i kojega se brat (Hani¬ 
bal) nalazi u Francuskoj«. Tu se označuje Miroslav opa¬ 
snim političkim agentom, kojega intrige i pakosti treba 
svim sredstvima pobijati. Jednako strogo treba bdjeti i 
nad drugim osobama, koje su zaražene takovim otrovnim 
i razornim idejama, uperenim protiv države i vjere. U 
prilogu pak nalazi se posebna okružnica na političke pred¬ 
stavnike dalmatinske i na biskupe: zadarskoga, ninskoga, 
trogirskoga,. splitskoga i na ostale s pozivom, da se i ovim 
povodom svi udruže u poštenju i vjernosti na obranu crkve 
i prijestolja. 2 ) 

< f r - K Neke stranice iz novije naše historije 
(1797—1814) »Kolo« Mat. Hrv. V. 

2 ) Drž. arhiv u Zadru. Br, 5632 (21. VII, 1798.) 

Još jasnije ovo proizlazi, iz jednoga dopisa od 11. 
veljače 1805. baruna Brady-a, savjetniku i c, kr. delegatu 
barunu Rossetti-u u Kotoru: »Poznajem Cvijetovića, Za- 
novića i Bisanti-a i znam, da ništa nije nemoguće lju¬ 
dima ovakova soja u svrhu širenja duha nezadovoljstva 
i nepokornosti«, (» ... per propagare ii miasma dell’ insu- 
bordinazione e dell’indisciplina«). — Ujedno traži, da spo¬ 
menuti budu uapšeni i otpremljeni lađom u Zadar. 

U svom odgovoru barun se žali, što je 'zemaljski glavar 
podlegao utjecaju denuncijanata i zlobnika. Brani Zano- 
vića i jedino dopušta, da je on javno izražavao veliko svoje 
nezadovoljstvo »videći se potpunoma napušten i zanema¬ 
ren, pošto je učinio državi tako korisne i važne usluge, 
upravo pod vladom Vaše Ekselencije.« 1 ) 

U takovom raspoloženju dočekao je Miroslav Zanović 
zamašne političke promjene, koje su došle malo poslije 
toga. 

U nestalno i mutno doba, tik pred dolazak Francuza u 
Boku Kotorsku, pošto bijahu na kratak čas Rusi naslije¬ 
dili Austrijance, Miroslav se opet pojavljuje. On bijaše i 
prvi, koji je iz Kotora doglasio u Budvu nastajali ulaz 
Francuza, kojima se i on po' svom nagnuću dragovoljno 
pridružio, 

0 svom pristajanju uz Francuze izrazio se sam Miro¬ 
slav u jednom svom pismu upravljenom kasnije na fran¬ 
cuskog ministra ovako: »Pošto se mislilo, da sam ja na 
strani Francuza i da sam Opštinu Paštrovićsku podgovorio, 
da protiv njih oružje ne prihvati, pa po tom da sam htio 
upustiti gjenerala Loristona u Budvu kroz prozor moje 
kuće, koji gleda na more, izložiše me kinjenju ruske vlade, 
koja me baci u zatvor u kući za 40 dana, i za četiri mje¬ 
seca mi zabrani da iz varoši izlazim, osim toga što su mi 
seljaci kuće u polju porušili«. 

Dana desetoga kolovoza 1807. razvijen bješe u Budvi 
svečano francuski barjak, a mladež prolazila je gradom 
kličući: »Da živi veliki Napoleon!« 

*) »Atti Presidiali Brady« 99.—203. (1805) Biblioteca Paravia u 
Zadru. 

Dva dana izatoga uđoše Francuzi u barjacima iskićenu 
Budvu. Zapovjednik bataljuna kapetan Moreau namjesti 
se kod Zanovića. Kasnije prispije general Lauriston i sam 
zapovjedujući maršal Marmont, oba gostoljubivo primljena 
kod Miroslava Zanovića, koji ih je odlično počastio, pače 
— kako veli suvremena jedna bilješka — jelom »a la 
francese«. 

Marmont imenova doskora Miroslava Zanovića »kao 
jedinog za to spretnog i zgodnog čovjeka u onom kraju« 
francuskim vicedelegatom i mirovnim sucem. U toj je ča¬ 
sti ostao sve do potkraj godine 1808., kada bude ukinuta 
uz hercegnovsku i vice-delegatura budljanska. 

Kao vjce-delegat u svom svojstvu savjetnika i povje¬ 
renika francuskih vlastodržaca, vršio je savjesno svoju 
često veoma tegotnu i neugodnu službu. Bio je svakako 
uvjeren, da u prilikama onih vremena dobro i pošteno radi. 
Pod utjecajem nadmoćnosti francuskog imperatora nije 
tada mogao ni slutiti, kako će se stvari njegove otadžbine 
dalje razvijati. 

Iz onog se vremena sačuvao opis Crne Gore, što ga je 
sastavio Miroslav Zanović po nalogu divizijskog generala 
Vignola (»Dettaglio succinto del Montenegro, fatto dal 
Signor Milislao Zannovich, vicedelegato«). — Nadalje je¬ 
dan opis »Descrizione dell' Albania turcha dalli confini di 
Pastrovichio šino Scutari«; ovaj opet napisan po odredbi 
divizijskog generala Clauzela. 1 ) 

Kod različnih pobuna imao je da službeno prati vojni- 
štvo. Kod takovih zgoda izbilo je češće neprijateljsko 
raspoloženje protiv njega, koji se i onako imao’ vazda da 
bori s ličnim protivštinama u samoj Budvi, Napose kod 
ustanka Bokelja u Brajićima (1808.), koji je urodio tako 
kobnim posljedicama za patnički onaj narod, zapala ga je 
nemila dužnost, da zatraži iza njihova poraza od crnogor¬ 
ske vlade izručenje prebjeglih boraca, ali je taj zahtjev 
odlučno odbijen. — Nešto prije toga učestvovao je kao 

1 ) Novaković Stojan. Francuske službene beleške, 1806.—1813. 
»Spomenik srpske kr. akad. XXXI.« 

tumač kod čuvenog sastanka vladike crnogorskoga s Mar- 
montom kod tvrđice Sv. Trojice (11, kolovoza 1807.), 

Za poznate upadice zbog naumi jenog namjestenja fran¬ 
cuskog konzula u Crnoj Gori (počevši od godine 1807.) bio 
se conte Miroslav za ovu stvar ozbiljno, i ako bez uspjeha, 
zauzeo. Godine 1808. vraća se svojim dopisom od 19. srp¬ 
nja na isti predmet i razlaže vladici crnogorskom, kako 
ga je zapovijedajući general Marmont ovlastio na očito¬ 
vanje, da će u toj stvari uvelike uvaživati želje Crnogoraca 
i da će biti imenovana zgodna ličnost; napose će biti opo¬ 
zvano naumi j eno namješten je Crnogorcima nepoćudnoga 
oficira Pavla Tomića, Umjesto njega određena je druga 
podesni ja osoba, »no — prema opstojećem antagonizmu — 
svakako ne dubrovački državljanin«. Dalje naglašuje, da 
ne će biti nikakovo vojničko lice uz konzula, a ovome će 
se nametnuti dužnost, da se nema upletati u unutarnje 
prilike Crne Gore. 

Na ovo je došla 6. kolovoza »Izjava glavara crnogor¬ 
skih mitropolitu Petru I.« u kojoj se i opet objavljuje po: 
»riječi i dogovoru svega naroda«, da oni, kako Tomića 
tako ni drugoga u ime konsula.... primiti ne mogu«. Pored 
razloga spoljašnje naravi kaže se tu među ostalim: »Mi 
iz mnogijeh stvarih očito vidimo sve drugojačije negoli 
gosp. Zanović u svojemu pismu izgovara, erbo imamo javna 
svjedočanstva od smutlivijeh djelah višepomenutoga To¬ 
mića, ..., koja su upućena nesamo protivu naše domaće 
mirnoće, nego i protivu susjednoga miroljubija i naše slo¬ 
bode i suviše protivu utvrđenoga mira među Rossijskim i 
Francuskim dvorovima«. Glede Tomića se još kaže »da on 
ište utvrditi svoju sreću verhu naše nesreće, kao što je o 
tome radio i 1790. godine u edno s grafom Vujićem pri 
turskomu dvoru«. 

»Po svome gorskomu, i kako im se čini pravednomu 
rasuždeniju« očituju konačno Crnogorci, da bi oni mogli 
primiti konzule ili činovnike stranih država, samo znanjem 
i dopuštenjem Rossijskago imperatorskoga dvora, njihovog 
od davnine pokroviteljstva«. Kada pak ne bismo ovde 
mogli našu slobodu uživati, koju smo s prolićem naše krvi 



136 


Petar Petrović Njegoš I,, 
vladika Crnogorski. 







svagda branili, u takvu zgodu ne ostaje nam ništa više 
željeti nego da budemo preseljeni u deržavu našega vsemi- 
lostivjejšago pokrovitelja, kuda nas edinovjerie i edino- 
plemennost poziva«. 1 ) 

Sav veliki napor s francuske strane bio je uzaludan. 
Crna Gora, čuvajući ljubomorno svoju slobodu i bojcći se 
s pravom, upletanja francuskoga, znala se žilavo i uspješno 
oduprijeti ovoj nakani i osujetiti je. Sam car Napoleon I. 
živo se zainteresirao za onu naoko neznatnu aferu. Kažu, 
da ga je tvrdi otpor malene Crne Gore u tolikoj mjeri 
razljutio, da se zagrozio bio, da će Crnu Goru pretvoriti u 
Crvenu (krvavu!) Goru, 

U sredini godine 1810. pođe pod utjecajem Marmon- 
tovim vejika poklonstvena deputacija pred cara Napoleona 
I. u Pariz. »Sjaj carskoga prijestolja i grada Pariza, reče 
Marmont, treba da zabliješti nove podanike, jer oni i onako 
nemaju nego vrlo pomućene pojmove o našoj veličini«. — 
Bijahu zastupani gradovi i općine svih dijelova zemlje, a 
usto posla i šest krajiških hrvatskih regimenata svoje za¬ 
stupnike. Delegatom Boke Kotorske bijaše po Marmontovoj 
izričitoj želji Miroslav Zanović. 

Za šestmjesečnog svog boravka u Parizu (od lipnja do 
prosinca), deputacija je više puta učestvovala kod vijeća¬ 
nja o konačnoj organizaciji Ilirije. Delegati su također bili 
nazočni kod svih svečanosti, a bili su napose dionici i kod 
različnih priredbi u slavu Napoleonova vjenčanja s austrij¬ 
skom princesom Marijom-Lujzom. 

Dana 15. kolovoza pak primio je Napoleon u svečanoj 
posebnoj! audijenciji deputaciju, ikoja je pod vodstvom 
ljubljanskog biskupa Ricci-a pristupila pred njegov prijesto. 

Veliki obrednik bio je poredao oko prijestolja prinčeve, 
prve državne i dvorske dostojanstvenike, kardinale, mini¬ 
stre, visoke vojničke časnike i uz službene dvorske ličnosti 
članove senata i državnog savjeta. Izatoga uveo je ilirsku 
deputaciju, koju je predstavio caru princ, dvorski pod- 
maršal. 

*) Dragović Marko: Prilozi ža istoriju Crne Gore. »Spomenik 
srp. kr. akad. XXXI.« (na str. 110—112.) 

U svom govoru istaknuo je biskup ljubljanski, među 
ostalim, kako se stanovnici ilirskih pokrajina nadaju od 
silne moći i velikog genija svoga vladara i oca uskrsnuću 
i sretnom napretku. — Na ovo je Napoleon odvratio, da 
se želi što bolje upoznati s potrebama i željama vjernih 
mu stanovnika Ilirije, a da im uzmogne zajamčiti trajno 
zadovoljstvo i istinsku dobrobit. 

Iste večeri bio je cercle, kod kojeg je car oslovio svakog 
pojedinog učesnika napose. Na terasi bijaše izveden odli¬ 
čan glazbeni koncerat, dok se uz gruvanje topova razvila 
bajna iluminacija tuilerijskog parka, carske palače i mnogih 
javnih zgrada. 

Opisujući »Le Moniteur universel« ove svečanosti do¬ 
nosi i imenik svih članova deputacije. Tu nalazimo odmah 
iza pročelnika kao prvoga: »Zanovich, depute des Bou- 
ches-de-Cattaro«. Mjeseca studenoga objavljeno je u istom 
ovom službenom listu visoko odlikovanje, što mu je podi¬ 
jeljeno prilikom odlikovanja i ostalih članova deputacije, 
imenovanjem njegovim kavaljerom reda talijanske željezne 
krune. Svečana predaja odličja bila je 2. prosinca, na dan 
godišnjice Napoleonova krunjenja i bitke kod Austerlitza. 

To bijaše zacijelo vršak najponosnije epizode u Miro- 
slavljevu životu. Uživajući u častima i slastima duljega 
boravka u francuskoj metropoli, kulturnom i političkom 
središtu Evrope, obnovio je on, u sretnijim prilikama, 
uspomene iz davno minulih mladih dana pariških. U su- 
mračje tužnog udesa, što je tako dugo lebdio nad očin¬ 
skim njegovim domom, bijaše mu uspjelo, da unese tračak 
nade i svijetla. Vratio se uzdignute glave, ne sluteći ni¬ 
kako, da će za malo godina novo doba promijenjene sud¬ 
bine velikoga Korzikanca, naći i njega u teškim prilikama 
potištenosti i opadanja. 

Doskora je došao dekret organizacije ilirskih pokrajina 
(1811,), a iste one godine ostavio ih je Marmonit zauvijek. 

Za čitavo još vrijeme francuske okupacije Boka se Ko¬ 
torska nalazila u trajnom nemiru tako, da je svaki čas 
prijetila opasnost ustanka. Crnogorci, krvni protivnici Fran¬ 
cuza, bijahu glavnim uzrokom toga uzbuđenja. Napoleon 


želeći da konačno ukroti »strašne ove gorštake« (»ces terri- 
bles montagnards«) bio je pače naumio, da svoju vojsku 
potisne do Cetinja i da ih svlada. Ali do toga nije nikad 
došlo. 

U početku 1812. godine planu u Paštrovićima krvava 

buna,, kod koje su učestvovali — i ako ne otvoreno _ i 

mnogi Crnogorci. Francuzima uspije tada, da puk zastraše 
* Pomire, ali prigušena je vatra dalje tinjala, da prvom 
prilikom opet zaplamsa. 

Francuska okupacija »marljivo začeta, nedovoljno pro¬ 
vedena, a brzo i lako napuštena« pod različnim je peripe¬ 
tijama potrajala do jeseni godine 1813. Ostavila je iza 
sebe i dosta dobra, ali simpatije puka nije nikako mogla 
steći. 

Teretilo je Francuze, uza sve ostalo, uništenje dubro¬ 
vačke republike, koje je ostavilo dubokih tragova u srcima 
Dubrovčana, pogođenih u najsvetijim svojim osjećajima. — 
Na krajnjoj pak točki tik teritorija ibivše mletačke i 
austrijske Albanije, vrebao je nepomirljivi vladika crno¬ 
gorski^ sa svojim hrabrim narodom i s primorskim svojim 
pristašama na čas oslobođenja. 

I kad se ovo od jeseni 1813. do početka 1814. godine 
napokon izvršilo, počnu Crnogorci da aktivno nastupaju u 
Boci Kotorskoj, pouzdajući se u pomoć i zaštitu Rusije i 
u dogovor s Englezima, koji su bili gospodari dalmatinskih 
otoka. Nadao se vladika, da će ga kod definitivnoga skla¬ 
panja mira zapasti čitava Boka, Ali mu bijaše suparnicom 
moćna Austrija, koja je, kao saveznica Rusije i Engleske 
protiv Napoleona, imala doći u posjed Dalmacije, a po 
tome i Boke Kotorske. 

U Budvu uđu Crnogorci 23. rujna i zarobe slabu fran¬ 
cusku posadu. Dan kasnije napadnu tvrđicu Sv. Trojice 
na putu u Kotor, koju Francuzi razore i napuste. Daljim 
uspjesima dođoše Crnogorci u posjed čitave Boke osim 
samog Kotora. U Budvi bilo je prije njihova ulaza ozbilj¬ 
nih nemira. Kuće pristalica Francuza budu opljačkane. 
Ista sudbina zadesi i dom Miroslava Zanovića. 

U posljednjoj fazi francuske okupacije nije Zanović 
više aktivno sudjelovao, dok je neko vrijeme bio nadzor¬ 
nikom francuske državne lutrije u Budvi. Kasnije priklonio 
se, po primjeru pokojnog svog oca, vladici crnogorskomu, 
uz kojega je vjerno i odano ustrajao, doklegod mu je to 
bilo moguće. 

Zanimljiva i istaknuta ličnost Petra Petrovića-Njegoša I. 
odrazuje se odličnim načinom u ogledalu povijesti onih 
dana. Kod svojeg naroda — koji ga je prozvao Svetim — 
uživao je najveći ugled i beskrajno počitovanje, Znao je 
sebi po vremenu prisvojiti svu političku i duhovnu moć u 
zemlji i posve paralizirati čast i utjecaj gubernatora. Bio 
je pametan i uman, a svoje mnogogodišnje iskustvo, ste¬ 
čeno katkada u teškim prilikama, stavljao je vazda u 
službu svoga naroda, kojemu je bio do krajnosti odan i 
privržen. 

Oprezno i svijesno pratio je on događaje, da u pra¬ 
vom času uzmogne pristupiti ostvarivanju duboke čežnje 
svoje i svoga naroda: ujedinjenje Crne Gore s Bokom 
Kotorskom. Na velikoj svjetskoj pozornici odigravahu se 
međutim sudbonosni događaji. Pod snijegom i ledom go¬ 
leme- Rusije pokopana bješe Bonapartova krvava slava, a 
Leipzig i Waterloo imali su biti katastrofalna zaglavlja 
konačnog njegova sloma. 

Iz svoga »quartiera« u Budvi izdao je vladika 11./23. 
rujna 1813. lično potpisano »Obgliavglienje« 1 ) koje počinje 
ovako: »Evo szgoda Slovinski y waszda Slavni, i pohfalni 
Narode od Provincia Cotorske, Dulbrovadske, Dalmatinske 
(da) szgodovomo ustanemo i prifatimo Oruxje protivu 
Razoriteglia Sve Europpe, protivu Obstega Ne (prijateglia) 
koji vasse Slavodobitno Junaštvo i Poštenje vasse i vasieh 
Stari pod Noge postavijo,... vasse szerkve rasorijo, koji 
je vasha Imuchia lupeskim Nachinom useo, koiji je vnogo 
Famig(lia) (obes)chastio, koji je vashu Tergovinu, Naviga- 
tion y svaku korist zatvorijo — Evo zgoda da vasse Juna 
(stvo) ponovite — Evo zgoda da vasse Poshtenje kojeste 

Nalazi se u državnom arhivu na Cetinju. 


r 

pridje imali, i kojesuje vashi Starci od 300 god(ina) imali, 
i kojevije Tiran evo 7-ma godina uzeo i pogasijo — Szadaje 
Szgoda daga powratite y dobijete«. 

Dalje se kaže, đa će: »Svaki biti primglien za Brata i 
sza Priateglia, koji pristupi knama protivu (ovoga) kervni- 
ka«, protiv kojega: »Svi szusze sjedinili (za) (is)cherati 
kervopilnika, y prevamika od Sve Europpe«. — »Oszlobo- 
djenaje Junachka Kraina y Croatia — oszlobodjena je i 
Senska Rieka, a Sada sto chega Slavodobitni y vaszda poh- 
falgieni Narod. Slovinski Oalmatio y Dubrovacskc Dcrxavc 
y Boche Cotorske; kada je Slavodobitnoga Craglia od 
(Ingil)tere po moru a Imperatora Franceska II. silna voiska 
Graniczu od Dalmatie — Sada nemamoszi od 
koga Bojati ni Straxiti, nego (se) sjiedinite Svasom Bra¬ 
čnom Gzernogorzima«, 

Svršetak zanimljivog ovog spisa glasi: »Tiranin je Po- 
bigien... tosze daje na Snagnu Svakome Bucheglyu, i 
Dubrovchinama (da szmo) mi ugliegli u vasha Mjesta kako 
Priateli za cherati Svama ujedno Comunskoga Neprijate- 
glia, a na Slusbu našega velikoga Protectora Allexandra 
pervogo, i Imperatora Franc(eska) i Nyihovi alleata prifa- 
^iamo Oruxje, i sato neka svaki sna dobro, akobi digo 
Oruxje protiva nasje Brache Czemogoracza, illi Primoraza, 
i oni jesi kojisuse snama udruxili onche dignut Oruxje 
protivu vishe spomenuti Imperatora, i Craglieva... i Na¬ 
roda, onche bit Cheran kako Izdainik Otocsastva y niegova 
Dobra biche confiskovana«. 

. 4 3,11 ^ asn i) e i na 12./24. septembra, izišla je po sadr¬ 

žaju slična nova proklamacija naslovljena: »Slaveni-Slavno 
stanovništvo Boke Kotorske, Dubrovnika i Dalmacije«, koja 
se svršuje riječima: »Mi smo vojnici Vašeg velikog zaštit¬ 
nika Aleksandra I,, Cesara Franca i njihovih saveznika«. 

Za 29. listopada 1813. sazvao je vladika skupštinu sviju 
glavara i odličnika crnogorskih i bokeljskih u Dobrotu i 
tamo bješe stvorena rezolucija, da se »Dvije susedne 
oblasti, Crna Gora i Boka Kotorska, zadahnute rodo- 
ie vasha Imuchia lupeskim Nachinom useo, koji je vnogo 

ljubljeni.. . kunu Bogom Gospodom na uzajamnu vjer¬ 
nost i u svakom slučaju i događaju vječno jedinstvo«. 

»Ako bi politične kombinacije nagnale jednu ili drugu 
od dvije oblasti da podpadne pod vladanje jedne od pome- 
nutih vlada (Rusije, Velike Britanije ili Austrije), to da će 
se istoj vladi podvrći i druga pod istijem uslovima, a s oni- 
jem povlasticama, koje je uživala do sada«. Ovamo bude 
umetnuto na zahtjev katoličkih izaslanika — pod utjecajem 
austrofilskih bokeljskih elemenata — da u tom slučaju 
prestaje važiti ugovor. 

Konačno bješe izjavljeno: ako bi se zbog ratnijeh okol¬ 
nosti, država, koja bi nad njima vladala udaljiti morala, 
u takovome slučaju da njihove zemlje ostanu slobodne i 
nezavisne pokrajine. 

To potpisaše uz mitropolitu Petra I. i gubernatora Vuka 
Radonjića, u ime sve Crne Gore i Brda, kao i Boke Kotor¬ 
ske, petnaest zastupnika, a među ovima kao deveti po redu: 
»M irislav graf Zanović za Komunitad od 
Budve«, 

Na čelu privremene uprave sjedinjenih oblasti, tako 
zvane »Centralne komisije«, koja se sastojala od devet 
glavara crnogorskih i brdskih, a devet deputata bokeljskih, 
upravljao je vladika čitavom oslobođenom Bokom, pošto se 
bijaše potkraj prosinca predao i sam Kotor. 

U daljem razvitku došlo je do nesuglasica. Na zahtjev 
vladike, da skupština izabere dva izaslanika, koji će saopćiti 
zaštitnicama Rusiji, Austriji i Velikoj Britaniji ujedinjenje 
Boke Kotorske s Crnom Gorom, katolički predstavnici za- 
tražiše ujedinjenje s Austrijom. Uto je vladika poslao Savu 
Plamenca, da preda caru ruskom u Parizu pismenu molbu, 
da primi Crnu Goru i Boku pod svoju zaštitu. Ali Pla¬ 
menac bude u Šibeniku zaustavljen i njegova misija osu¬ 
jećena. Zbog ove akcije vladičine katoličke općine uputiše 
svoga poslanika austrijskom caru, tražeći podanstvo au¬ 
strijsko, 

U Troyes-u u Francuskoj, u glavnom stanu savezničkih 
velikih sila, primio je car Franjo dana 22. veljače izasla¬ 
nika katoličkih općina “Petra Lukovića. U vojničkom logoru 


u Chaumontu izdan je istoga dana reskript, kojim car uzima 
pod svoje okrilje Boku Kotorsku, uvjeravajući narod »o 
očinskoj svojoj ljubavi«. Ujedno ističe, da je uputio svoga 
generala s vojskom »put vaše zemlje«, a da uguši nespo¬ 
razum i toli nemile tamošnje nemire«. 

Nedugo zatim, 4, lipnja bijaše austrijski general Milu- 
tinović svojom proklamacijom iz Krude objavio Bokeljima, 
da dolazi i da u ime Austrije zauzme Boku. U srpnju 
napusti vladika sa svojim borcima Kotor i Boku, pošto 
bijaše obustavio uzaludni dalji otpor i predao Milutinoviću 
kotorsku tvrđavu. 

Time je Austrija svu zemlju od Zrmanje do Budve 
zauzela, a uistinu je časna i dostojna, i ako neuspjela epi¬ 
zoda cmogorsko-bokeljskog ujedinjenja bila zaključena. _ 

Žalostan plod oilih dana bio je i definitivni prestanak du¬ 
brovačke republike. Posljednji bezuspješni napori domo¬ 
ljubnih elemenata dubrovačkih nađoše potkrepe u primjeru 
sličnog nastojanja slobode željnih Bokelja. — Jedan od 
tadanjih najaktivnijih prijatelja putničkoga Dubrovnika bio 
je Miroslav conte Zanović, što mu njegovi politički pro¬ 
tivnici nikada nijesu oprostili. 

* * 

* 

><L Petar Petrović-Njegoš I, teško je podnosio propast svo¬ 
jih osnova i nada s obzirom na Boku Kotorsku. Iz poti¬ 
štene njegove duše nikoše one jadikovke, što ih je upra¬ 
vljao ruskom caru Aleksandru I, i njegovim doglavnicima 
o »najvećoj nesreći što je ikada Crnu Goru zadesila«. Ru¬ 
skom kancelaru Rumjancovu piše 26. rujna 1814. s Cetinja, 
kako su sada mnogi Bokelji »koji su se naročito odlikovali 
usrdnom odanošću Rusiji, izloženi srdžbi i gonjenju austrij¬ 
ske vlade«, a primjećuje, da su »naročito sažaljenja do¬ 
stojni, koji su imenovani u priloženom spisku«. 

U »S pisku Bokelja, koji zbog svoje oda¬ 
nosti Rusiji trpe gonjenje od austrijske 
vlade« zapisan je uz grofa Vojnovića, bivšeg ruskog 
majora i kavaljera, i uz imena nekih pomorskih kapetana, 

svećenika i različnih bokeljskih građana i stanovnika, kao 
predposljednji: »Grof Miroslav Zanović rimske 
vere, zatvoren je u gradu San Lorencu u 
Dubrovnik u«. 

General Milutinović bio je doduše istaknuo u svom pro¬ 
glasu, kod zauzeća Boke Kotorske: »Niko ne će biti uzne¬ 
miren niti prognan, pa ni od onijeh, koji su se možda 
zabludili u njihovijem političkijem mišljenjima«. Ali kad 
je došlo od riječi do djela, prvi je Miroslav Zanović isku¬ 
sio zle posljedice nastale promjene. 

Za njega nadođoše sada teška i nemila vremena. Novo 
doba bilo je preko svake mjere neprijatno za ljude njegova 
kova i njegove prošlosti. Po zapovijedi Milutinovićevoj 
bude on neko vrijeme zatvoren u dubrovačkoj tvrđavi 
Lovrjenac, gdje je bio kasnije zatočen i dubrovački patricij 
Markiz Frano Bona (Bunić), jedan od glavnih agitatora 
protiv austrijske aneksije, s kojim je bio u minulim danima 
Miroslav Zanović u dopisivanju i sporazumu glede zaje¬ 
dničkog oslobođenja. 

Skoro zatim otpremiše Miroslava pod vojničkom prat¬ 
njom u Zadar, gdje je stavljen pod pasku policije, odnosno 
zadarskog nadkomesara Schmida. Ovaj je usto imao da 
pregleda brojna pisma kod njega nađena »worunter sehr 
viele in den hiesigen slavischen mit glagolitischen (za 
pravo »cyrillischen«) Lettem geschriebenen Dialekten. 1 ) 
Ma da ova pregledba nije iznesla ništa sumnjivo, što bi 
bilo opravdavalo redoviti sudbeno-istražni postupak protiv 
Zanovića, on je po naročitom nalogu iz Beča interniran uz 
zapovijed, da se bez dopuštenja redarstvene oblasti ne 
smije nikamo maknuti. 

Uza sav svoj napor, da se izbavi iz jadnog tog položaja, 
ostade on zatočen od 1814. do potkraj 1816. godine. Odije¬ 
ljen od svog zavičaja i kućišta, bez sredstava, u pravom je 
smislu riječi patio. Prodavao je, pače, da se kako tako pre¬ 
hrani, komad po komad svojih odijela, dok mu, napokon, 
na ponovljenu njegovu molbu, ne odrediše dnevnu pripo- 

i) Arhiv austr. minist. unut. djela. Polizei 3456 (26. VII, 1814.) 

xnoć od jedne forinte i trideset novčića, što je kasnije tre¬ 
bao da vrati iz svoga imutka i što je na nepokretnoj nje¬ 
govoj imovini bilo službeno predbilježeno. 

Iz jednoga spisa, što ga je potpredsjednik najviše au¬ 
strijske policijske oblasti i tijesni pouzdanik državnog kan¬ 
celara Metternicha, grof Sedlnicki, upravio na predsjedni¬ 
štvo »centralno-organizatorne-dvorske komisije«, raza- 
biremo, kako je general Milutinović opravdavao poduzete 
mjere protiv Miroslava conte Zanovića. 

Tu je on označen kao »vanredno opasan, dvoličan, 
vazda nemiran i pod svakom vladom nezadovoljan čovjek, 
kao prijatelj za austrijsku stvar tada zlonamjernog crno¬ 
gorskog mitropolite, kao gorljiv privrženik bivše francuske 
vladavine i izrazit protivnik Austrije — koji da se svojim 
intrigama za vrijeme crnogorske anarhije i svojom kore¬ 
spondencijom s dubrovačkom republikanskom strankom u 
najvećoj mjeri kompromitirao«. 1 ) 

Tome pridođoše, nadalje, i rovarenja ličnih mu proti¬ 
vnika. Iz spisa proizlaze i njihova imena. Tu se spominje 
nepomirljivi Bubić, vojnički intendant Burović, neld puko¬ 
vnik Loys, »osobiti poznavalac bokeških prilika«, i major 
Dabović, gorljiv partizan Austrije. Ovi su se u svojim izvje¬ 
štajima i informacijama odlučno i strastveno izjavili protiv 
Zanovića, navodeći različne činjenice iz njegova života, 
upozoravajući s naročitom tendencijom i na njegovu »vita 
ante acta«, 

Miroslav se žilavo i ogorčeno branio od svojih progo¬ 
nitelja. U nizu svojih podnesaka i tužba, on sve to odbija 
kao plod neopravdanog, nasilnog vojničkog postupka te 
zlobne i podle denuncijacije ličnih njegovih neprijatelja i 
zavidnika. Uvijek nanovo traži, da bude stavljen pod redo¬ 
vitu istragu pred nepristranim kojim sudištem izvan Zadra. 

»Sedmi teče mjesec — veli u jednoj svojoj predstavci 
na dalmatinski gubemij —- otkada čamim od vlasti zadr¬ 
žan, unutar zidina ovoga grada, a da pravo ne znam, čega 
radi me okrivljuju. Bolno osjećam, da sam ja jedini Bokelj, 

Arhiv austr. minist. unut. djela. Polizei 1180. (1816.) 

10 Breyer 

kojemu je suđeno, da tako gine i očajava; jer se ne gone 
oni, koji su upravljali spise sa grožnjama i izrazima nepo¬ 
štovanja na sadašnju vladu, ni oni, koji su si okaljali ruke 
krvlju vojnika, kojima je zapovijedao general Milutinović. 

»Zločinstvo, što mi se uporno i uvijek nanovo spočitava, 
jest, da sam ja nepovlasno supotpisao utanačen je o predaji 
Kotora, koje sam kao parlamentar vladike Petrovića imao 
uručiti generalu Milutinoviću, koji se tada nalazio u 
Prčanju. 

»S potpunim podaničkim počitanjem i s nepokolebljivom 
stalnošću poštena čovjeka čiste savjesti mogu izjaviti, da 
bih ovo isto i stotinu puta nanovo učinio u onom stanju 
dobre vjere, u kojem se nalazih u trenutku, kada sam bio 
upućen, da supotpišem i predam onaj spis. 

»A da me je gospodin general upozorio u času, kada 
proviđen nužnom i valjanom vjerodajnicom pred njega 
stupih na nepovlasno moje došašće i na kažnjivu neumje¬ 
snost mog učestvovanja u onoj stvari, ja bih se zacijelo 
čuvao bio, da si naprtim njegovu mržnju, kada sam nasu¬ 
prot držao, da mogu računati na njegovu dobrohotnost. 
No on me je obasipao sa stotinu komplimenata, pozivao me 
k sebi na objed, na večeru i na zajedničke šetnje i napokon 
uz izraz zadovoljstva i on potpisao sa članovima glavnog 
mu stožera isti onaj spis, koji mi se sada u grijeh upisuje. 

»Na sve izmišljotine i klevete onih, koji se pobojaše, 
da će u meni imati opasna takmaca za mjesta, gdje bi 
jedino imala da odluči sprema i valjanost, ja odgovaram: 
Nije istina, da sam ja u Budvi sastavio i potpisao neki 
prosvjed protiv Njegove Ekselencije maršala i gubemadora 
Tomašića, a niti je istina, da sam ja onaj, koji je htio da 
utemelji republiku u onom kraju. Okriviše me nadalje, da 
sam bio tajnikom i tijesnim pouzdanikom vladike crno¬ 
gorskoga. S druge mi pak strane zapališe kuću i uništiše 
dio imetka, označivši me pred vladikom partizanom Austrije 
i ocrnivši me pred njim, da sam ga htio dati ubiti u vri¬ 
jeme, kada je uveo austrijsku vojsku u Budvu. 1 ) 

!) Žara 7. I. 1815. (Drž. arhiv u Zadru.) 

Rješenje ove i ostalih njegovih pritužaba i požurnica 
Miroslav ruje tako brzo dočekao. Vrijeme je tromo odmi- 
calo, a on je dalje imao da snosi nemilu sudbinu, koju mu 
je bila nametnula strogost one tvrde vojničke duše, što 
pod pridjevkom »mrkog banatskog kaprala« ostade među 
L>almatincima u tako nesimpatičnoj uspomeni, 

A vrijeme nije prolazilo ne ostavljajući svojih dubokih 
tragova. U prošlosti »naprašiti, vazda nemirni i sumnjivi« 
Miroslav Zanović, taj ozloglašeni i nada sve »nepovjerljivi 
individuum« bijaše malaksao. Bila ga je obuzela teška 
.£? za budućnost i za svakidašnji kruh, jer mu imovinske 
prilike bijahu pošle nizbrdo, uza sve ostalo i zbog vazda 
nesređena mu porodičnog života. Tražeći načina, da se u 
žudnji za slobodom ulaska austrijskom imperatoru, spjeva 
mu godine 1815. — o njegovu rođendanu — kićenu i štam- 
pom. izdanu hrvatsku pjesmu »Nebbo se je promutilo« 
(talijanskim prijevodom »Si turbaron in Ciel gli astri 
sospesi«) a godine 1816, upravi pjesničku odu »primilom 
caru hram« veličajući »neizmjernu pravdu njegovu«. 

Napokon, mjeseca studenoga 1816. godine, saopću je grof 
Sedlmcki caru posebnim pismenim podneskom, da je dal¬ 
matinski zemaljski prezidij u smislu njegovih uputa, iza 
ustrojenja okružne oblasti za Boku Kotorsku, dopustio zlo¬ 
glasnom Miroslavu conte Zanoviću (»dem beriichtigten 
L-onte Minslao Zannovich«) povratak u Budvu uz nalog 
daljeg nadzora nad njegovom osobom i korespondencijom, 
lo je bilo, kako se iz spisa jasno razabira, po želji i nalogu 
samog cara, do kojega bijahu doprle tužbe i molbe Zano- 
A možda su svoje učinile i caru posvećene poetičke 
čestitke, koje bijahu uistinu labuđi pjev jedne skršene, 
nekad poletne duše. 

Povukao se u svoj zavičaj, da se opet nekako snađe i 
sredi. Od francuskog cara primljeno odlikovanje bude mu 
izmijenjeno (»nostrificirano«) s austrijskim redom željezne 
krune. Kao kavalijer visokog ovog odličja primao je do 
svoje smrti godišnju rentu od osamdeset i osam forinti i 
3 novčića. Za dulji niz godina, odonda, imademo tek po 

gdjekoju oskudnu i neznatnu vijest o njemu i njegovim 
prilikama. 

Od žene Klare, rođene Albori, tetke kasnijeg austrij¬ 
skog generala Eugena Albori-a, bijaše se odavna rastavio. 
Ni pučanka »golubica« na glasu krasotica, koja ga je ne¬ 
kada neodoljivo privlačila i rodila mu izvan braka dva 
sina, nije više bila uz njega. Zakonita jedinica kćerka 
Keka bijaše se udala. Ona i majka joj preživješe ga dugi 
niz godina, dok je unuka njegova Kata Gregović umrla tek 
nedavno u Budvi u prosincu 1920., u 90-toj godini života. 

Potkraj svoga života mnogo je boravio u Kotoru, uži¬ 
vajući velike simpatije i vanredan ugled kod tamošnjeg 
plemstva i građanstva. Bijaše živa kronika prošlih dana, a 
njegova pričanja odjek svjetskih i lokalnih događaja, za 
sudbonosnu onu polovicu vijeka, od francuske revolucije, -— 
pada mletačke republike, — Napoleonove dobe u Dalmaciji, 
— do katastrofe svesilnog imperatora —■ i do začetka i 
ustaljenja za čitavo jedno stoljeće austrijske dominacije 
na Jadranu, Usred mrtvila, pred novim poletom oko sre¬ 
dine vijeka, morale su njegove tada već legendarne uspo¬ 
mene snažno djelovati u onom krugu, koji je silom prilika 
morao zatomiti duboko usađenu svoju ljubav za slobodu. 

Jedamput još, u poodmaklim već svojim godinama, po¬ 
kušao je da se izbavi tijesnih prilika i vječitog nadzora, 
kojemu je bio podvržen. Sjetivši se prošlih, u uzajamnom 
radu probavljenih vremena, odluči se ljeti godine 1820. na 
put mitropoliti Petru I. na Cetinje. Ali doskora slijedilo 
ga je pismo kotorskog okružnog glavara Pajtonia vladicl 
crnogorskom, a kojem mu javlja, da je Zanović »bez pove- 
lenieh policaiskieh« prešao u Crnu Goru i ujedno moli, da 
mu se ne dopusti tamošnji boravak. U rujnu pak iste godine 
Pajtoni zahvaljuje vladici, što je udovoljio njegovoj molbi 
i uputio Zanovića, da napusti Crnu Goru, a htio bi ujedno 
i »vozoznati, kudaće on uputiti svoe stope«. Nijesmo upu¬ 
ćeni — ako i možemo naslutiti -—■ koliko je teška srca 
nekadanji prijatelj Zanovićev i ukroćeni susjed Austrije 
izvršio dobiveni nalog, ali znademo našeg Miroslava odonda 

i opet pod »blagohotnim« okriljem cmo-žutog dvoglavog 
carskog orla u Kotoru, kojemu, čini se, više nije umakao. 1 ) 

Tu je u teškim danima starosti svoje životario kao osta¬ 
tak iz davnog jednog porušenog i zasutog svijeta. Potkraj 
bio je upućen na pomoć i potporu svojih drugova, plemića 
bokeljskih, a godine 1834, umro je dana 29. prosinca u 
Kotoru. U sedamdeset i četvrtoj godini njegovoj, iznesoše 
njegovo mrtvo tijelo iz prvostolne crkve sv. Trifuna i pre- 
dadoše ga materi zemlji, posljednjem utočištu ovog'a 
pravcatog borca i patnika. S već krhkog stabla bogate i 
ugledne nekada porodice otkinula se posljednja muška 
grana. — Roman života Antuna conte Zano¬ 
vića i njegovih sinova bijaše došao svome 
kraju. 


Želimo li sebi stvoriti na osnovu svega onoga, što je 
ovdje izneseno po mogućnosti što ispravniji i jasniji sud 
o Miroslavu Zanoviću, treba da su nam uvijek pred očima 
i vrijeme, u kojem je živio, i utjecaji atavističke osobne 
naravi i utjecaji okoline njegove. 

Proizašavši iz jedne uza sva svoja privilegija vjekovima 
potištene i iskorišćivane narodne skupine, koja ipak nikada 
nije izgubila nepokolebljivi svoj osjećaj za neovisnost, kod 
njega se bilo osobito moćno razvilo ovo čuvstvo. Između 
daleke prevratne Francuske i zaostalosti i tuposti, pod 
najbjednijim tutorstvom duševno ograničenog i podmuklog 
vladara Austrije, široke su mase svijeta čeznule za boljim 
i dostojnijim životom. Putovi ovome cilju bijahu gotovo 
svagdje zastrti, neprohodni i stotinama zapreka skoro one¬ 
mogućeni. Zbog toga jedno nesređeno i grozničavo traženje, 
vječito kolebanje i silom prilika nestalnost u mislima i 
činima kod malenog broja odličnika po umu, duhu i ener¬ 
gijama, koji se digoše iznad gomila podjarmljenog i zastra¬ 
šenog puka, 

1 ) »Zapisi« Cetinje 1927. I. 3. na str, 189. (V. Vukičević.) 

Pod tim vidom doista se izdiže ličnost Miroslava Zano- 
vića, »mislioca, pesnika, revolucijonarca, prijatelja svetoga 
Petra cetinjskog i Napoleona, domoljubnog Budljanina i 
otmjenog kosmopolita s dosta istaknutim karijerističkim i 
avanturističkim crtama« daleko iznad njegove okoline. Uz 
tolike nemile primjere servilnosti i odnarođivanja ukazuje 
nam se posljednji Zanović kao pravo čedo prkosnog svog 
plemena. Bio je ustrajni protivnik tuđinca Mlečanina, kad 
mu se mnogi njegovi zemljaci klanjahu i ulagivahu. Pri¬ 
stajao je uz Crnu Goru i uz poražene dubrovačke rodo¬ 
ljube, kad to bijaše u očima bečke kamarile težak grijeh. 
Napokon neka ne bude zaboravljeno, kako je živo prionuo 
uz prve trudbenike oko ujedinjenja Dalmacije s Hrvatskom 
iza sloma mletačkoga gospodstva na jadranskom našem 
Primorju. U drugim vremenima i u sređenijim prilikama 
ne bi on bio trebao da zataji istinske Svoje osjećaje, dok 
je uistinu morao da teško strada u svakom pogledu u 
beznadnoj eri nasilne crne reakcije. Bio bi se inače bez 
sumnje ispoljio pravim vođom naroda u najboljem smislu 
te riječi. Sudbonosnu je pak baštinu nemirne porodične krvi 
nadvladavao u tolikoj mjeri, da je ostao kod svojih suna¬ 
rodnjaka u domovini u uspomeni slobodoumnika i rodo¬ 
ljuba, i da mu i iza njegove smrti maršal Marmont priznaje 
»da je svoj veliki ugled i utjecaj kod svojih zemljaka 
upotrijebio ponajviše u dobre i korisne svrhe«. 1 ) 


J ) Marmont. Voyage eo Sicilie, Pariš 1838. 

matiens und der Buchten von Cattaro, Berlin, 1811. Sa 1 kartom i 9 

4 vols. Pariš, 1808. 

avonturier uit de 18e eeuv, (Groningsche Volksalmanak 1902. 1905.) 

Samaran Charles. Jacques Casanova Venitien. Pariš s. d. 

Sierke Dr. Eug. Schwarmer und Schwindler zu Ende des XVIIIten 
Jahrhunderts. Leipzig 1874. . 

Stern Bernh. Geschichte der offentlichen Sittlichkeit in Russ- 
land. 2 Bande. Berlin, 1907—8. 

Stern Dr, Selma, Anacharsis Cloots der Redner des Menschen- 


geschlechtes, Berlin 1914, 

Šišić Dr, F. Hrvatska Povijest, III. Zgrb., 


1913. 

5 vol. Pariš, 1804. 

Vehse Dr. Ed. Geschichte des preussischen Hofs und Adels. 
Hamburg, 1851, 

— Geschichte der Hofe des Hauses Sachsen. Hamburg, 1854. 

Vialla de Sommieres, L, C. Voyage historique et 
politique au Montenegro. I/II. Pariš, 1820. 

Vojnović Dr, Lujo. Pad Dubrovnika, (1897—1815.) I.—II, Zagreb, 
1908. 

Waliszewski K. Le Roman d'une Imperatrice. Catherine II. de 

favoris. Pariš, 1893. 

Weller Emil, Die falschen und fingirten Druokorte, 2 Bande, 
Leipzig, 1864. 

Wraxhall N, W. Historical memoirs of my own time, from 1772 
to 1784. 4 vol. Londres, 1845. 

Wurzbach Dr. C. Biograph. Lexicon des Kaiserthums Oester- 
reich. W. 1857—91, 

Zateski Ks, S, O Masonii w Polsce. (1738 do 1822.) Krakow 1908. 

Zelića Gerazima Žitije. I.—II. Beogr., 1898. 

Opere Diverse del Conte Stefano de Zannowich, 
Dalmatino, Accademico, etc. Dedicate al Signor Conte Antonio de 
Zannowich. Tentanda via est, qua me quoque possim. Tollere humo, 
Victorque virum volitare per ord. Virg, Georg. Parigi, presso F. A. 
Didot, 1773. (147 pp.) 

a. Opere diverse, — b. II Solitario al real parco dii Versagliia. 
e. Lettera a M, d Allembert, — f. L’Anama, Poema filosofica. 


roesie del Conte otet ano De Zannowich Dalmatino 


ec. ec. (... Die mihi Musa virum? ,.. Dulces ante 
Tomo Secondo. Esatta Edizione. Ginevra, 1773 


Accademico 
omnia Musae.) 

I. VI. pp. _ 

La Didone. Scena drammatica del Conte Stefano Zanno- 
wich. Undecima edizione. (1) Torino. Tipogr. Reale, 1773. 15 pp. 

Pigmalione, Opera del Conte Stefano Zannowich, 
Dalmatino, Parigi, F. A. Didot, 1773. 

— Isto. Quarta edizione. Ferrara, 1773. 

Lettere Turche Raccolte e Štampate da Stiepan Pastorvecchio. 
(Deus si non Unus est, non est. Tertut.) Constar.tinopoli (Dresden) 
1776. 176 pp. 

— Lettres Turques. Leipzig, 1777. 

Turkische Briele des Prinzen von Montenegro. Berlin bey 
Arnold Wever, 1777. XXXVI. 282 S. 1 BI. 

_ Turkische Briiefe ti u d G.edichte nebst einer 

Comodie die Turkische Heyrath betittelt. Zweyter Theil. 
Berlin, Wever, 1777. 234 S. Mit 1 Portrait. 

Poesie Barbareschc d’Osmano, Berlino. 1776. 

Le Destin Politique de la Pologne, Croja, 1778. 88 pp. 

L’ Horoscope Politique de la Pologne, ou se trouve le portrait 
caracteristique du Prince Hereditaire de Prusse etc. etc, etc. Cin- 
quieme edition, Corrigee, augmentee, revtie et analisee par un Ex- 
Ministre d’Etat. A Cetigne sur les bords du lac de Scutari 1779. 
108 pp. Avec 1 portrait de l'auteur, 

L' Horoscope Politique de la Pologne, de la Prusse, de l’Angle- 
terre, Pastor Vecchio, aux pieds des Alpes de Montenegro. {La 
Haye) 1779, 76 pp. 

La Poesie et la Philosophie d’un Ture a 81 Queues, a 3 Plumes 
de Heron, a 1 Aigrettes, et a 1 Collier d'Emeraudes. A Albanopolis 
(Amsterdam), Aux Depens de l'Auteur. Le tout se vend au profit 
des Pauvres. M. DCC. LXXIX. (1779.). XXXIII. 193 pp. Avec portrait: 
»XIe Petit Fils du Grand Scanderbegg le Prince Castnotto 

d'Albanie«, , 

Epitres et chansonettes amourenses dun Oriental. Dans la pyra- 
mide de Tholomie d'Egypte. 1779, 102 pp. 

— Le meme. S. 1. et a, 

Le Grand Castriotto d’Albanie. Histoire. Franclort (Pariš) 1779. 

Av. portrait. ~ 

Geschichte des Grossen Castriotto genannt Skanderbeg. o. U. 

1780 

Der grosse Castriotto von Albanien. Eine Geschichte. Wien 
1784. Mit Portrait. 

Den store Castriotto af Albanien kallad Scanderbeg hi- 
storia. (Sa portretom.) 1788. 120 S. (Švedski prijevod). 

Le Grand Castriotto d'Albanie surnomme Scanderbeg. Tragedie 

en vers franeois. S. 1 et a, . 

Parapilla, Poeme Heroi—Comique, par 1 Auteur de la Poesie 
et la Philosophie d’un Ture. Trađ. de l'italien. (»Haec legite austeri 
crimen amoTis abest«. Ovid.) Croja d Albanie 1780^, 174 pp. 

Oeuvres Choisies du Prince Castriotto d’Albanie. Contenant Le 
portrait caracteristique du Prince hereditaire de Prusse, . .. une 
lettre au Congres de l'Amerique. Avec le portrait de 1 auteur 1782, 
2 ff, 96 pp. 

Fragment d’un nouveau ehapitre du D i a b 1 e b o i t e u x, en- 
voye de l’autre monde par 1 e Sage. 1782, 

Epitres pathetiques addressees a Frederic Guillaume Prince 
royal de Prusse. Londres, (Hamburg), 1780, 

Stiepan—Annibale d’Albanie, a Frederic—Guillaume de Prusse. 
Epitre Pathetique, Philosophique, Historique, etc. ou L'A 1 c o r a n 
des Princes destinee au Trone, Traduit de la Dixieme 
Edition Italienne, par main de Maitre. (Cantilenis, infortunia sua 
Stiepan solatur, Tacite.) St. Petersbourg, de l'Imprimerie de l'Aca- 
demie Imperiale. 1783, VIII. 119 pp. 

Pensees de Stiepan—Annibale, vieux berger d'Albanie. Epi- 
logue a Fred, Guillaume, prince de Prusse. 3e edition. Calicute 1784. 

Stephan Hannibals, eines alten Schafers von Albanien, p h i 1 o- 
sophische Gedanken an Friedrich Wilhelm, Kronprinzen 
von Preussen. Frankf. u. Leipz. 1785. 2 BI. 146 S. 

Le fameux Pierre III, empereur de Russie, ou Stiepan Mali, qui 
parut dans le duehe de Montenegro, (Vienne) 1784. Avec portrait. 

L’ Eloge du Cheval de Caligula Consul Romain. S, 1. et a, (?) 

